


JUMLAH 


16 

SURAH AN-NAHL 

Surah Lebah 

128 


(Makkiyah) 






Kecuali 3 Ayat Akhir Diturunkan di Madinah 



Dengan nama Allah 

Yang Maha Penyayang dan Maha Pengasih 


[Kumpulan ayat-ayat 1-21) 

"Perintah Allah (mengenai masa Qiamat) telah pun datang. 
Oleh itu janganlah kamu menggesa supaya disegerakannya. 
Maha Suci dan Maha Tinggilah Allah dari segala apa yang 
dipersekutukan mereka(l). Dia menurunkan malaikat 
membawa roh (wahyu) dari urusan-Nya kepada siapa yang 
dikehendaki-Nya di antara para hamba-Nya (dan intisarinya 
ialah): Sampaikanlah peringatan bahawa tiada Tuhan 
melainkan Aku. Oleh itu bertaqwalah kepada-Ku(2). Dia 
telah menciptakan langit dan bumi dengan lunas kebenaran. 
Maha Sucilah Allah dari segala sesuatu yang dipersekutukan 
mereka(3). Dia telah menciptakan manusia dari nutfah, tiba- 
tiba ia menjadi musuh yang nyata(4). Binatang-binatang 
ternakan juga telah diciptakan-Nya untuk kamu. Padanya 
terdapat benda-benda yang menghangatkan tubuh dan 
berbagai-bagai manfa'at dan darinya juga kamu mendapat 
makanan(5). Padanya juga kamu memperolehi 
pemandangan yang indah ketika kamu membawanya 
kembali ke kandang dan ketika kamu melepaskannya (di 
padang ragut)(6). Dan ia dapat membawa barang-barang 
kamu ke mana-mana negeri yang tidak dapat kamu sampai 
kepadanya melainkan dengan susah payah. Sesungguhnya 
Tuhan kamu Maha Penyayang dan Maha Pengasih(7). Dan 
Dia menciptakan kuda, baghal dan keldai supaya kamu 
dapat menunggangnya dan menjadikannya sebagai 
perhiasan, dan Dia menciptakan alat-alat (pengangkutan) 
yang tidak diketahui kamu(8). Dan tugas Allah ialah 
menerangkan jalan yang lurus dan di antara jalan-jalan itu 
terdapat jalan yang menyeleweng. Dan jika Allah kehendaki 
tentulah Dia memberi hidayat kepada seluruh kamu(9). 
Dialah yang menurunkan air hujan dari langit untuk kamu. 
Sebahagiannya menjadi minuman bagi kamu dan 
sebahagiannya lagi untuk menyuburkan pokok-pokok 
tempat kamu melepaskan temakan"(1 0). 

"D/a menumbuhkan untuk kamu dengan air hujan itu 
tanaman-tanaman, pokok-pokok zaitun, pokok-pokok 
tamar, pokok-pokok anggur dan segala macam buah- 
buahan. Sesungguhnya ciptaan-ciptaan itu menjadi bukti 
(kekuasaan Allah) bagi golongan orang-orang yang 
berfikir0 1). Dan untuk kamu juga Allah tundukkan malam 
dan siang, matahari dan bulan, dan seluruh bintang adalah 
ditundukkan dengan perintah-Nya. Sesungguhnya c/pfaan- 
ciptaan itu menjadi bukti-bukti (kekuasaan Allah) bagi 
golongan orang-orang yang berakal(12). Dan (Dia 
tundukkan pula) segala logam yang beraneka jenis yang 
telah dijadikan-Nya untuk kamu di bumi mi. Sesungguhnya 
ciptaan-ciptaan itu menjadi bukti (kekuasaan Allah) bagi 
golongan orang-orang yang mengambil pengajaran(13). Dan 
Aliahlah yang telah menundukkan lautan supaya kamu 
dapat memakan daging-daging yang segar d f r . 
mengeluarkan darinya perhiasan-perhiasan yang dipakai 
kamu, dan kamu melihat di dalamnya kapal-kapal yang 
belayar dan supaya kamu mencari sebahagian dari limpah 
kurnia-Nya dan supaya kamu bersyukur(M). Dan Dialah yang 
menegakkan gunung-ganang di bumi supaya ia tidak 
menggoyang-goyangkan kamu, juga mengadakan sungai- 
sungai dan jalan-jalan supaya kamu mendapat pedoman 
yang betul(IS). Dan (Dia mengadakan) berbagai-bagai 
tanda-tanda jalan, dan dengan perantaraan bintang-bintang 
juga mereka mendapat pedoman yang betul(16). Apakah 


sama yang berkuasa mencipta dengan yang tidak berkuasa 
mencipta. Mengapakah kamu tidak mengambil 
pengajaran?(17). Dan jika kamu menghitungkan m'mat- 
ni'mat Allah tentulah kamu tidak dapat mengirakannya satu 
persatu. Sesungguhnya Allah Maha Pengampun dan Maha 
PengasihO 8). Dan Allah Mengetahui segala apa yang 
disembunyikan kamu dan segala apa yang dilahirkan 
kamu(19). Dan sembahan-sembahan yang mereka sembah 
selain dari Allah itu tidak pernah menciptakan sesuatu apa 
pun, sedangkan mereka sendiri diciptakan Allah(20). Mereka 
adalah (sembahan-sembahan) yang mati bukannya hidup, 
dan mereka tidak mengetahui bilakah mereka akan 
dibangkitkan "(21). 

(Latar belakang dan pokok pembicaraan] 

Surah ini membawa nada-nada yang tenang dan 
biasa, tetapi padat dan penuh. Pokok-pokok 
pembicaraannya banyak. Bidang-bidang tayangan-nya 
amat luas. Tali-tali nada yang dipalukannya beraneka 
bunyi dan menarik. Bayangan-bayangan yang 
mewarnakannya mempunyai garisan-garisan yang 
amat mendalam. 

la adalah sama dengan Surah Makkiyah yang lain, 
i a itu memperkatakan persoalan-persoalan ‘aqidah 
yang agung: Uluhiyah, wahyu dan kebangkitan 
selepas mati. Tetapi surah ini memperkatakan juga 
persoalan-persoalan sampingan yang lain yang ada 
kaitan dengan pokok pembicaraannya. Misalnya ia 
memperkatakan tentang hakikat 'aqidah tauhid yang 
agung yang menghubungkan di antara agama 
Ibrahim a.s. dengan agama Muhammad s.a.w., juga 
memperkatakan tentang hakikat iradat Allah dan 
hakikat iradat manusia yang berkaitan dengan 
keimanan dan kekufuran, hidayat dan kesesatan, juga 
memperkatakan tentang tugas para rasul dan 
Sunnatullah terhadap orang-orang yang mendustakan 
mereka, juga memperkatakan tentang perkara- 
perkara yang halal dan yang haram dan kepercayaan- 
kepercayaan paganisme yang karut di sekitar 
persoalan ini, dan seterusnya memperkatakan tentang 
Hijrah fi Sabilillah, tentang ujian-ujian yang diterima 
oleh orang-orang yang beriman di dalam agama 
mereka dan tentang kekufuran selepas beriman dan 
balasan-balasan-Nya di sisi Allah. Kemudian di 
samping membicarakan maudhu'-maudhu' 'aqidah 
itu ditokokkan pula dengan maudhu'-maudhu' 
mu'amalat, iaitu maudhu'-maudhu' keadilan, infaq 
pada jalan Allah, menyempurnakan perjanjian dan 
sebagainya dari maudhu'-maudhu' yang berkaitan 
dengan tingkahlaku yang ditegakkan di atas 'aqidah. 
Demikianlah surah ini penuh tepu dari segi persoalan- 
persoalan yang dibicarakannya. 

Makhluk-makhluk yang dijadikan frem atau bingkai, 
di mana dibicarakan persoalan-persoalan itu dan di 
mana berlakunya peristiwa-peristiwa itu adalah amat 
luas, iaitu langit, bumi, hujan yang lebat, pokok yang 
subur, malam dan siang, matahari, bulan, bintang- 
bintang, lautan-lautan, gunung-ganang, tanda-tanda 
jalan, liku-liku jalan dan sungai-sungai. Pendeknya ia 
meliputi alam dunia dengan segala peristiwa dan 

kesudahan-kesudahannya, meliputi alam Akhirat 
dengan segala kedudukan dan pemandangannya dan 
seterusnya meliputi segala kejadian yang ghaib 
dengan segala keragamannya, pendalaman- 
pendalamannya di dalam diri manusia dan di merata 
pelosok alam. 

Dalam bidang-bidang dan lapangan-lapangan yang 
amat luas ini, penerangan ayat-ayat surah ini 
kelihatan seolah-olah satu gerakan kempen yang 
besar untuk menarik, mempengaruhi dan 
merangsangkan akal dan hati nurani manusia, satu 
gerakan kempen yang bernada tenang tetapi 
menggunakan tali-tali nada yang beraneka bunyi. 
Suaranya tidak sekeras bunyi lagu-lagu dan guruh. 
Dengan nadanya yang tenang itulah dia berbicara 
dengan setiap perasaan, pancaindera dan anggota 
manusia. Ia berbicara dengan akal sedar dan perasaan 
mereka yang sensitif. Ia berbicara dengan mata 
supaya melihat, berbicara dengan telinga supaya 
mendengar, berbicara dengan deria sentuh supaya 
merasa, berbicara dengan hati kecil supaya insaf dan 
berbicara dengan akal supaya berfikir. la 
mengemblengkan seluruh alam buana, langit dan 
buminya, matahari dan bulannya, siang dan 
malamnya, gunung-ganangnya, lautan-lautannya, 
sungai-sungainya, bayang-bayangnya, tumbuh- 
tumbuhan dan buah-buahannya, haiwan dan 
unggasnya di samping mengemblengkan alam dunia 
dan alam Akhirat dan rahsia-rahsianya yang ghaib. 
Semuanya dijadikan alat-alat untuk memalukan tali- 
tali rasa pancaindera, anggota, akal dan hati dengan 
berbagai-bagai irama yang memikat. Hanya akal yang 
tertutup, hati yang mati dan perasaan yang kebas 
sahaja yang tidak terpikat dan terpengaruh dengan 
irama-irama itu. 

Nada-nada penerangan itu adalah merangkumi 
arahan supaya meneliti bukti-bukti kekuasaan Allah di 
alam buana dan ni'mat-ni'mat-Nya yang dikurniakan 
kepada manusia, di samping merangkumi 
pemandangan-pemandangan Qiamat, pemandangan- 
pemandangan di dalam nazak maut, kebinasaan- 
kebinasaan umat-umat yang terdahulu disertakan 
dengan sentuhan-sentuhan perasaan yang meresap 
ke dalam rahsia-rahsia jiwa, ke dalam keadaan- 
keadaan kejadian manusia semasa mereka berupa 
bayi-bayi di dalam perut, semasa mereka muda, tua 
dan tua bangka, semasa mereka berada dalam 
keadaan lemah dan kuat dan semasa mereka berada 
dalam suasana-suasana senang dan susah. Begitu 
juga surah ini telah menggunakan perbandingan- 
perbandingan, pemandangan-pemandangan, dialog- 
dialog dan kisah-kisah ringan sebagai alat 
penayangan dan penerangan. 

Yang menjadi bayangan yang mendalam yang 
mewamakan seluruh suasana surah ini pula ialah 
ayat-ayat mengenai alam buana yang memperlihatkan 
keagungan penciptaan, kebesaran ni'mat dan 
keagungan ilmu dan tadbir Ilahi semuanya berkaitan 
satu sama lain. Semua makhluk yang agung yang 
ditadbirkan dengan ilmu dan perencanaan yang halus 


ini adalah bertujuan supaya menjadi ni'mat kepada 
manusia, bukan sahaja untuk memenuhi keperluan- 
keperluan mereka, malah juga untuk memenuhi 
keinginan-keinginan mereka, la dapat memenuhi 
keperluan dan dapat dijadikan hiasan yang 
menyenangkan tubuh badan mereka dan merehatkan 
jiwa mereka supaya mereka bersyukur. 

Justeru itulah di dalam surah ini dapat dilihat 
dengan jelas bayang-bayang ni'mat dan bayang- 
bayang kesyukuran, arahan-arahan supaya 
mengingati ni'mat dan bersyukur dan ulasan-ulasan 
dengan menyebut ni'mat dan kesyukurun di berbagai- 
bagai bahagian surah, di samping diberikan 
perbandingan-perbandingan dan contoh-contoh 
ni'mat .dan kesyukuran itu. Dan di antara contoh- 
contoh yang paling jelas ialah contoh Nabi Ibrahim 
a.s.: 



"Dia bersyukur kepada ni'mat-ni'mat-Nya, dan Allah telah 
memilihnya dan memberi hidayat kepadanya ke jalan yang 
lurus. "(121). 


Semuanya diterangkan dengan teratur dan selaras 
dan keselarasan ini dapat diperhatikan dengan jelas di 
antara gambaran-gambaran dengan bayangan- 
bayangan, rangkaian-rangkaian kata, nada-nada, 
persoalan-persoalan dan pokok-pokok pembicaraan 
yang kita harap dapat kita membicarakan beberapa 
contoh darinya dalam masa kita mentafsirkan ayat- 
ayat itu kelak. 

Marilah kita mulakan dengan pusingan pertama. 
Maudhu' pusingan ini ialah tauhid. Alat-alat 
penerangannya ialah bukti-bukti kekuasaan Allah 
yang terdapat pada makhluk-Nya, pada ni'mat- 
ni'mat-Nya yang melimpah-ruah dan pada ilmu-Nya 
yang sempurna, yang mengetahui segala yang 
tersembunyi dan segala yang terang, juga alam dunia 
dan alam Akhirat. Sekarang marilah kita huraikan 
dengan terperinci: 


(Pentafsiran ayat-ayat 1 - 2) 







"Perintah Allah (mengenai masa Qiamat) telah pun datang. 
Oleh itu janganlah kamu menggesa supaya disegerakannya. 
Maha Suci dan Maha Tinggilah Allah dari segala apa yang 
dipersekutukan mereka(l). Dia menurunkan malaikat 

membawa roh (wahyu) dari urusan-Nya kepada siapa yang 
dikehendaki-Nya di antara para hamba-Nya (dan intisarinya 
ialah): Sampaikanlah peringatan bahawa tiada Tuhan 
melainkan Aku. Oleh itu bertaqwalah kepada-Ku. "(2) 

Kaum Musyrikin telah menggesa Rasulullah s.a.w. 
supaya menimpakan 'azab dunia atau 'azab Akhirat 
dengan segera ke atas mereka, semakin lama masa 
berjalan, sedangkan 'azab yang diancamkan itu belum 
juga menimpa mereka, semakin kuat mereka 
menggesa supaya dipercepatkan 'azab itu, semakin 
menjadi-jadi mereka mengejek dan menyenda dan 
semakin berleluasa mereka bertindak. Mereka 
menyangka Nabi Muhammad s.a.w. menakut- 
nakutkan mereka dengan 'azab-'azab yang tidak 
wujud dan tidak mempunyai hakikat dengan tujuan 
supaya mereka beriman dan menyerah kepada beliau. 
Mereka sama sekali tidak memahami hikmat dan 
rahmat Allah yang telah memberi tangguhan itu 
kepada mereka. Mereka tidak cuba memikirkan bukti- 
bukti kekuasaan yang terdapat di alam buana dan 
ayat-ayat pengajarannya yang terdapat di dalam Al- 
Qur'an. Semua bukti-bukti dan ayat-ayat Al-Qur'an 
yang dapat berbicara dengan akal dan hati mereka ini 
adalah lebih baik dari ancaman-ancaman dengan 
'azab, la lebih layak dengan manusia yang telah 
dimuliakan Allah dengan ni'mat akal dan perasaan, 
ni'mat kebebasan kemahuan dan berfikir. 

Bunyi permulaan surah ini amat tegas sekali: 


"Perintah Allah '(mengenai masa Qiamat) telah pun 
datang. "(1) 

Ungkapan ini menyarankan bahawa 'perintah Allah 
telah dikeluarkan dan iradat Allah telah menetapkan. 
Ini sudah cukup meyakinkan bahawa perintah itu 
akan tetap terlaksana tepat pada masa yang telah 
ditetapkan Allah: 

“Oleh itu janganlah kamu menggesa supaya 
disegerakannya"(l) 


Masa Hari Qiamat Telah Ditetapkan Allah 

kerana undang-undang Allah bertindak mengikut 
kehendak Aliah, la tidak dapat didahulukan oleh 
gesaan supaya disegerakan dan tidak dapat 
ditangguhkan oleh permohonan yang mengharapkan 
supaya ia ditangguhkan. Perintah Allah mengenai 
'azab dan Qiamat itu telah pun berlalu dan selesai, la 
akan berlaku tepat pada waktunya yang telah 
ditetapkan Allah, ia tidak akan didahulu dan 
ditangguhkan walaupun sesa'at. 

Ungkapan yang tegas itu memberi kesan di dalam 
jiwa seseorang walaupun bagaimana keras dan 
sombong. Di samping itu ia juga sesuai dengan realiti, 
kerana perintah Allah tetap terlaksana. Keputusan 
dari Aliah itu sahaja telah dikira sebagai telah 


diluluskan dan tetap akan terlaksana. Oleh itu 
ungkapan ini tidak mengandungi penerangan yang 
keterlaluan atau menyimpang dari hakikat yang 
sebenar. Dan dalam waktu yang sama ia mencapai 
tujuannya, iaitu ia dapat memberi kesan yang 
mendalam di dalam hati manusia. 

Adapun segala kepercayaan syirik mereka terhadap 
Allah dan kefahaman-kefahaman mereka yang karut 
yang diambil dari kepercayaan syirik itu, maka Allah 
adalah Maha Suci dan Maha Tinggi darinya: 



"Maha Suci dan Maha Tinggilah Allah dari segala apa yang 
disekutukan mereka" (1) 

yakni dari segala rupa dan bentuk syirik yang timbul 
dari akibat kerendahan cara berfikir. 


Perintah Aliah Yang Maha Suci dan Maha Tinggi 
dari segala apa yang dipersekutukan manusia itu telah 
pun datang. Allah yang tidak membiarkan manusia 
hanyut di dalam kesesatan, malah telah menurunkan 
dari langit roh (wahyu) yang dapat menghidup dan 
menyelamatkan mereka dari kesesatan: 



05 






"Dia menurunkan maut membawa roh (wahyu) dari urusan- 
Nya kepada siapa yang dikehendaki-Nya di antara para 
hamba-Nya. "(2) 


Wahyu Allah Merupakan Roh Penggerak Manusia 
Dan Masyarakat 

Inilah ni'mat utama dan ni'mat agung-Nya. Allah 
bukan sahaja menurunkan dari langit air hujan yang 
menghidupkan bumi dan jisim, malah Dia 
menurunkan malaikat membawa roh (wahyu) dari 
urusan-Nya. Pengungkapan dengan kata-kata roh itu 
mengandungi bayangan dan tujuannya, kerana 
wahyu itu adalah hayat dan pencetus hayat, iaitu 
hayat di dalam jiwa, di dalam hati nurani, di dalam 
akal dan di dalam perasaan, juga ia mencetuskan 
hayat di dalam masyarakat manusia dan 
memeliharanya dari kerosakan, kehancuran dan 
keruntuhan. Ia merupakan ni'mat utama yang 
diturunkan Allah dari langit kepada manusia dan 
ni'mat pertama yang dikurniakan-Nya kepada hamba- 
hamba-Nya para rasul. Ia dibawa turun oleh malaikat 
selaku makhluk-Nya yang paling suci kepada hamba- 
hamba pilihan-Nya iaitu para rasul. Dan intisarinya 
ialah: __ ^ 

(J) St 

"Sampaikanlah peringatan bahawa tiada Tuhan melainkan 
Aku. Oleh itu bertaqwalah kepada Aku. "(2) 

Wahdaniyah Uluhiyah itulah yang menjadi roh 
‘aqidah dan hayat kepada jiwa. Itulah persimpangan 
jalan yang memisahkan di antara arah aliran yang 

membawa hayat dan arah aliran yang membawa 
kebinasaan. Jiwa yang tidak mentauhidkan Allah 
adalah jiwa yang terumbang-ambing dan rosak 
binasa, la ditarik oleh berbagai-bagai jalan yang sesat, 
dilambung-lambung anggapan-anggapan yang karut, 
dicaing-caingkan kefahaman-kefahaman yang 
bertentangan dan diserang berbagai-bagai keraguan 
dan was-was. la tidak dapat bertindak dan bergerak 
dengan padu menuju kepada sesuatu matlamat yang 
tertentui 

Pengungkapan dengan kata-kata roh itu 
merangkumi segala pengertian tersebut, la menyebut 
roh di bahagian permulaan surah yang mengandungi 
berbagai-bagai ni'mat. la memulakan dengan ni'mat 
roh (wahyu) mendahului segala ni'mat yang lain, 
kerana ni'mat roh (wahyu) itu adalah satu ni'mat yang 
agung dan tanpa ni'mat ini segala ni'mat yang lain 
tidak mempunyai nilai. Jiwa manusia tidak dapat 
mengambil manfa'at dari seluruh ni'mat bumi jika ia 
tidak dikurniakan ni'mat wahyu atau 'aqidah yang 
menghidupkannya. 

Ayat ini hanya menyebut tugas penyampaian 
peringatan (inzar) sahaja sebagai intisari wahyu dan 
risalah, kerana kebanyakan huraian surah ini berkisar 
di sekitar cerita para pendusta yang mempersekutui 
Allah, mengingkari ni'mat-ni'mat-Nya, 

mengharamkan apa yang dihalalkan-Nya dan 
melanggar janji-Nya, juga berkisar di sekitar orang- 
orang yang murtad dari keimanan. Justeru itulah 
tugas penyampaian peringatan itu lebih sesuai 
ditonjolkan di sini, dan langkah berda'wah kepada 
taqwa dan takut kepada Allah lebih baik di tempat ini. 


Kemudian Al-Qur'an mulai menghuraikan ayat-ayat 
penciptaan yang membuktikan Wahdaniyah Allah 
selaku Pencipta dan ayat-ayat ni'mat yang 
menunjukkan sifat Wahdaniyah Allah selaku 
Pengurnia ni'mat. Ayat-ayat itu dibentangkan 
sekelompok demi sekelompok dimulai dengan ayat 
penciptaan langit, bumi dan manusia. 


(Pentafsiran ayat-ayat 3 - 16) 



"Dia telah menciptakan langit dan bumi dengan tunas 
kebenaran. Maha Sucilah Allah dari segala sesuatu yang 
dipersekutukan mereka(3). Dia telah menciptakan manusia 
dari nutfah, tiba-tiba ia menjadi musuh yang nyata. "(4) 

E, s 'f- 'y* s* 

"Dia tetah menciptakan langit dan bumi dengan tunas 
kebenaran.“(3) 


Lunas benar itulah yang menjadi asas penciptaan 
dan pentadbiran keduanya. Ia merupakan unsur yang 
teguh dalam pengendalian keduanya, juga dalam 
pengendalian sekalian penghuni dan segala isi 
keduanya. Tiada sesuatu pun yang dijadikan secara 
main-mainan dan serampangan, malah segala sesuatu 
ditegakkan di atas lunas kebenaran, mendokong 
lunas kebenaran, membawa kepada lunas kebenaran 
dan berakhir kepada lunas kebenaran. 



"Maha Sucilah Allah dari segala sesuatu yang dipersekutukan 
mereka."(3) 

Maha Sucilah Allah dari kepercayaan syirik mereka 
dan dari segala sesuatu yang dipersekutukan mereka 
dari makhluk-makhluk Allah. Dialah yang telah 
menciptakan langit dan bumi, menciptakan sekalian 
penghuni dan segala isi keduanya. Tiada siapa dan 
tiada sesuatu pun yang menjadi sekutu-Nya. Dia 
Pencipta Yang Maha Esa tanpa sebarang kongsi. 


Perubahan Mendadak Dari Nutfah Yang lemah Kepada 
Manusia Yang Berani Melawan 



“ Dia telah menciptakan manusia dari nutfah, tiba-tiba ia 
menjadi musuh yang nyata. "(4) 


Alangkah besarnya perpindahan dan perubahan 
yang berlaku kepada manusia di antara keadaannya 
pada permulaan jadinya dengan keadaan 
perkembangannya pada akhir perubahan di antara 
nutfah yang bersahaja dengan manusia yang pandai 
melawan dan berani menentang Tuhannya, berani 
mengingkarkan-Nya, mempertikaikan kewujudan-Nya 
atau mempersoalkan Wahdaniyah-Nya, sedangkan di 
antara masa permulaan jadinya dari nutfah dengan 
akhir perkembangannya menjadi seorang manusia 
yang berani menentang Tuhannya, tidak dipisahkan 
oleh suatu apa dan tidak pula oleh suatu tempoh. 
Demikianlah ia digambarkan oleh ayat ini. Al-Qur'an 
memendekkan masa di antara permulaan jadinya 
dengan akhir perkembangannya supaya perbezaan itu 
nampak begitu jelas dan perpindahan atau nampak 
begitu jauh, la membuat seseorang itu berdiri 
menghadapi dua pemandangan dan dua zaman yang 
bertentangan; iaitu pemandangan nutfah yang hina 
dan bersahaja dan pemandangan seorang manusia 
yang bermusuh ketat dengan Tuhannya. Pemendekan 
masa itu memang direncanakan dalam 
penggambaran ini. 

Di tengah-tengah ruang yang amat luas ini, iaitu 
ruang alam buana: Langit dan bumi, di mana 
berdirinya manusia, Al-Qur'an mulai menayangkan 
makhluk-makhluk Allah yang telah diciptakan-Nya- 
untuk kegunaan manusia. Mula-mula ia menyebut 
binatang ternakan: 

"Binatang-binatang temakan juga telah diciptakan-Nya 
untuk kamu. Padanya terdapat benda-benda yang 
menghangatkan tubuh dan berbagai-bagai manfa'at dan 
darinya juga kamu mendapat makanan(5). Padanya juga 
kamu memperolehi pemandangan yang indah ketika kamu 
membawanya kembali ke kandang dan ketika kamu 
melepaskannya (di padang ragut)(6). Dan ia dapat membawa 
barang-barang kamu ke mana-mana negeri yang tidak dapat 
kamu sampai kepadanya melainkan dengan susah payah. 
Sesungguhnya Tuhan kamu Maha Penyayang dan Maha 
Pengasih(7). Dan Dia menciptakan kuda, baghal dan keldai 
supaya kamu dapat menunggangnya dan menjadikannya 
sebagai perhiasan, dan Dia menciptakan alat-alat 
(pengangkutan) yang tidak diketahui kamu. "(8) 


Ni’mat Binatang Temakan 

Di dalam sebuah masyarakat seperti masyarakat 
Makkah, di mana Al-Qur'an diturunkan bagi pertama 
kalinya dan di dalam lain-lain masyarakat yang sama 
sepertinya, di dalam setiap masyarakat pertanian, 
yang paling banyak terdapat di dunia sehingga hari 
ini, maka ni'mat binatang ternakan merupakan ni'mat 
yang amat penting, di sana umat manusia tidak dapat 
hidup tanpa binatang ternakan. Jenis-jenis binatang 
ternakan yang terkenal di Semenanjung Tanah Arab 
ialah unta, lembu, biri-biri dan kambing. Kuda, baghal 
dan keldai untuk tunggangan dan perhiasan- dan 
bukan untuk dimakan 1 . Ketika memperkatakan ni'mat 
ternakan di sini Al-Qur'an menyebut kegunaan- 
kegunaan yang dapat memenuhi keperluan-keperluan 
manusia, juga memenuhi keinginan-keinginan 
mereka. Kulit-kulit dan bulu-bulu yang terdapat pada 
binatang-binatang ternakan dapat memanaskan 
badan mereka di samping memberi kegunaan- 
kegunaan yang lain. Di antaranya ialah memakan 
daging, susu dan minyak sapi, mengangkut barang- 


1 Perselisihan fiqhiyah telah berbangkit mengenai kuda. Abu 
Hanifah mengharamkan makan dagingnya kerana berpegang 
dengan ayat ini yang menentukan kuda itu untuk tunggangan 
dan perhiasan, juga berpegang dengan beberapa hadith, 
sedangkan jumhur ulama’ menghalalkannya kerana 
berpegang dengan hadith-hadith yang sahih dan sunnah 
amali. 


barang ke tempat-tempat yang jauh yang tidak dapat 
sampai melainkan dengan susuh payah, la juga 
memberi pemandangan yang indah ketika ia dibawa 
pulang di waktu petang dan ketika ia dilepaskan di 
padang ragut di waktu pagi, iaitu keindahan 
meni'mati pemandangan binatang ternakan yang 
kelihatan cergas, cantik, segar dan gemuk. Penduduk- 
penduduk kampung desa dapat menangkap 
pengertian ini dengan sepenuh hati dan perasaan 
mereka, lebih dari pengertian yang dapat 
ditangkapkan penduduk-penduduk bandar. Kuda, 
baghal dan keldai bukan sahaja dapat memenuhi 
keperluan-keperluan untuk kenderaan manusia, 
malah dapat memenuhi tuntutan deria keindahan 
yang inginkan perhiasan: 

l 

"Supaya kamu dapat menunggangnya dan menjadikannya 
sebagai perhiasan. "(8) 

Keterangan ini mempunyai nilainya dalam 
menjelaskan pandangan Al-Qur'an dan Islam 
terhadap hayat, iaitu keindahan merupakan unsur 
yang kuat dalam pandangan Al-Qur'an. Ni'mat 
bukannya semata-mata untuk memenuhi keperluan 
seperti makanan, minuman dan kenderaan, malah 
untuk memenuhi keinginan-keinginan yang lebih dari 
keperluan-keperluan, iaitu memenuhi keinginan deria 
keindahan, rasa kesukaan dan perasaan insan yang 
lebih tinggi dari keinginan dan keperluan haiwan. 



"Sesungguhnya Tuhan kamu Maha Penyayang dan Maha 
Pengasih. "(7) 

Pernyataan ini merupakan ulasan kepada 
pernyataan tentang kegunaan binatang ternakan 
yang dapat membawa barang-barang ke tempat- 
tempat yang tidak boleh sampai melainkan dengan 
susah payah dengan tujuan untuk menunjukkan 
bahawa penciptaan binatang ternakan itu menjadi 
ni'mat yang mengandungi banyak rahmat. 

"Dan Dia juga menciptakan alat-alat (pengangkutan) yang 
tidak diketahui kamu. "(8) 

Al-Qur'an Membuka Bidang Pengangkutan 
Dengan Seluas-luasnya 

Pernyataan ini merupakan pernyataan iringan 
kepada kenyataan yang menjelaskan bahawa tujuan 
penciptaan binatang-binatang ternakan itu ialah 
untuk dijadikan makanan, alat pengangkutan dan 
meni'mati pemandangan-pemandangan yang indah 
dan tujuan penciptaan kuda, baghal dan keldai untuk 
dijadikan alat-alat pengangkutan kenderaan dan 
perhiasan supaya lapangan ini terbuka lebar di dalam 
fikiran manusia untuk menerima alat-alat baru dari 
alat-alat pengangkutan, kenderaan dan perhiasan. 
Dengan demikian mereka tidak . ■jtjMsiltup ’ilfan 

mereka di luar perbatasan alam sekitar mereka dan di 
luar perbatasan zaman yang menaungi mereka, 
kerana di sebalik alat-alat yang ada di setiap tempat 
dan zaman itu terdapat berbagai-bagai bentuk alat 
yang lain, dan Allah mahu mereka berangan-angan 
mendapatkan alat-alat itu supaya fikiran dan 
pemahaman mereka bertambah luas, Ailah juga mahu 
mereka bermesra dengan alat-alat yang baru itu 
apabila ia didapati dan ditemui mereka supaya 
mereka jangan menentang penggunaannya atau 
mengambil sikap jumud tidak mahu mengguna dan 
mengambil manfa'at darinya dengan alasan kerana 
datuk nenek kami hanya menggunakan binatang- 
binatang temakan, kuda, baghal dan keidai, kerana 
itu kami tidak mahu mengguna alat-alat kenderaan 
dan pengangkutan yang lain darinya dan Al-Qur'an 
juga hanya menentukan alat-alat kenderaan dan 
pengangkutan dari jenis ini sahaja, oleh itu kami tidak 
mahu menggunakan alat-alat yang lain darinya. 

Islam adalah satu 'aqidah yang terbuka dan lunak. 
Ia dapat menerima segala tenaga dan alat-alat yang 
meninggikan kehidupan. Oleh sebab itulah Al-Qur'an 
menyediakan fikiran dan hati (manusia) untuk 
membolehkan mereka menerima segala apa yang 
dapat dilahirkan .oleh qudrat kepandaian, ilmu 
pengetahuan dan kemajuan masa depan manusia 
agar mereka sanggup menerimanya dengan 
semangat keagamaan yang sentiasa terbuka dan 
bersedia untuk menyambut segala sesuatu yang baru 
dari alat-alat yang menakjubkan yang dilahirkan oleh 
reka cipta, ilmu pengetahuan dan kehidupan 
manusia. 

Berbagai-bagai alat pengangkutan, kenderaan dan 
perhiasan yang baru telah muncul, sedangkan alat- 
alat ini tidak pernah diketahui oleh manusia di zaman 
dahulu dan akan terus muncul lagi alat-alat baru yang 
lain yang tidak diketahui oleh manusia di zaman 
sekarang. Al-Qur'an telah pun menyediakan hati dan 
Fikiran (manusia) untuk membolehkan mereka 
menerima alat-alat yang baru itu tanpa mengambil 
sikap jumud dan membatu. 

La 

"Dan Dia Menciptakan alat-alat (pengangkutan) yang tidak 
diketahui kamu. (8) 

Jalan Menuju Kepada Allah 

Ketika memperkatakan tentang pengangkutan, 
kenderaan dan perjalanan untuk menuju ke destinasi- 
destinasi yang tertentu di bumi ini, Al-Qur'an 
memasukkan pula destinasi-destinasi, perjalanan dan 
jalan-jalan niskala, iaitu jalan menuju Allah, satu jalan 
yang lurus, tidak bengkok dan tidak menyeleweng 
dari destinasinya dan jalan-jalan lain yang sesat dan 
tidak menyampaikan kepada Allah. Adapun jalan 
yang lurus itu, maka Allah telah mewajibkan dirinya 
menunjuk dan menjelaskan jalan itu kepada manusia 
melalui bukti-bukti kekuasaan-Nya yang terdapat di 
alam buana dan melalui para rasul-Nya yang 
diutuskan kepada manusia: 



"Dan tugas Allah ialah menerangkan jalan yang lurus dan di 
antara jalan-jalan itu terdapat jalan yang menyeleweng. Dan 
jika Allah kehendaki tentulah Dia memberi hidayat kepada 
seluruh kamu. "(9) 

Jalan yang lurus ialah jalan yang betul, tidak 
berbelok-belok, la terus menuju ke matlamatnya 
tanpa menyimpang darinya, sedangkan jalan yang 
menyeleweng ialah jalan yang menyimpang dari 
matlamatnya, tidak sampai dan tidak berhenti pada 
matlamat 



"Dan jika Allah kehendaki tentulah Dia memberi hidayat 
kepada seluruh kamu. "(9) 

Tetapi telah menjadi kehendak Allah bahawa Dia 
menciptakan manusia dengan dua kebolehan dan 
kesediaan, iaitu menerima hidayat dan menerima 
kesesatan. Allah menyerah kepada kemahuan 
manusia sama ada mereka mahu memilih jalan 
hidayat atau jalan kesesatan. Oleh kerana itu di antara 
mereka ada golongan yang menurut jalan yang lurus 
dan ada golongan yang mengikut jalan yang sesat. 
Kedua-duanya tidak keluar dari kehendak masyi’ah 
Allah yang telah memutus untuk memberi kebebasan 
memilih kepada manusia. 

Ni'mat Air Hujan 


Kelompok yang kedua dari ayat-ayat penciptaan 
dan ni'mat ialah: 



"Dialah yang menurunkan air hujan dari langit untuk kamu. 
Sebahagiannya menjadi minuman bagi kamu dan 
sebahagiannya lagi untuk menyuburkan pokok-pokok 
tempat kamu melepaskan ternakan(1 0). Dia menumbuhkan 
untuk kamu dengan air hujan itu tanaman-tanaman, pokok- 
pokok zaitun, pokok-pokok tamar, pokok-pokok anggur dan 
segala macam buah-buahan. Sesungguhnya dptaan<iptaan 
itu menjadi bukti (kekuasaan Allah) bagi golongan orang- 
orang yang berfikir. "( 1 1) 

Air hujan diturunkan dari langit mengikut undang- 
undang yang telah diciptakan Allah di alam buana ini. 
Undang-undang inilah yang mengatur harakat alam 
dan mengeluarkan natijah-natijahnya mengikut iradat 
dan pentadbiran Allah. Dalam ayat ini air hujan 

disebut sebagai salah satu ni'mat dari ni'mat-ni'mat 
Allah: 



"Sebahagiannya menjadi minuman bagi kamu."(10) 

Di sini ditonjolkan keistimewaan air hujan sebagai 
minuman kemudian disebut keistimewaannya sebagai 
penyubur padang-padang ragut: 



"Dan sebahagiannya lagi untuk menyuburkan pokok-pokok 
tempat kamu melepaskan ternakan"(10) 


iaitu padang-padang ragut tempat kamu membela 
ternakan-ternakan. la disebut di sini kerana sesuai 
dengan binatang-binatang ternakan yang disebut 
sebelumnya, juga kerana menyelaraskan suasana 
umum di antara padang-padang ragut dengan 
binatang-binatang ternakan. Setelah itu disebut pula 
tanaman-tanaman yang dimakan manusia serta 
pokok-pokok zaitun, pokok-pokok tamar, pokok- 
pokok anggur dan sebagainya dari pokok-pokok yang 
mengeluarkan buah-buahan. 




'Sesungguhnya ciptaan<iptaan itu menjadi bukti-bukti 
(kekuasaan Allah) bagi golongan orang-orang yang 
berfikir"(1 1) 


yang memikirkan pentadbiran Allah yang 
mengendalikan .alam buana dan undang-undang-Nya 
yang sesuai dengan kehidupan manusia. Mereka 
sudah tentu tidak dapat hidup di atas planet bumi ini 
jika undang-undang alam buana tidak sesuai dengan 
kehidupan dan fitrah mereka dan tidak dapat 
memenuhi keperluan-keperluan mereka. Bukanlah 
suatu perkara kebetulan manusia diciptakan di atas 
planet bumi ini. Begitu juga nisbah-nisbah (jauh dekat 
dan besar kecil) yang wujud sekarang ini di antara 
planet bumi dengan bintang-bintang yang lain, juga 
fenomena-fenomena cuaca dan falaqiyah yang ada 
sekarang. Perkara-perkara kebetulan dan semuanya 
membolehkan manusia hidup dan dapat memenuhi 
keperluan-keperluan mereka sebagaimana yang dapat 
kita lihat sekarang. 

Orang-orang yang berfikir itulah sahaja yang dapat 
memahami kebijaksanaan tadbir Ilahi. Merekalah yang 
dapat menghubungkan di antara sesuatu gejala - 
seperti gejala hujan dan kesan-kesannya di bumi yang 
melahirkan hayat, pokok-pokok tanaman dan buah- 
buahan - dengan undang-undang tertinggi alam al- 
wujud. Merekalah yang dapat memahami bahawa 
gejala-gejala itu membuktikan kewujudan Aliah yang 
mencipta, di samping membuktikan keesaan zat-Nya, 
keesaan iradat-Nya dan keesaan tadbir-Nya. Adapun 
orang-orang yang lalai mereka hanya melihat bukti- 
bukti ini pagi dan petang, di musim panas dan dingin, 
tetapi ia tidak membangkitkan minat mereka, tidak 
merangsangkan naluri ingin tahu mereka dan tidak 


mengharukan hati nurani mereka untuk mencari 
Tuhan yang mencipta peraturan yang unik ini. 

NVmatMalam Siang 


Kelompok ayat-ayat ni'mat yang ketiga ialah: 



"Dan untuk kamu juga Allah tundukkan malam dan siang, 
matahari dan bulan, dan seluruh bintang adalah 
ditundukkan dengan perintah-Nya. Sesungguhnya ciptaan- 
ciptaan itu menjadi bukti-buldi (kekuasaan Allah) bagi 
golongan orang-orang yang berakal. "(12) 

Di antara manifestasi-manifestasi pentadbiran Ilahi 
pada makhluk-Nya dan gejala-gejala ni'mat kepada 
manusia serentak dalam waktu yang sama ialah 
kejadian malam dan siang, matahari, bulan dan 
bintang-bintang. Semua kejadian ini memenuhi 
keperluan manusia di bumi, la tidak diciptakan untuk 
manusia tetapi ditundukkan untuk memberi manfa'at- 
manfa'at kepada manusia. Kejadian malam dan siang 
mempunyai kesan yang amat besar di dalam 
kehidupan manusia. Cuba khayalkan siang tanpa 
malam atau malam tanpa siang dan di samping itu 
khayalkan pula apakah yang akan terjadi kepada 
hidup manusia, haiwan dan tumbuh-tumbuhan di 
bumi ini? 

Begitulah juga matahari dan bulan dan hubungan 
keduanya dengan makhluk-makhluk yang hidup di 
atas planet bumi, juga hubungan hayat dengan 
keduanya dari segi asalnya dan kesuburannya dengan 
kedua-duanya: 



"Dan seluruh bintang adalah ditundukkan dengan perintah- 
Nya "(12) 

untuk faedah manusia dan lainnya dari makhluk- 
makhluk yang diketahui Allah. 

Semuanya itu merupakan sebahagian dari 
kebijaksanaan tadbir Ilahi dan keselarasan undang- 
undang di seluruh alam buana yang dapat difaham 
oleh orang-orang yang berakal, yang sentiasa meneliti 
dan memikirkan peraturan-peraturan dan undang- 
undang yang wujud di sebalik gejala-gejala itu: 



"Sesungguhnya ciptaan-ciptaan itu menjadi bukti-bukti 
(kekuasaan Allah) bagi golongan orang-orang yang 
berakal.“(12) 


Ni'matLogam 

Kelompok ayat yang keempat mengenai ni'mat- 
ni'mat yang dijadikan Allah untuk manusia ialah: 

"Dan (Dia tundukkan pula) segala logam yang beraneka jenis 
yang telah dijadikan-Nya untuk kamu di bumi ini. 
Sesungguhnya ciptaan<iptaan itu menjadi bukti (kekuasaan 
Allah) bagi golongan orang-orang yang mengambil 
pengajaran."(13) 

Yakni segala aneka logam yang telah dijadi dan 
disimpankan oleh Allah di bumi dan di dalam bumi 
untuk kegunaan manusia. Logam-logam itu menjadi 
asas kehidupan manusia di setengah-setengah tempat 
dan zaman. Lihatlah selayang pandang kepada 
logam-logam yang tersimpan di dalam bumi, la di 
simpan untuk mereka sehingga mereka mencapai 
kematangan mereka sehari demi sehari dan dapat 
mengeluarkan logam-logam itu tepat pada waktu 
yang diperlukan mereka. Sering dikatakan: Apabila 
satu logam kehabisan timbul pula satu logam yang 
lain yang kaya. Semuanya itu adalah dari rezeki Allah 
yang disimpan untuk manusia: 



‘Sesungguhnya ciptaan-ciptaan itu menjadi bukti (kekuasaan 
Allah) bagi golongan orang-orang yang mengambil 
pengajaran”(13) 


dan mereka tidak lupa bahawa qudrat Ilahilah yang 
menyimpankan logam-logam itu untuk mereka. 

Ni’mat Lautan Dan Isi Kandungannya 

Kelompok ayat yang kelima mengenai ayat-ayat 
penciptaan dan pengurniaan ni’mat di dalam lautan 
masin yang tidak boleh diminum dan disiramkan 
tanaman tetapi mengandungi berbagai-bagai ni'mat 
Allah kepada manusia: 



"Dan Aliahlah yang telah menundukkan lautan supaya kamu 
dapat memakan daging-daging yang segar dan 
mengeluarkan darinya perhiasan-perhiasan yang dipakai 
kamu, dan kamu melihat di dalamnya kapal-kapal yang 
beiayar dan supaya kamu mencari sebahagian dari limpah 
kurnia-Nya dan supaya kamu bersyukur."(14) 

Ni'mat lautan dan hidup-hidupannya juga dapat 
memenuhi keperluan dan keinginan-keinginan 
manusia. Di antaranya ialah bekalan daging segar dari 
ikan-ikan dan lain-lainnya untuk dijadikan makanan, 
dan di samping itu ialah bahan-bahan perhiasan dari 
mutiara dan marjan dan lainnya dari gewang-gewang, 
kerang-kerangan dan siput-siput yang menjadi bahan- 
bahan perhiasan berbagai-bagai kaum sehingga 


sekarang ini. Penjelasan mengenai kapal-kapal itu 
membayangkan bahawa ia bukan sahaja dapat 
memenuhi keperluan kenderaan dan pelayaran, 
malah ia juga dapat memenuhi kehendak-kehendak 
keinginan deria keindahan (pada manusia): 

"Dan kamu melihat di dalamnya kapal-kapal yang 
beiayar.“(14) 

Ayat ini menunjukkan kepada ni'mat melihat 
keindahan pemandangan di lautan iaitu 
pemandangan kapal-kapal yang meredah air lautan 
dan memecahkan ombak-ombaknya. Di sini sekali lagi 
kita dapati diri kita berada di hadapan arahan Al- 
Qur'an supaya meni'mati keindahan pemandangan- 
pemandangan alam di samping memenuhi keperluan 
agar kita dapat meni'mati keindahan itu dengan 
sepuasnya dan tidak lagi mengurungkan diri di dalam 
tembok-tembok keperluan sahaja. 

Ayat-ayat ini juga mengarahkan kita - di hadapan 
pemandangan lautan dan pemandangan kapal-kapal 
yang memecahkan gelombang-gelombangnya - 
supaya mencari limpah kurnia Allah dan bersyukur 
kepada-Nya -atas segala kemurahan-Nya menciptakan 
makanan, perhiasan dan keindahan di dalam lautan 
yang masin itu: 



"Dan supaya kamu mencari sebahagian dari limpah kurnia- 
Nya dan supaya kamu bersyukur. "(14) 


Kelompok ayat yang akhir di dalam bahagian ini ialah: 


Ni'mat Gunung-ganang Dan Jalan-jalan Dan 
Bintang-bintang Untuk Perhubungan 



"Dan Dialah yang menegakkan gunung-ganang di bumi 
supaya ia tidak menggoyang-goyangkan kamu, juga 
mengadakan sungai-sungai dan jalan-jalan supaya kamu 
mendapat pedoman yang betul(15). Dan (Dia mengadakan) 
berbagai-bagai tanda jalan, dan dengan perantaraan 
bintang-bintang juga mereka mendapat pedoman yang 
betul. "(16) 

Sains moden hanya membuat pentafsiran mengenai 
kewujudan bukit dan gunung-ganang yang teguh itu, 
tetapi ia tidak menyebut fungsinya seperti yang 
disebut oleh Al-Qur'an. la mentafsirkan 
kewujudannya dengan berbagai-bagai teori yang 
bercanggah. Di antara teori yang terpenting ialah 
perut bumi yang bernyala itu menjadi sejuk dan kecut 
menyebabkan kulit bumi di atas berkerut dan 
berkedut melahirkan gunung-ganang, bukit-bukau, 
kawasan-kawasan tanah tinggi dan kawasan-kawasan 

„tanah rendah. Tetapi Al-Qur'an hanya menyebut 
bahawa gunung-ganang itu berfungsi sebagai 
penimba! yang mengawal imbangan bumi, sedangkan 
fungsi ini tidak pernah disebut oieh sains moden. 

Sehubungan dengan gunung-ganang itu, Al-Qur'an 
menarik pandangan manusia kepada sungai-sungai 
yang mengalir dan jalan-jalan yang dilalui. Sungai- 
sungai itu mempunyai hubungan yang tabii dengan 
gunung-ganang, kerana di gunung-ganang, biasanya 
wujud sumber-sumber air sungai, di mana gugurnya 
air hujan. Jalan-jalan juga mempunyai hubungan 
dengan gunung-ganang dan ia juga mempunyai 
hubungan dengan suasana binatang-binatang 
ternakan, pengangkutan dan perjalanan berpindah- 
randah. Di samping itu disebut pula tanda-tanda jalan 
yang menjadi pedoman kepada para perantau di 
bumi, iaitu bukit-bukau, gunung-ganang, tanah-tanah 
tinggi dan kawasan-kawasan terbuka. Di langit pula 
terdapat bintang yang menjadi pedoman kepada para 
musafir sama ada di daratan atau di lautan. 


Pernyataan (dalam bentuk pernyataan ini) telah 
dikemukakan tepat dengan waktunya, iaitu ketika 
hati telah bersedia untuk mengakui isi kandungannya: 




"Apakah sama yang berkuasa mencipta dengan yang tidak 
berkuasa mendpta?"(17) 


Tentulah tiada lain lagi jawapan melainkan tidak, 
tidak sekali-kali tidak. Apakah wajar bagi seseorang 
manusia menyamakan di dalam hati dan penilaiannya 
di antara yang berkuasa menciptakan seluruh 
makhluk itu dengan yang tidak berkuasa menciptakan 
sesuatu apa sama ada besar atau kecil? 



"Mengapakah kamu tidak mengambil pengajaran?"(17) 

Yakni persoalan ini tidak memerlukan sesuatu yang 
lebih banyak dari kesanggupan mengambil 
pengajaran sahaja. Ketika itu keadaan yang sebenar 
akan jelas dan keyakinan akan muncul. 


(Pentafsiran ayat-ayat 17-21) 


Setelah selesai membentangkan ayat-ayat 
penciptaan, ayat-ayat ni'mat dan pentadbiran di 
dalam bahagian ini, Al-Qur'an iringi pula dengan 
pernyataan yang menjelaskan tujuan mengapa ayat- 
ayat itu dibentangkan, la telah membuat pernyataan 
itu ketika memperkatakan persoalan tauhid dan 
membersihkan Allah S.W.T. dari segala sesuatu yang 
dipersekutukan kaum Musyrikin: 








“Apakah sama yang berkuasa mencipta dengan yang tidak 
berkuasa mencipta. Mengapakah kamu tidak mengambil 
pengajaran?(17). Dan jika kamu menghitungkan ni'mat- 
ni'mat Allah tentulah kamu tidak dapat mengirakannya satu 
persatu. Sesungguhnya Allah Maha Pengampun dan Maha 
Pengasih(1 8). Dan Allah Mengetahui segala apa yang 
disembunyikan kamu dan segala apa yang dilahirkan 
kamu(19). Dan sembahan-sembahan yang mereka sembah 
sekalian dari Allah itu tidak pernah menciptakan sesuatu apa 
pun, sedangkan mereka sendiri diciptakan /dlah(20). Mereka 
adalah (sembahan-sembahan) yang mati bukannya hidup 
dan mereka tidak mengetahui bilakah mereka akan 
dibangkitkan. "(2 1) 


Al-Qur'an telah membentangkan berbagai-bagai 
jenis ni'mat kemudian ia iringi dengan sebuah 
pernyataan: 

"Dan jika kamu menghitungkan ni'mat-ni'mat Allah tentulah 
kamu tidak dapat mengirakannya satu persatu."(18) 


Apatah lagi untuk mensyukurinya. Kebanyakan 
ni'mat itu tidak diketahui manusia kerana dia terlalu 
biasa dengannya. Dia tidak menyedari ni'mat-ni'mat 
itu melainkan apabila ia hilang darinya. Lihatlah 
struktur jasadnya dan fungsi-fungsinya, dia tidak 
merasa ni'mat-ni'mat ini melainkan apabila dia 
diserang sakit dan merasa perjalanan jasadnya tidak 
menentu. Hanya keampunan dan rahmat Allah sahaja 
yang- dapat memaafkan kecuaian dan kelemahan 
manusia itu. 



‘Sesungguhnya Allah Maha Pengampun dan Maha 
Pengasih.”(18) 


Aliah Pencipta itu mengetahui segala apa yang telah 
diciptakannya. Dia mengetahui segala yang 
tersembunyi dan segala yang nyata: 




"Dan Allah Mengetahui segala apa yang disembunyikan 
kamu dan segala apa yang dilahirkan kamu. "(19) 


Oleh itu bagaimana mereka sanggup menyamakan 
Allah di dalam hati dan penilaian mereka dengan 
tuhan-tuhan palsu yang didakwa mereka, sedangkan 
tuhan-tuhan ini tidak pernah menciptakan sesuatu 
apa dan tidak mengetahui sesuatu apa, bahkan 
mereka adalah sembahan-sembahan yang mati yang 

sama sekali tidak pernah menerima hayat dan kerana 
itu mereka tidak mengetahui: 




"Dan sembahan-sembahan yang mereka sembah selain dari 
Allah itu tidak pernah mendptakan sesuatu apa pun, 
sedangkan mereka sendiri didptakan Allah(20). Mereka 
adalah (sembahan-sembahan) yang mati bukannya hidup, 
dan mereka tidak mengetahui bilakah mereka akan 
dibangkitkan. "(2 1) 

Kebangkitan semula dan masanya yang diisyaratkan 
di dalam ayat ini menjelaskan bahawa Allah Pencipta 
pastilah mengetahui masa kebangkitan itu kerana 
kebangkitan itu bertujuan memberi kesempurnaan 
kepada manusia. Pada hari kebangkitan itu setiap 
manusia diberi balasan yang sempurna terhadap 
segala amalan yang telah dilakukan mereka. Oleh 
sebab itulah tuhan-tuhan yang tidak mengetahui 
bilakah para hamba mereka akan dibangkit tidak 
wajar dijadikan tuhan-tuhan, malah mereka hanya 
layak menjadi sendaan khalayak yang ramai sahaja. 
Tuhan Pencipta yang sebenar akan membangkitkan 
makhluk-makhiuk-Nya dan mengetahui pula dengan 
pasti bilakah dia akan membangkitkan mereka. 


(Kumpulan ayat-ayat 22-50) 




T uhan kamu ialah Tuhan Yang Maha Esa. Oleh itu orang- 
orang yang tidak percaya kepada hari Akhirat mempunyai 
hati yang mengingkari (ayat-ayat Allah) dan mereka adalah 
berlagak angkuh(22). Tidak syak lagi bahawa Allah 
mengetahui segala apa yang disembunyikan mereka dan 
segala apa yang dilahirkan mereka. Sesungguhnya Allah 
tidak menyukai orang-orang yang sombong(23). Dan apabila 
ditanyakan kepada mereka: Apakah yang telah diturunkan 
Tuhan kamu? Mereka menjawab: Dongeng-dongeng orang- 
orang purbakala(24). (Jawapan itu mengakibatkan) mereka 
memikul beban-beban dosa mereka sepenuhnya pada hari 
Qiamat dan sebahagian dari beban-beban dosa orang-orang 
yang disesatkan mereka tanpa sebarang pengetahuan. 
Ingatlah l Amatlah buruk dosa-dosa yang ditanggung 
mereka(25). Sesungguhnya orang-orang sebelum mereka 
juga telah mengatur rancangan yang jahat (terhadap agama 
Allah), maka Allah telah menghancurkan rumah-rumah 
mereka dari tapak-tapaknya lalu bumbung-bumbungnya 
runtuh menimpa ke atas mereka. Dan mereka telah ditimpa 
‘azab seksa dari arah yang tidak disedari mereka?(26). 
Kemudian pada hari Qiamat pula Allah akan menghinakan 
mereka seraya berfirman: Di manakah sekutu-sekutu-Ku 
yang kamu menentang (rasul-rasul) kerana mereka 7 
Berkatalah orang-orang yang dikurniakan ilmu: 
Sesungguhnya kehinaan dan ‘azab yang buruk pada hari ini 
ditimpakan ke atas orang-orang yang kafir (27). laitu orang- 
orang yang dimatikan malaikat dalam keadaan menganiayai 
diri mereka sendiri lalu mereka menyerah diri (sambil 
berkata): Kami tidak pernah melakukan sesuatu kejahatan 
pun (lalu dijawab): Sebenarnya kamu telah melakukannya. 
Sesungguhnya Allah Maha Mengetahui segala perbuatan 
yang dilakukan kamu(28). Oleh itu masuklah pintu-pintu 
Neraka Jahannam, di mana kamu akan tinggal kekal abadi. 
Amatlah buruk tempat kediaman orang-orang yang 
angkuh(29). Dan telah ditanya kepada orang-orang yang 
bertaqwa: Apakah yang telah diturunkan Tuhan kamu? 
Jawab mereka: Kebaikan, laitu orang-orang yang 

memalukan kebaikan di dunia ini akan mendapat balasan 
yang baik, dan sesungguhnya negeri Akhirat itu adalah lebih 
baik, dan ialah sebaik-baik negeri bagi orang-orang yang 
bertaqwa"(30). 

"Itulah Syurga-syurga ‘Adni yang akan dimasuki mereka, 
yang mengalir di bawahnya sungai-sungai, di sana mereka 
akan mendapat segala apa yang mereka sukai. Demikianlah 
Allah memberi balasan kepada orang-orang yang 
bertaqwa(31). laitu orang-orang yang diwafatkan malaikat 
dalam keadaan yang senang-ienang, sambil mengucapkan 
kepada mereka: Selamat sejahtera ke atas kamu, masuklah 
ke dalam Syurga dengan amalan-amalan yang telah yang 
dilakukan kamu(32). Mereka (orang-orang kafir) tidak 
menunggu melainkan kedatangan malaikat kepada mereka 
atau kedatangan ‘azab Tuhanmu. Demikianlah apa yang 
telah dilakukan orang-orang (kafir) sebelum mereka. Dan 
Allah sama sekali tidak menganiayai mereka, tetapi 
merekalah yang telah menganiayai diri mereka sendiri(33). 
Lalu mereka ditimpa ‘azab dari kejahatan-kejahatan yang 
telah dilakukan mereka dan mereka telah dikepung ‘azab 
yang telah dipersenda-sendakan mereka(34). Dan berkatalah 
orang-orang yang telah mempersekutui Allah: Jika Allah 
kehendaki tentulah kami tidak menyembah sesuatu apa pun 
selain Dia, baik kami mahupun datuk nenek kami dan 
tentulah kami tidak mengharamkan sesuatu apa pun selain 
dari apa yang telah diharamkan-Nya. Demikianlah apa yang 
telah dilakukan orang-orang (Musyrikin) sebelum mereka. 
Tiada tugas para rasul melainkan ialah menyampaikan 
perutusan Allah dengan jelas(35). Dan sesungguhnya Kami 
telah mengutuskan Rasul di kalangan setiap umat (untuk 
menyeru): Sembahlah Allah dan jauhilah Taghut! Di antara 
mereka ada orang-orang yang dihidayatkan Allah dan ada 
pula di antara mereka orang-orang yang telah diputuskan 
mendapat kesesatan. Oleh itu jeiajahilah di muka bumi ini 
dan lihatlah bagaimana akibat yang telah menimpa para 
pendusta(36). Jika engkau (Muhammad) begitu kepingin 
untuk memberi hidayat kepada mereka, maka sesungguhnya 
Allah tidak memberi hidayat kepada orang-orang yang 
memang wajar disesatkan-Nya dan mereka tidak akan 
mendapat penolong-penolong(37). Dan mereka telah 
bersumpah dengan nama Allah dengan sumpah mereka 
yang .sungguh-sungguh: Allah tidak akan membangkitkan 
orang yang mati (tidak sekali-kali begitu) bahkan Allah telah 
menjanjikan kebangkitan itu dengan janji yang benar, tetapi 
kebanyakan manusia tidak mengetahui(38). Supaya dia 
dapat menjelaskan kepada mereka perkara yang 
dipertikaikan mereka dan supaya orang-orang yang kafir itu 
mengetahui bahawa mereka adalah pembohong- 
pembohong(39). Sesungguhnya firman Kami kepada sesuatu 
apabila Kami mahu mengadakannya ialah Kami hanya 
berkata kepadanya: Kunl (Jadilah). Maka ia pun terus 
jadi"(40). 

"Dan orang-orang yang berhijrah kerana Allah sesudah 
mereka dianiyai, maka Kami tetap memberi tempat yang 
baik kepada mereka di dunia, dan sesungguhnya pahala di 
Akhirat adalah lebih besar jika mereka mengetahui(41). 
(laitu) orang-orang yang sabar dan bertawakkal kepada 
Tuhan mereka(42). Dan Kami tidak utuskan sebelum engkau 
melainkan orang-orang lelaki yang Kami wahyukan kepada 
mereka. Oleh itu bertanyalah kepada Ahlil-Kitab jika kamu 
tidak mengetahui(43). (rasul-rasul itu) membawa mu'jizat- 
mujizat dan kitab-kitab suci, dan Kami turunkan kepadamu 
Al-Oudan agar engkau menjelaskan kepada umat manusia 
segala apa yang telah diturunkan kepada mereka dan supaya 
mereka berfikir (44). Apakah orang-orang yang 

mengaturkan rancangan-rancangan yang jahat itu merasa 
aman dari malapetaka ditelan bumi atau ditimpa 'azab 
kebinasaan dari arah yang tidak disedari mereka?(45). Atau 
mereka ditimpa 'azab kebinasaan semasa mereka di dalam 
perjalanan. Mereka tidak sekali-kali dapat melemahkan 
Allah(46). Atau mereka ditimpa 'azab kebinasaan dalam 
keadaan mereka yang amat berhathhati. Kerana 

sesungguhnya Tuhan kamu Maha Penyayang dan Maha 
Pengasih(47). Apakah tidak mereka memperhatikan segala 
sesuatu yang telah diciptakan Allah, yang mana bayang- 
bayangnya berbalik-balik ke kanan dan ke kiri kerana sujud 
kepada Allah dan mereka sentiasa merendahkan diri(48). 
Dan hanya kepada Allah sahaja sujudnya segala isi langit dan 
segala isi bumi dari makhluk-makhluk yang bergerak dan 
malaikat-malaikat dan seluruh mereka tidak berlagak 
angkuh(49). Mereka takut kepada Tuhan mereka yang 
berkuasa di atas mereka dan mereka melaksanakan segala 
apa yang diperintahkan kepada mereka"(50). 


(Latar belakang dan pokok pembicaraan) 

Di dalam pelajaran yang silam kita telah berhenti 
setakat pembentangan ayat-ayat mengenai 
Penciptaan Allah dan ni'mat-ni’mat-Nya terhadap 
para hamba-Nya, juga mengenai ilmu Allah yang 
mengetahui segala yang rahsia dan segala yang nyata, 
sedangkan tuhan-tuhan palsu yang didakwakan 
(kaum Musyrikin) tidak menciptakan sesuatu apa, 
malah mereka adalah makhluk-makhluk yang tidak 
mengetahui sesuatu apa. Mereka adalah sembahan- 
sembahan mati yang tidak dapat diharap hidup. 
Mereka tidak mengetahui bilakah para hambanya 
akan dibangkit untuk menerima balasan. Semuanya 
ini merupakan bukti pemutus terhadap kekarutan 
menyembah mereka dan kekarutan seluruh 
kepercayaan syirik. Inilah pusingan pertama 
perbincangan mengenai persoalan tauhid di dalam 
surah ini di samping menyinggung persoalan 
kebangkitan selepas mati. 

Sekarang kita masuk pula ke dalam pelajaran yang 
baru yang dimulakan pada titik berhenti kita di dalam 
pelajaran yang silam. Kita masuk ke dalam satu 
pusingan yang baru yang memulakan dengan 
penjelasan mengenai konsep keesaan Allah, di 
samping menerangkan bahawa sebab tidak 
berimannya mereka kepada hari Akhirat ialah kerana 
hati mereka mengambil sikap pengingkar. Sikap ini 
telah bertunjang di dalam hati mereka dan 
menghalang mereka dari mengakui ayat-ayat Allah 
yang amat jelas, dan seterusnya menjadikan mereka 
juga bersifat sombong dan angkuh dan keangkuhan 
inilah yang menghalangkan mereka dari beriman dan 
menyerah kepada Allah. Pusingan ini ditamatkan 
dengan satu pemandangan yang berkesan, iaitu 
pemandangan bayang-bayang di bumi sujud kepada 
Allah bersama-sama segala isi langit dan segala isi 
bumi yang terdiri dari makhluk-makhluk yang 
bergerak dan para malaikat yang bersih dari sifat 
sombong dan penuh dengan perasaan takut kepada 
Allah dan patuh menjunjung segala perintah-Nya 
tanpa membantah sesuatu apa. Pemandangan yang 
merendah diri ini bertentangan dengan pemandangan 
manusia-manusia yang sombong yang berhati ingkar 
yang disebut pada permulaan pusingan yang baru ini. 

Di antara permulaan dan penghabisan pusingan ini 
Al-Qur'an membentangkan perkataan-perkataan 
golongan yang angkuh yang menolak wahyu dan Al- 
Qur'an. Mereka mengatakan Al-Qur'an itu ialah 
dongeng-dongeng orang-orang purbakala, juga 
perkataan-perkataan mereka mengenai sebab-sebab 
kepercayaan syirik mereka terhadap Aliah dan sebab- 
sebab mereka mengharamkan benda-benda yang 
tidak diharamkan Allah. Mereka mendakwa bahawa 
Allah telah menghendaki dan meredhai kejahatan 
mereka, juga pendapat-pendapat mereka mengenai 
kebangkitan selepas mati dan hari Qiamat. Mereka 
bersumpah dengan sekeras-kerasnya bahawa Allah 
tidak akan membangkitkan lagi orang-orang yang 
telah mati. Segala perkataan ini telah dijawab oleh Al- 
Qur'an sambil menayangkan pemandangan- 

pemandangan mereka yang sedang menghadapi 
maut, juga pemandangan mereka yang dibangkitkan 
dari maut dan di dalam pemandangan-pemandangan 
itu mereka berlepas diri dari perkataan-perkataan 
yang karut itu, di samping itu ditayangkan juga 
beberapa pemandangan kebinasaan yang telah 
berlaku kepada orang-orang yang terdahulu dari 
mereka yang terdiri dari para pendusta seperti 
mereka. Al-Qur'an juga menakutkan mereka terhadap 
balasan Allah yang mungkin menimpakan mereka 
pada bila-bila waktu sahaja pada hari siang atau 
malam tanpa disedari mereka, atau ketika mereka 
sedang di dalam perjalanan menuju negeri-negeri 
tertentu atau ketika mereka berhati-hati dan 
menunggu-nunggu balasan 'azab itu. Selain dari itu 
AI-Qur'an juga membentangkan beberapa bentuk 
perkataan-perkataan para Mu’minin yang bertaqwa 
dan balasan-balasan baik yang menunggu mereka 
ketika hendak mati dan masa mereka dibangkitkan. 
Kemudian diakhiri dengan pemandangan yang 
khusyu’ dan patuh ta’at, iaitu pemandangan bayang- 
bayang, makhluk-makhluk yang bergerak dan para 
malaikat di langit dan di bumi yang sujud kepada 
Aliah. 




(Pentafsiran ayat-ayat 22 - 29 j 



"Tuhan kamu ialah Tuhan Yang Maha Esa. Oleh itu orang- 
orang yang tidak percaya kepada hari Akhirat mempunyai 
hati yang mengingkari (ayat-ayat Allah) dan mereka adalah 
berlagak angkuh(22). Tidak syak lagi bahawa Allah 
mengetahui segala apa yang disembunyikan mereka dan 
segala apa yang dilahirkan mereka. Sesungguhnya Allah 
tidak menyukai orang-orang yang sombong. "(23) 


Ayat ini mengumpulkan di antara keimanan kepada 
keesaan Allah dengan keimanan kepada hari Akhirat, 
malah ia menjadikan salah satu dari dua keimanan itu 
sebagai bukti yang membenarkan wujudnya 
keimanan kepada yang satu lagi itu, kerana ibadat 
kepada Allah Yang Maha Esa itu mempunyai 
hubungan yang rapat dengan kepercayaan kepada 
kebangkitan dan balasan selepas mati. Dengan 
adanya hari Akhirat terlaksanalah hikmat ciptaan 
Allah Yang Maha Esa dan ketaralah keadilan-Nya 
dalam mengaturkan pembalasan. 


Semua ayat-ayat penciptaan, ayat-ayat ni'mat dan 
ayat-ayat ilmu yang telah disebut di dalam surah ini 
adalah membawa kepada hakikat tauhid yang agung 
dan jelas ini, yang mana kesan-kesannya dapat dilihat 
di dalam undang-undang alam buana yang selaras 
dan serasi serta saling bekerjasama dengan rapinya 
sebagaimana telah dijelaskan sebelum ini. 

Orang-orang yang tidak menerima hakikat tauhid 
ini dan tidak beriman kepada hari Akhirat - yang 
merupakan cabang dari kepercayaan kepada keesaan 
Allah, kebijaksanaan dan keadilan-Nya - maka mereka 
bukanlah orang-orang yang tidak mendapat bukti- 
bukti dan dalil-dalil yang cukup, tetapi sebab yang 
sebenarnya terletak di dalam hati dan tabiat mereka 
yang buruk. Hati mereka ialah hati pengingkar yang 
sengaja tidak mahu mengakui bukti-bukti yang 
dilihatnya. Dan mereka bersikap takbur tidak mahu 
menerima dalil-dalil dan menyerah diri kepada Allah 
dan Rasul-Nya. Itulah sebab dan penyakit yang 
sebenar yang tersembunyi di dalam tabiat dan hati 
mereka. 


Allah yang telah Menciptakan mereka amatlah 
mengetahui keadaan mereka yang sedemikian itu. Dia 
Mengetahui segala apa yang disembunyi dan 
dinyatakan mereka. Dia Mengetahuinya tanpa 
sebarang keraguan dan dia bencikan mereka: 




"Sesungguhnya Allah tidak menyukai orang-orang yang 
sombong."(23) 


Kerana hati yang sombong itu tidak dapat diharap 
boleh berpuas hati dan menerima. Oleh sebab itulah 
mereka dibencikan Allah kerana sifat mereka yang 
angkuh. Sifat ini telah diketahui Allah yang memang 
arif dengan hakikat mereka dan dengan segala apa 
yang disembunyi dan dinyatakan mereka. 


j 








"Dan apabila ditanyakan kepada mereka: Apakah yang telah 
diturunkan Tuhan kamu? Mereka menjawab: Dongeng- 
dongeng orang-orang purbakala(24). (Jawapan itu 
mengakibatkan) mereka memikul beban-beban dosa mereka 
sepenuhnya pada hari Qiamat dan sebahagian dan beban- 
beban dosa orang-orang yang disesatkan mereka tanpa 
sebarang pengetahuan. Ingatlah! Amatlah buruk dosa-dosa 
yang ditanggung mereka. "(25) 


Konsep Wahdaniyah Allah 


'Tuhan kamu ialah Tuhan Yang Maha Esa. "(22) 


Orang-orang yang angkuh dan berhati pengingkar 
yang tidak berpuas hati dan menerima itu apabila 
ditanya: 

"Apakah yang telah diturunkan Tuhan kamu?"(24) 

mereka tidak memberi jawapan secara langsung yang 
jujur, iaitu dengan membaca sesuatu ayat Al-Qur'an 
atau mengintisarikan maksud-maksudnya. Dengan 
demikian mereka dapat memperlihatkan kejujuran 
mereka terhadap Al-Qur'an walaupun mereka tidak 
berfirman kepadanya, malah mereka sengaja 
menyimpang dari jawapan yang jujur dengan berkata: 

"Dongeng-dongeng orang-orang purbakala. "(24) 

Dongeng-dongeng ialah hikayat-hikayat karut yang 
penuh dengan khurafat. Demikianlah cara mereka 
menyifatkan Al-Qur'an yang mengubati jiwa dan akal 
manusia itu, Al-Qur'an yang memperkatakan 
peraturan-peraturan hidup, tingkahlaku manusia, 
hubungan-hubungan dalam masyarakat dan 
keperihalan-keperihalan manusia di zaman lampau, 
zaman sekarang dan zaman depan. Demikianlah 
mereka menyifatkan Al-Qur'an yang memuat kisah- 
kisah orang-orang di zaman dahulu dan demikianlah 
perbuatan mereka yang ingkar dan sewenang- 
wenang telah' membawa mereka terpaksa 
menanggung dosa-dosa mereka sendiri dan 
sebahagian dari dosa orang-orang yang telah 
disesatkan mereka dengan jawapan mereka itu, 
jawapan itulah yang telah menghalang orang-orang 
ini dari Al-Qur'an dan keimanan, sedangkan mereka 
tidak mengetahui hakikat yang sebenar. Ayat ini 
menggambarkan dosa-dosa itu dengan bebanan- 
bebanan yang berat, iaitu bebanan yang amat buruk 
dan berat. Bebanan itu amat memberatkan jiwa sama 
seperti ia memberatkan belakang, la memberatkan 
hati sama seperti ia memberatkan bahu dan leher. Ia 
memenat dan menyusahkan seseorang sama seperti 
barang-barang yang berat memenat dan 
menyusahkan para pemikulnya, malah lebih dahsyat 
dan lebih sengsara lagi. 

Kempen-kempen Memburukkan Rasulullah 

Menurut riwayat Ibn Abu Hatim dari as-Suddi 
katanya: Kaum Quraysy telah berkumpul lalu mereka 
berkata: Muhammad itu adalah seorang yang 
bermulut manis. Sesiapa yang bercakap dengannya 
akan hilang akalnya, oleh itu carilah sekumpulan 
orang dari kaum bangsawan kamu yang terkenal 
dengan keturunan-keturunan mereka kemudian 
hantarkan mereka di setiap jalan ke Makkah selama 
semalam atau dua malam. Apabila ada orang datang 
hendak menemui Muhammad, maka hendaklah kamu 
halangnya. Lalu kumpulan itu pun keluar menunggu 
di setiap jalan. Apabila ada orang datang sebagai 
utusan kaumnya untuk meneliti apa yang dikatakan 
oleh Muhammad dan tiba di tempat mereka, maka 
salah seorang dari mereka akan berkata kepadanya: 
Saya ini si anu bin si anu dan keturunan si anu 
kemudian terus menceritakan kepadanya: Biarlah saya 
ceritakan hal Muhammad kepada awak. Dia adalah 


seorang pendusta. Tiada siapa yang mengikutnya 
melainkan hanya orang-orang yang bodoh, hamba- 
hamba abdi dan orang-orang yang tidak mempunyai 
apa-apa kebaikan sahaja, sedangkan ketua-ketua 
kaum dan orang-orang yang terbilang dari mereka 
semuanya menentang dia. (Setelah mendengar 
penerangan ini) orang yang datang itu pun pulang 
(kepada kaumnya), inilah yang dimaksudkan dengan 
firman Allah Ta’ala: 

"Dan apabila ditanyakan kepada mereka: Apakah yang telah 
diturunkan Tuhan kamu ? Mereka menjawab: Dongeng- 
dongeng orang-orang purbakala. "(24) 

Tetapi jika yang datang itu dari orang-orang yang 
telah ditetapkan Allah wajar mendapat hidayat dan 
mereka berkata begitu kepadanya, maka dia akan 
menjawab: “Amatlah tidak baik kepadaku sebagai 
utusan kaumku, jika aku datang dan berjalan hingga 
sejauh sehari perjalanan kemudian aku balik semula 
sebelum menemui orang ini (Muhammad) dan 
meneliti sendiri apa yang dikatakan oleh beliau serta 
membawa pulang kepada kaumku segala keterangan 
mengenai beliau”. Lalu dia pun terus masuk ke 
Makkah dan menemui orang-orang Mu'min dan 
bertanya kepada mereka perkara-perkara yang telah 
diterangkan Muhammad, maka mereka pun memberi 
penerangan yang baik kepadanya.... 


Peperangan propaganda atau di’ayah yang teratur 
terhadap da'wah sentiasa dijalankan oleh kaum 
Quraysy. Ia juga sentiasa diatur oleh pihak-pihak yang 
seperti Quraysy di setiap tempat dan zaman, yang 
terdiri dari golongan manusia yang angkuh, yang 
tidak mahu tunduk kepada kebenaran dan dalil-dalil 
yang betul, kerana sifat angkuh yang ada pada 
mereka itulah menghalangi mereka dari tunduk 
kepada kebenaran dan dalil-dalil yang betul. 
Golongan yang angkuh dari kaum Quraysy itu 
bukanlah merupakan golongan pertama yang ingkar 
dan merancangkan tindakan-tindakan jahat terhadap 
da'wah. Ayat yang berikut menayangkan kepada 
mereka akibat kebinasaan yang telah menimpa para 
perancang tindakan-tindakan yang jahat sebelum 
mereka dan nasib kesudahan mereka pada hari 
Qiamat, malah nasib kesudahan mereka sejak roh 
mereka meninggalkan jasad-jasad mereka sehingga 
mereka menemui balasan mereka pada hari Akhirat. 
Hal ini dibentangkan kepada mereka dalam bentuk 
pemandangan-pemandangan yang digambarkan 
mengikut cara Al-Qur'an yang maThur: 

"Sesungguhnya orang-orang sebelum mereka juga telah 
mengatur rancangan yang jahat (terhadap agama Allah), 
maka Allah telah menghancurkan rumah-rumah mereka dari 
tapak-tapaknya lalu bumbung-bumbungnya runtuh 
menimpa ke atas mereka. Dan mereka telah ditimpa 'azab 
seksa dari arah yang tidak disedari mereka. (26) Kemudian 
pada hari Qiamat pula Allah akan menghinakan mereka 
seraya berfirman: Di manakah sekutu-sekutu-Ku yang kamu 
menentang (rasul-rasul) kerana mereka? Berkatalah orang- 
orang yang dikurniakan ilmu: Sesungguhnya kehinaan dan 
'azab yang buruk pada hari ini ditimpakan ke atas orang- 
orang yang kafir(27). laitu orang-orang yang dimatikan 
malaikat dalam keadaan menganiayai diri mereka sendiri lalu 
mereka menyerah diri (sambil berkata): Kami tidak pernah 
melakukan sesuatu kejahatan pun (lalu dijawab): Sebenarnya 
kamu telah melakukannya. Sesungguhnya Allah Maha 
Mengetahui segala perbuatan yang dilakukan kamu(28). 
Oleh itu masuklah pintu-pintu Neraka Jahannam, di mana 
kamu akan tinggal kekal abadi. Amatlah buruk tempat 
kediaman orang-orang yang angkuh. "(29) 

Tindakan Sunnatullah Yang 
Tidak Pernah Mungkir 

"Sesungguhnya orang-orang sebelum mereka juga telah 
mengatur rancangan-rancangan yang jahat (terhadap agama 
Allah)"(26) 


Ayat ini menggambarkan tindakan jahat dalam 
bentuk bangunan rumah yang mempunyai tapak- 
tapak, tiang-tiang dan bumbung untuk menunjukkan 
betapa halus, rapi, kukuh dan besarnya rancangan- 
rancangan jahat itu. Tetapi semuanya tidak dapat 
berdiri di hadapan kekuatan dan tadbir Allah: 



"Maka Allah telah menghancurkan rumah-rumah mereka 
dari tapak-tapaknya, lalu bumbung-bumbungnya runtuh 
menimpa ke atas mereka. "(26) 






-\y& 


Itulah pemandangan kebinasaan yang 
menyeluruh, yang menimpa mereka dari atas dan 
bawah, di mana tapak-tapak bangunan habis runtuh 
dan bumbung-bumbung jatuh . menimpa mereka 
menyebabkan mereka tertimbus: 

"Dan mereka telah ditimpa 'azab seksa dari arah yang tidak 
disedari mereka. "(26) 

Rumah yang dibina mereka dengan kukuh untuk 
menjadi tempat perlindungan mereka tiba-tiba 
menjadi kubur mereka dan tempat kebinasaan yang 
menimpa mereka dari atas dan bawah. Mereka tidak 
pernah terfikir bahawa bahaya 'azab seksa itu datang 
dari rumah yang dibangunkan mereka. 

Itulah pemandangan kebinasaan yang menyeluruh 
dan pemandangan sendaan terhadap orang-orang 
yang merancangkan tindakan-tindakan jahat dan 
menentang da'wah Allah. ' Mereka menyangka 
bahawa rancangan-rancangan jahat mereka tidak 
dapat ditolak, tetapi Allah mengepung di belakang 
mereka. 

Pemandangan ini berulang-ulang di sepanjang 
zaman sama ada sebelum Quraysy atau selepas 
Quraysy, tetapi da'wah Allah tetap berjalan walaupun 
diganggu-gugatkan oleh rancangan-rancangan jahat 
yang diatur oleh musuh-musuhnya. Dari satu masa ke 
satu masa orang ramai akan berpaling dan terkenang 
kepada pemandangan yang berkesan yang dilukiskan 
oleh Ai-Qur'anui-Karim: 



"Sesungguhnya orang-orang sebelum mereka juga telah 
mengatur rancangan yang jahat (terhadap agama Allah), 
maka Allah telah menghancurkan rumah-rumah mereka dari 
tapak-tapaknya lalu bumbung-bumbungnya runtuh 
menimpa ke atas mereka. Dan mereka telah ditimpa 'azab 
seksa dari arah yang tidak disedari mereka. "(26) 

Inilah yang berlaku di dunia atau di alam 
kenyataan bumi: 


Tindakan Sunnatullah Pada Hari Akhirat 

"Kemudian pada hari Qiamat pula Allah akan menghinakan 
mereka seraya berfirman: Di manakah sekutu-sekutu-Ku 
yang kamu menentang (rasul-rasul) kerana mereka?"'(27) 

Dalam ayat ini tergambar satu pemandangan hari 
Qiamat, di mana golongan manusia yang sombong 

dan merancang tindakan-tindakan jahat berada dalam 
satu keadaan yang hina. Kini zaman keangkuhan dan 
tipu daya jahat mereka telah berakhir dan kini mereka 
datang mengadap Allah Tuhan yang memiliki segala 
makhluk dan segala urusan. Di sini Allah 
mengemukakan satu pertanyaan yang penuh 
kecaman: “Di manakah sekutu-sekutu-Ku yang kamu 
menentang (rasul-rasul) kerana mereka?” Yakni di 
manakah sekutu-sekutu-Ku yang kerana mereka 
kamu telah menentang Rasul dan para Mu'minin dan 
kerana mereka kamu berdebat dengan orang-orang 
yang beriman yang berpegang dengan 'aqidah 
tauhid? 

Mereka terdiam hina dan hampa. Sementara itu 
golongan yang dikurniakan ilmu pula yang bercakap. 
Mereka telah diizinkan Allah pada hari itu menjadi 
jurucakap yang lantang: 



"Sesungguhnya kehinaan dan 'azab yang buruk’ pada hari ini 
ditimpakan ke atas orang-orang yang kafir."(27) 

%$\ -j& 'j&j* b% 

" laitu orang-orang yang dimatikan malaikat dalam keadaan 
menganiayai diri mereka sendiri."(28) 

Ayat ini membawa mereka pulang selangkah ke 
belakang, iaitu selangkah sebelum berlakunya hari 
Qiamat. la membawa mereka pulang kepada detik- 
detik waktu mereka sedang dalam nazak maut, di 
mana malaikat matikan mereka dalam keadaan 
menganiayai diri mereka sendiri dengan sebab 
perbuatan mereka mengharamkan diri mereka dari 
keimanan dan keyakinan dan membawa diri mereka 
ke jalan kebinasaan dan pada akhirnya mengheret 
mereka ke dalam Neraka dan 'azab seksa. 


Al-Qur'an menggambarkan mereka di sa'at nazak 
maut, di mana mereka masih baru dengan suasana- 
suasana dunia dan dengan tindak-tanduk mereka 
melakukan pendustaan, rancangan-rancangan jahat 
dan tipu daya: 




"Lalu mereka menyerah diri (sambil berkata): Kami tidak 
pernah melakukan sesuatu kejahatan pun."(28) 


Orang-orang yang angkuh itu tiba-tiba menyerah 
diri tidak mahu lagi bergaduh atau bertengkar. 
Mereka menawarkan penyerahan diri kemudian 
mereka berdusta - ini mungkin sebahagian dari tipu 
daya mereka semasa di dunia - mereka berkata 
dengan menyerah kalah: "Kami tidak pernah 

melakukan sesuatu kejahatan pun". Ini adalah satu 
pemandangan dan pendirian yang amat hina bagi 
orang-orang yang sombong dan angkuh itu. 


Kemudian perkataan mereka dijawab: 



"Sebenarnya kamu telah melakukannya. Sesungguhnya Allah 
Maha Mengetahui segala perbuatan yang dilakukan 
kamu."(28) 

Itulah jawapan dari Allah Yang Maha Mengetahui 
keadaan mereka yang sebenar dan tidak ada sesuatu 
jalan lagi untuk berbohong, berdalih dan berdolak- 
dalih. 


Kemudian tibalah masanya mereka menerima 
balasan orang-orang yang angkuh dan sombong: 



"Oleh- itu masuklah pintu-pintu Neraka Jahannam, di mana 
kamu akan tinggal kekal abadi. Amatlah buruk tempat 
kediaman orang-orang yang angkuh."(29) 


(Pentafsiran ayat-ayat 30 - 32) 


Sementara di tebing sebelah lagi terdapat pula 
orang-orang yang bertaqwa yang bertentangan titik- 
tolak dan nasib kesudahan mereka dengan golongan 
pengingkar dan angkuh itu. 

"Dan telah ditanya kepada orang-orang yang bertaqwa: 
Apakah yang telah diturunkan Tuhan kamu? Jawab mereka: 
Kebaikan, laitu orang-orang yang melakukan kebaikan di 
dunia ini akan mendapat balasan yang baik, dan 
sesungguhnya negeri Akhirat itu adalah lebih baik, dan ialah 
sebaik-baik negeri bagi orang-orang yang bertaqwa0O). 
Itulah Syurga-syurga ’Adniyang akan dimasuki mereka, yang 
mengalir di bawahnya sungai-sungai, di sana mereka akan 
mendapat segala apa yang mereka sukai. Demikianlah Allah 
memberi balasan kepada orang-orang yang bertaqwa(31). 
laitu orang-orang yang diwafatkan malaikat dalam keadaan 
yang senang-lenang, sambil mengucapkan kepada mereka: 
Selamat sejahtera ke atas kamu, masuklah ke dalam Syuga 
dengan amalan-amalan yang telah yang dilakukan 
kamu. "(32) 

Oleh kerana orang-orang yang bertaqwa itu 
menyedari bahawa "kebaikan" itulah asas da'wah 
Islam dan asas segala perintah, segala larangan, 
segala arahan dan segala perundangan yang 
diturunkan Allah, maka mereka telah menyimpulkan 
keseluruhan tujuan da'wah dalam sepatah kata 
sahaja: 



"Jawab mereka: Kebaikan"(30) 

Kemudian mereka memperincikan kebaikan ini 
sejauh yang mereka mengetahui dari keterangan- 
keterangan yang telah diturunkan Allah: 



"Iaitu orang-orang yang melakukan kebaikan di dunia ini 
akan mendapat ; balasan yang baik"(30) 

iaitu kehidupan yang baik, kesenangan yang baik dan 
kedudukan yang baik 

"Dan sesungguhnya negeri Akhirat Itu adalah lebih balk"(30) 


dari negeri dunia ini. 



"Dan ialah sebaik-baik negeri bagi orang-orang yang 
bertaqwa."(30) 

Kemudian Al ; Qur'an memperincikan keterangan 
umum mengenai negeri Akhirat itu dengan firman- 
Nya: 



"Itulah Syurga-syurga 'Adni"(31) 
untuk kediaman mereka: 

"Yang mengalir di bawahnya sungai-sungai" (3 1) 
yang mencerminkan kemewahan hidup mereka. 

"Di sana mereka akan mendapat segala apa yang mereka 
sukai. "01) 

Yakni di sana tiada sebarang penafian dan penat 
lelah dan tiada sebarang sekatan rezeki sebagaimana 
yang terdapat di dalam kehidupan dunia. 



"Demikianlah Allah memberi balasan kepada orang-orang 
yang bertaqwa. "0 1) 

Kemudian Al-Qur'an membawa orang-orang yang 
bertaqwa pulang selangkah ke belakang sebagaimana 
ia telah membawa pendusta-pendusta sebelum 


mereka pulang selangkah ke belakang. Di sana 
mereka berada dalam satu pemandangan yang 
menggambarkan keadaan nazak maut yang senang, 
lemah-Iembutdan mesra: 


^ J\jh 

"Iaitu orang-orang yang diwafatkan malaikat dalam keadaan 
yang senang-lenang. "02) 


Yakni hati mereka senang dan riang kerana dapat 
bertemu dengan Allah dan kerana terlepas dari 
kesusahan dan kesengsaraan maut. 


i. t 

"Sambil mengucapkan kepada mereka: Selamat sejahtera ke 
atas kamu"02) 


dengan tujuan mententeramkan hati mereka dari 
mengaiu-aiukan kedatangan mereka: 



"Masuklah ke dalam Syurga dengan amalan-amalan yang 
telah dilakukan kamu. ”02) 

Ini bertujuan untuk menyampaikan berita bahagia 
dengan segera kepada mereka ketika mereka sedang 
melalui ambang Akhirat sebagai balasan yang 
setimpal dengan amalan-amalan baik yang telah 
dilakukan mereka. 


(Pentafsiran ayat-ayat 33 - 34) 

Di bawah bayangan dua pemandangan ini, iaitu 
pemandangan ketika dalam nazak maut dan 
pemandangan kebangkitan selepas mati, Al-Qur'an 
mengumumkan satu pernyataan kepada kamu 
Musyrikin Quraysy apakah yang ditunggu mereka? 
Apakah mereka menunggu malaikat mematikan 
mereka? Atau menunggu perintah Allah 
membangkitkan mereka? Inilah yang ditunggu- 
tunggu mereka ketika mati dan yang ditunggu- 
tunggu mereka pada hari mereka dibangkitkan Allah! 
Atau tidakkah sepatutnya nasib kesusahan para 
pendusta sebelum mereka yang telah disaksikan 
mereka tergambar di dalam dua pemandangan ini 
menjadi contoh teladan dan pengajaran kepada 
mereka? 


Balasan Yang Setimpal 

"Mereka (orang-orang kafir) tidak menunggu melainkan 
kedatangan malaikat kepada mereka atau kedatangan 'azab 
Tuhanmu. Demikianlah apa yang telah dilakukan orang- 
orang (kafir) sebelum mereka. Dan Allah sama sekali tidak 
menganiayai mereka, tetapi merekalah yang telah 
menganiayai diri mereka sendiri03). Lalu mereka ditimpa 
'azab dan kejahatan-kejahatan yang telah dilakukan mereka 
dan mereka telah dikepung 'azab yang telah dipersenda- 
sendakan mereka. "(34) 


Sungguh aneh keadaan manusia. Mereka telah 
melihat akibat yang telah menimpa orang-orang yang 
terdahulu dari mereka yang mengikuti jalan yang 
sama dengan mereka, tetapi mereka masih terus laiai 
mengikuti jalan itu tanpa memikirkan bahawa akibat 
yang telah menimpa orang lain itu mungkin akan 
menimpa mereka pula, dan tanpa menginsafi bahawa 
Sunnatullah tetap berjalan mengikut peraturannya 
yang teratur, bahawa muqaddimah tetap melahirkan 
natijahnya, bahawa amalan-amalan itu tetap 
menerima balasannya dan bahawa Sunnatullah tetap 
tidak akan bertolak unsur dengan mereka, tetap tidak 
akan berhenti bertindak terhadap mereka dan tetap 
tidak akan menyimpang dari jalan mereka. 

"Dan Allah sama sekali tidak menganiayai mereka, tetapi 
merekalah yang telah menganiayai diri mereka sendiri." (33) 


Kerana Aliah mengumiakan kebebasan berfikir dan 
memilih kepada mereka di samping membentangkan 
kepada mereka bukti-bukti kekuasaan-Nya di merata 
pelosok alam dan pada kejadian diri mereka sendiri, 
juga mengingatkan mereka kepada akibatnya yang 
buruk dan menyerahkan mereka kepada amalan 
mereka sendiri dan kepada peraturan-Nya yang 
sedang berjalan. Oleh sebab itulah Allah sama sekali 
tidak menganiayakan mereka daiam menentukan 
akibat yang tetap menimpa mereka, tetapi merekalah 
yang telah menganiayai diri mereka sendiri. 


Allah sama sekali tidak berlaku kejam dalam 
penentuan balasan ke atas mereka, malah amalan- 
amalan mereka yang jahatlah yang telah berlaku 
kejam terhadap mereka kerana mereka telah 
menerima hasil dan balasan dari dosa-dosa mereka 
sendiri. 




(j) j 

"Lalu mereka ditimpa 'azab dari kejahatan-kejahatan yang 
telah dilakukan mereka dan mereka telah dikepung 'azab 
yang telah dipersenda-sendakan mereka. "(34) 


Ayat ini dan ayat-ayat seumpamanya 
menyampaikan pengertian bahawa mereka tidak 
dibalaskan dengan balasan di luar dari hasil amalan 
mereka sendiri, malah mereka menerima balasan 
dengan sebab kesalahan-kesalahan yang telah 
dilakukan mereka dengan sukarela mereka sendiri. 
Mereka telah menjatuhkan diri mereka ke darjat 
manusia yang paling rendah dengan sebab dosa-dosa 


yang telah dilakukan mereka dan kerana itu mereka 
dibalaskan dengan darjat manusia yang paling rendah 
di dalam tingkatan 'azab Neraka yang paling bawah 
yang amat hina dan pedih. 


(Pentafsiran ayat-ayat 35 - 37) 


Ini adalah satu alasan baru dari alasan-alasan kaum 
Musyrikin tentang sebab kesyirikan mereka dan 
hubungan-hubungannya: 

"Dan berkatalah orang-orang yang telah mempersekutui 
Allah: Jika Allah kehendaki tentulah kami tidak menyembah 
sesuatu apa pun selain Dia, baik kami mahupun datuk nenek 
kami dan tentulah kami tidak mengharamkan sesuatu apa 
pun selain dari apa yang telah diharamkan-Nya. Demikianlah 
apa yang telah dilakukan orang-orang (Musyrikin) sebelum 
mereka. Tiada tugas para rasul melainkan ialah 
menyampaikan perutusan Allah dengan jelas(35). Dan 
sesungguhnya Kami telah mengutuskan Rasul di kalangan 
setiap umat (untuk menyeru): Sembahlah Allah dan jauhilah 
Taghut. Di antara mereka ada orang-orang yang 
dihidayatkan Allah dan ada pula di antara mereka orang- 
orang yang telah diputuskan mendapat kesesatan. Oleh itu 
jelajahilah di muka bumi ini dan lihatlah bagaimana akibat 
yang telah menimpa para pendusta. "(36) 


Logik Yang Songsang 

Mereka memulangkan perkara kesyirikan dan 
penyembahan tuhan-tuhan yang lain dari Allah yang 
dilakukan mereka dan datuk nenek mereka, juga 
kepercayaan-kepercayaan paganisme yang diamalkan 
mereka seperti mengharamkan setengah-setengah 
sembelihan dan makanan kepada diri mereka tanpa 
direstukan oleh syari'at Allah... mereka memulangkan 
semua perkara ini kepada kehendak Allah belaka. 
Pada hemat mereka andainya Allah kehendaki supaya 
mereka jangan melakukan sesuatu dari perkara- 
perkara tersebut tentulah Allah telah menghalangi 
mereka dari melakukannya. 


Ini adalah suatu pemikiran yang salah daiam 
memahami konsep kehendak Aliah, juga suatu 

perbuatan melucutkan manusia dari cirinya yang 
dikurniakan Allah kepada mereka untuk digunakan di 
dalam kehidupan mereka. 

Allah sama sekali tidak mahukan para hamba-Nya 
melakukan perbuatan syirik dan sama sekali tidak 
mengizinkan mereka mengharamkan makanan- 
makanan yang baik yang telah dihalalkan untuk 
mereka. Kehendak Allah yang seperti ini disebut 
dengan jelas di dalam syari'at-Nya melalui lidah para 
rasul-Nya yang ditugaskan menyampaikannya kepada 
hamba-Nya dan mereka telah menunaikan tugas ini 
(dengan sebaik-baiknya): 



"Dan sesungguhnya Kami telah mengutuskan Rasul di 
kalangan setiap umat (untuk menyeru): Sembahlah Allah dan 
jauhilah Taghut"(36) 


Manusia Mempunyai Kebebasan Memilih 

Inilah perintah dan kehendak Allah kepada para 
hamba-Nya. Allah S.W.T. sama sekali tidak menyuruh 
manusia melakukan sesuatu yang Dia tahu bahawa 
Dia telah melarang mereka melakukannya atau Allah 
S.W.T. sama sekali tidak mendorong manusia 
melanggar perintah-Nya secara paksa dan bukti Allah 
tidak redha manusia melanggar perintah-Nya ialah 
balasan 'azab yang ditimpakannya ke atas para 
pendusta: 



"Oleh itu jelajahilah di muka bumi ini dan lihatlah bagaimana 
akibat yang telah menimpa para pendusta."(36) 


Sebenarnya apa yang telah dikehendaki Allah selaku 
Pencipta Yang Maha Bijaksana ialah Dia menjadikan 
manusia mempunyai kesediaan dan kebolehan untuk 
memilih hidayat atau memilih kesesatan. Dia memberi 
kebebasan yang penuh kepada kemahuan mereka 
untuk memilih di antara dua jalan itu. Di samping itu 
Allah mengurniakan akal kepada mereka untuk 
membolehkan mereka membuat penentuan di antara 
dua jalan itu. Setelah Dia membentangkan di merata 
pelosok alam buana ini bukti-bukti hidayat yang jelas, 
yang menarik mata, telinga, perasaan, hati dan akal, 
di mana sahaja mereka pergi di waktu malam atau 
siang. Di samping itu semua, rahmat Allah yang 
limpah terhadap hamba-Nya menghendaki Dia tidak 
akan membiarkan manusia kepada bimbingan akal 
mereka sahaja, lalu Allah meletakkan neraca yang 
tetap untuk perambangan akal di dalam menilaikan 
syari'at-syari'at-Nya yang di bawa oleh para rasul-Nya. 
Dengan wujudnya neraca ini dapatlah akal 
menggunakannya apabila berlaku sesuatu kekeliruan 
supaya dia dapat pastikan sama ada penilaiannya itu 
betul atau salah mengikut pertimbangan neraca yang 


tetap, yang tidak dapat dipermain-mainkan oleh hawa 
nafsunya. Allah tidak pernah menjadikan para rasul- 
Nya orang-orang zalim yang bertindak memaksa 
manusia dengan melipat leher mereka supaya 
beriman, tetapi Allah jadikan para rasul itu hanya 
sebagai para penyampai sahaja. Tugas mereka ialah 
menyampai, iaitu menyuruh manusia beribadat 
kepada Allah yang tunggal sahaja dan menjauhi 
penyembahan tuhan-tuhan yang lain yang terdiri dari 
berhala-berhala, hawa nafsu dan kuasa: 



"Dan sesungguhnya Kami telah mengutuskan Rasul di 
kalangan setiap umat (untuk menyeru): Sembahlah Allah dan 
jauhilah Taghut"(36) 


Segolongan manusia menyambut seruan itu: 

"Di antara mereka ada orang-orang yang dihidayatkan 
Allah"(36) 

Sementara segolongan yang lain lari ke jalan yang 



"Dan ada pula di antara mereka orang-orang yang telah 
diputuskan mendapat kesesatan. "(36) 

Kedua golongan ini tidak terkeluar dari kehendak 
Allah. Kedua-dua golongan tidak dipaksa oleh Allah 
menerima hidayat atau kesesatan, malah mereka 
telah menjalani jalan pilihan mereka sendiri, iaitu jalan 
yang telah dikehendaki Allah dengan menjadikan 
kemahuan mereka bebas memilihnya setelah 
membekalkan mereka dengan panduan-panduan 
mengenai tanda-tanda jalan yang benar yang 
dibentangkan pada kejadian diri mereka sendiri dan di 
merata pelosok alam buana. 

Demikianlah Al-Qur'anul-Karim menafikan dengan 
ayat ini anggapan paksaan yang karut yang 
dibayangkan oleh kaum Musyrikin dan dijadikan 
alasan oleh sebilangan ramai para penderhaka dan 
penyeleweng dari jalan Allah. 'Aqidah Islam adalah 
satu 'aqidah yang amat jelas dan terang di dalam 
perkara ini. Allah menyeru para hamba-Nya 
melakukan amalan yang baik dan melarang mereka 
melakukan amalan yang jahat. Di dunia lagi kadang- 
kadang Allah mengenakan hukuman-hukuman ke 
atas orang-orang yang berdosa, iaitu dalam bentuk 
balasan-balasan yang jelas memperlihatkan 
kemurkaan-Nya terhadap mereka. Oleh itu dengan 
pernyataan ini tidak ada sebarang ruang untuk 
dikatakan bahawa iradat Allah turut campurtangan 
untuk memaksa mereka menyeleweng kemudian 
menghukum mereka, malah sebenarnya mereka 
ditinggal bebas untuk memilih jalan mereka. Inilah 
kehendak iradat Allah: Segala amalan yang terbit dari 

mereka sama ada baik atau jahat, hidayat atau 
kesesatan adalah berlangsung mengikut kehendak 
Allah berdasarkan konsep yang telah kami huraikan 
tadi. 

Oleh sebab itu Al-Qur'an mengulaskan pernyataan 
ini dengan satu keterangan yang ditujukan kepada 
Rasulullah s.a.w. untuk menjelaskan undang-undang 
Allah mengenai hidayat dan kesesatan itu: 



"Jika engkau (Muhammad) begitu kepingin untuk memberi 
hidayat kepada mereka, maka sesungguhnya Allah tidak 
memberi hidayat kepada orang-orang yang memang wajar 
disesatkan-Nya dan mereka tidak akan mendapat penolong- 
penolong."(37) 

Hidayat dan kesesatan itu bukanlah bergantung 
kepada kehendak dan hasrat Rasul agar kaumnya 
mendapat hidayat, kerana tugas beliau hanya 
menyampaikan (perutusan Allah) sahaja. Adapun 
perkara hidayat atau kesesatan, maka ia berlangsung 
mengikut undang-undang Allah yang tidak pernah 
mungkir dan berubah. Orang yang telah disesatkan 
Allah kerana ia memang wajar mendapat kesesatan 
itu mengikut undang-undang Allah, maka Allah tidak 
memberi hidayat kepadanya. Allah mempunyai 
peraturan-peraturan dan undang-undang yang kemas 
yang melahirkan natijah-natijah-Nya. Demikianlah 
kehendak iradat Allah dan Allah Maha Berkuasa 
melakukan segala apa yang dikehendaki-Nya: 



"Dan mereka tidak akan mendapat penolong-penolong" (37) 
yang dapat menolong mereka selain dari Allah. 


(Pentafsiran ayat-ayat 38 - 40) 


Ini pula satu alasan yang ketiga dari alasan-alasan 
yang dikemukakan oleh para pengingkar yang 
angkuh: 

"Dan mereka telah bersumpah dengan nama Allah dengan 
sumpah mereka yang sungguh-sungguh: Allah tidak akan 


membangkitkan orang yang mati (tidak sekali-kali begitu), 
bahkan Allah telah menjanjikan kebangkitan itu dengan janji 
yang benar, tetapi kebanyakan manusia tidak 
mengetahui(38). Supaya dia dapat menjelaskan kepada 
mereka perkara yang dipertikaikan mereka dan supaya 
orang-orang yang kafir itu mengetahui bahawa mereka 
adalah pembohong-pembohong(39). Sesungguhnya firman 
Kami kepada sesuatu apabila Kami mahu mengadakannya 
ialah Kami hanya berkata kepadanya: Kun! (Jadilah!). Maka 
ia pun terus jadi."(40) 

Kebangkitan Selepas Mati Merupakan Kemusykilan 
Sepanjang Zaman 

Persoalan kebangkitan selepas mati selalu menjadi 
kemusykilan 'aqidah pada kebanyakan umat manusia 
sejak Allah mengutuskan para rasul-Nya kepada 
mereka’ untuk menyuruh mereka melakukan amalan- 
amalan yang baik, melarang mereka melakukan 
amalan-amalan yang jahat dan menakutkan mereka 
dengan hisab Allah pada hari kebangkitan dan hisab. 

Kaum Musyrikin Quraysy telah bersumpah dengan 
nama Allah dengan bersungguh-sungguh bahawa 
Allah tidak akan membangkitkan orang yang telah 
mati. Mereka mengakui kewujudan Allah, tetapi 
mereka menafikan bahawa Allah akan 
membangkitkan kembali orang-orang yang mati dari 
dalam kubur-kubur mereka. Mereka memikirkan 
kebangkitan itu suatu perkara _ yang amat sukar 
selepas seorang itu mati dan hancur-lebur menjadi 
debu-debu tanah. 

Mereka lupa kepada mu'jizat hayat yang pertama. 
Mereka lupa kepada sifat qudrat Allah, yang tidak 
dapat dibandingkan dengan kefahaman-kefahaman 
manusia dan daya tenaga mereka. Qudrat Aliah tidak 
memerlukan sesuatu apabila dia hendak mewujudkan 
sesuatu. Hanya dengan adanya iradat-Nya sahaja 
sudah cukup untuk membawa sesuatu ke alam al- 
wujud. 

Mereka juga lupa kepada hikmat Allah mengadakan 
kebangkitan itu. Sebenarnya di dunia ini tidak ada 
suatu yang dapat mencapai kesempurnaannya. 
Manusia sentiasa berselisih dan bertikai tentang 
kebenaran dan kebatilan, tentang hidayat dan 
kesesatan, kebaikan dan kejahatan. Kadang-kadang 
perselisihan mereka tidak dapat diputuskan di antara 
mereka di dunia ini kerana iradat Allah mahu 
memanjangkan umur setengah-setengah mereka dan 
tidak mahu mereka ditimpakan 'azab hukuman 
pemutus di dunia ini supaya balasan mereka dapat 
diputuskan pada hari Akhirat dan supaya segala 
perkara dapat mencapai kesempurnaannya di sana. 

Ayat tadi menjawab alasan orang-orang yang kafir 
itu dan mendedahkan kekeliruan yang menyelubungi 
hati mereka. Mula-mula ia membuat penjelasan: 

l 

"(Tidak sekali-kali begitu) bahkan Allah telah menjanjikan 
kebangkitan itu dengan janji yang benar"(38) 

dan apabila Allah telah menjanjikan sesuatu, maka 
janji-Nya akan tetap ditepati tanpa sebarang 
kemungkiran. 


"Tetapi kebanyakan manusia tidak mengetahui"(38) 

hakikat perjanjian Aliah. Kebangkitan itu mempunyai 
hikmatnya iaitu: 





"Supaya dia dapat menjelaskan kepada mereka perkara yang 
dipertikaikan mereka dan supaya orang-orang yang kafir itu 
mengetahui bahawa mereka adalah pembohong- 
pembohong."(39) 

Mereka telah berbohong (di dunia) ketika mereka 
mendakwa telah menerima hidayat dan ketika mereka 
mengatakan bahawa para rasul itu dusta dan ketika 
mereka menolak kepercayaan kepada hari Akhirat. 
(Kebangkitan itu juga bertujuan mendedahkan) 
kepercayaan dan kerosakan mereka. 

Urusan penciptaan Allah itu amat mudah: 




"Sesungguhnya firman Kami kepada sesuatu apabila Kami 
mahu mengadakannya ialah Kami hanya berkata kepadanya: 
Kun! (Jadilah!). Maka ia pun terus jadi. “(40) 


Urusan kebangkitan juga termasuk dalam perkara- 
perkara yang dapat diwujudkan . segera tanpa 
sebarang kelewatan sebaik sahaja iradat Allah 
menghendakinya. 


(Pentafsiran ayat-ayat 41 - 42) 

Kedudukan Istimewa Golongan Muhajirin 

Kemudian di sini pula Allah bentangkan perihal 
golongan yang menjadi lawan kepada golongan 
pengingkar yang tidak beriman, iaitu golongan para 
Mu'minin yang yakin dan percaya, dan keyakinan 
mereka kepada Allah dan hari Akhirat itulah yang 
mendorong mereka sanggup meninggalkan kampung 
halaman dan harta benda mereka kerana Allah dan 
kerana Sabilullah: 



"Dan orang-orang yang berhijrah kerana Allah sesudah 
mereka dianiyai, maka Kami tetap memberi tempat yang 
baik kepada mereka di dunia dan sesungguhnya pahala di 
Akhirat adalah lebih besar jika mereka mengetahui(41). 
(Iaitu) orang-orang yang sabar dan bertawakkai kepada 
Tuhan mereka."(42) 

Orang-orang yang telah meninggalkan kampung 
halaman dan harta benda mereka, melucutkan milik 
mereka dari segala sesuatu yang dimiliki dan disayangi 
mereka, mengorbankan rumah kediaman, hubungan 
kekeluargaan yang rapat dan hubungan kasih sayang 
dari kenangan mereka, maka mereka berharap 
mendapat gantirugi di Akhirat dari segala harta benda 
dan segala sesuatu yang telah ditinggalkan mereka. 
Mereka telah menderita kezaliman dan penindasan 
kemudian menjauhkan diri darinya. Oleh itu jika 
mereka telah kehilangan dan kerugian kampung 
halaman mereka, maka: 



"Maka Kami tetap memberi tempat yang baik kepada 
mereka di dunia"(41) 

yakni Kami tetap memberi tempat kediaman yang 
lebih baik dari tempat kediaman yang hilang dari 
mereka. 



"Dan sesungguhnya pahala di Akhirat adalah lebih 
besar"(41) 

jika manusia mengetahui. 

Mereka ialah: ^ 

% <5 

“Orang-orang yang sabar dan bertawakkai kepada Tuhan 
mereka. "(42) 

Mereka tabah menderita berbagai-bagai kesusahan 
dan' berserah mutlak kepada Allah tanpa 
mempersekutui sesiapa pun. 


(Pentafsiran ayat-ayat 43 - 44) 

Jenis Rasul Dan Tugas Utamanya 

Kemudian Al-Qur'an kembali menghuraikan tugas 
para rasul yang telah disinggung ketika menjawab 
alasan kaum Musyrikin yang mengatakan bahawa 
kesyirikan mereka dan datuk nenek mereka adalah 
dari kehendak Allah, ia kembali kepada tugas para 
rasul itu untuk menjelaskan tugas Rasul yang akhir 
Muhammad Salawatullah alayhi wasalamu-Hu dan 
kitab suci yang akhir yang diturunkan kepadanya. Ini 
ialah sebagai persediaan untuk memberi amaran 
kepada orang-orang yang mendustakan beliau 
dengan 'azab yang mengancam mereka sebagai 
balasan pendustaan itu: 

(Pentafsiran ayat-ayat 45 - 50) 


Tiada Keamanan Dari 'azab Kebinasaan 


"Dan Kami tidak utuskan sebelum engkau melainkan orang- 
orang lelaki yang Kami wahyukan kepada mereka. Oleh itu 
bertanyalah kepada Ahlil-Kitab jika kamu tidak 
mengetahui(43). (Rasul-rasul itu) membawa mu'jizat-mujizat 
dan kitab-kitab suci dan Kami turunkan kepadamu Al-QuKan 
agar engkau menjelaskan kepada umat manusia segala apa 
yang telah diturunkan kepada mereka dan supaya mereka 
berfikir."(44) 

Kami hanya mengutuskan lelaki (dari jenis manusia) 
sahaja. Kami tidak pernah mengutuskan malaikat dan 
tidak pula pernah mengutuskan makhluk yang lain. 
Mereka adalah golongan lelaki yang terpilih "yang 
Kami wahyukan kepada mereka" sebagaimana Kami 
wahyukan kepada engkau dan Kami menyerahkan 
tugas tabligh kepada mereka sebagaimana Kami 
menyerahkannya kepada engkau. 


Pelajaran ini yang dimulakan dengan menyebut 
orang-orang yang angkuh dan mengatur rancangan- 
„ 'v, rancangan jahat ini diakhiri dengan penjelasan yang 

uj mencubit perasaan mereka sekali demi sekali. Pertama 

" untuk menakutkan mereka dari tindakan balasan 
Allah yang tidak boleh dirasa aman oieh sesiapa pun 
dan mungkin menimpa mereka pada bila-bila waktu 
sahaja sama ada malam atau siang. Yang kedua 
(untuk mengajak mereka) menyertai alam al-wujud 
untuk sama-sama beribadat dan bertasbih kepada 
Allah, kerana selama ini hanya manusia sahaja yang 
menunjukkan keangkuhan dan mengaturkan 
rancangan jahat, sedangkan seluruh makhluk yang 
lain di sekeliling mereka sentiasa memuji dan 
bertasbih kepada Allah. 


\\JkLza 

"Oleh itu bertanyalah kepada Ahlil-Kitab"(43) 

iaitu Ahlil-Kitab yang telah didatangi para rasul di 
zaman dahulu, adakah rasul-rasul itu dari jenis 
manusia lelaki atau dari jenis malaikat atau dari jenis 
makhluk yang lain? Bertanyalah kepada mereka "jika 
kamu tidak mengetahui". Kami mengutuskan mereka 
membawa mu'jizat-mu'jizat dan kitab-kitab suci. 

"Dan turunkan kepadamu Al-Qurian agar engkau 
menjelaskan kepada umat manusia segala apa yang telah 
diturunkan kepada mereka. "(44) 






Sama ada mereka dari golongan Ahlil-Kitab yang 
terdahulu yang telah berselisih faham mengenai kitab 
suci mereka lalu datang Al-Qur'an untuk 
menyelesaikan perselisihan itu dan menjelaskan 
hakikat yang sebenar, atau mereka dari golongan 
Ahlil-Kitab sezaman yang telah didatangi Al-Qur'an, di 
mana Rasulullah s.a.w. telah menjelas dan 
mentafsirkannya kepada mereka dengan perbuatan 
dan perkataan: 



"Dan supaya mereka berfikir"(44) 


iaitu memikirkan ayat-ayat Allah dan ayat-ayat Al- 
Qur'an kerana Al-Qudan sentiasa menyeru kepada 
berfikir, mengambil pengajaran, menyedarkan akal 
fikiran dan menggerakkan perasaan. 



"Apakah orang-orang yang mengaturkan rancangan- 
rancangan yang jahat itu merasa aman dari malapetaka 
ditelan bumi atau ditimpa 'azab kebinasaan dari arah yang 
tidak disedari mereka?(45). Atau mereka ditimpa 'azab 
kebinasaan semasa mereka di dalam perjalanan. Mereka 
tidak sekali-kali dapat melemahkan AIIah(46). Atau mereka 
ditimpa 'azab kebinasaan dalam keadaan mereka yang amat 
berhati-hati. Kerana sesungguhnya Tuhan kamu Maha 
Penyayang dan Maha Pengasih(47). Apakah tidak mereka 
memperhatikan segala sesuatu yang telah diciptakan Allah, 
yang mana bayang-bayangnya berbalik-balik ke kanan dan 
ke kiri kerana sujud kepada Allah dan mereka sentiasa 
merendahkan diri(48). Dan hanya kepada Allah sahaja 
sujudnya segala isi langit dan segala isi bumi, dari makhluk- 
makhluk yang bergerak dan malaikat-malaikat dan seluruh 
mereka tidak berlagak angkuh(49). Mereka takut kepada 
Tuhan mereka yang berkuasa di atas mereka dan mereka 
melaksanakan segala apa yang diperintahkan kepada 
mereka. "(50) 

Yang paling indah pada manusia ialah walaupun 
tangan qudrat Ilahi bertindak di sekeliling mereka dan 
menyeksa setengah-setengah mereka dengan 'azab 
kebinasaan yang dahsyat sehingga segala daya tadbir 
mereka tidak memberi apa-apa faedah kepada 
mereka dan segala kekuatan, ilmu pengetahuan dan 
harta kekayaan mereka tidak dapat menyelamatkan 
mereka, namun mereka terus merancangkan 
tindakan-tindakan jahat, sementara orang-orang yang 
terselamat dari 'azab kebinasaan Allah terus hidup 
aman damai tanpa kebimbangan bahawa mereka 
akan ditimpa 'azab kebinasaan Allah seperti yang 
berlaku kepada kaum-kaum yang dahulu dan kepada 
kaum-kaum di sekeliling mereka. Mereka tidak 
merasa khuatir bahawa tangan qudrat Ilahi akan 
mengenakan malapetaka 'azab ke atas mereka sama 
ada dalam masa mereka jaga atau tidur, sama ada 
dalam masa kelalaian atau kesedaran mereka. AI- 
Qur'anu!-Karim mencubit perasaan mereka dari segi 
ini untuk menggerakkan kepekaan mereka terhadap 
bahaya 'azab Allah yang mungkin berlaku, iaitu satu 
kemungkinan yang tidak akan dilupai melainkan oleh 
orang-orang yang rugi sahaja: 




\ s' 

"Apakah orang-orang yang mengaturkan rancangan- 
rancangan yang 'jahat itu merasa aman dari malapetaka 
ditelan bumi atau ditimpa 'azab kebinasaan dari arah yang 
tidak disedari mereka ? “(45) 


Atau mereka ditimpa 'azab kebinasaan ketika 
mereka sedang di dalam perjalanan dari sebuah 
negeri ke sebuah negeri kerana urusan perniagaan 
atau pelancongan: 


’ Mereka tidak sekali-kali dapat melemahkan Allah. "(46) 


Segala tempat duduk mereka tidak menjadi jauh 
kepada Allah sama ada mereka tinggal di dalam 
negeri atau keluar negeri. 



"Atau mereka ditimpa 'azab kebinasaan dalam keadaan 
mereka yang amat berhati-hati. "(47) 


Kerana kewaspadaan dan dugaan mereka sama 
sekali tidak dapat menolak 'azab, kebinasaan Allah. 
Dia Berkuasa meng'azabkan mereka walaupun 
mereka cukup bersedia sebagaimana Dia Berkuasa 
menimpakan 'azab kebinasaan tanpa disedari mereka. 
Tetapi walau bagaimanapun Allah Maha Penyayang 
dan Maha Pengasih. 


Apakah orang-orang yang merancangkan tindakan- 
tindakan jahat merasa aman dari di'azabkan Allah? 


Mereka sentiasa lalai di dalam kejahatan-kejahatan 
dan kesesatan mereka. Mereka tidak sedar dan 
berhati-hati. 


Mereka berada dalam keadaan itu, sedangkan alam 
buana di sekeliling mereka dengan segala undang- 
undang alam dan fenomena-fenomenanya 
menyatakan keimanan dan khusyu' kepada Allah: 


Seluruh Kejadian Menyatakan Keta'atan Kepada 
AUah Kecuali Manusia 






"Apakah tidak mereka memperhatikan segala sesuatu yang 
telah diciptakan Allah, yang mana bayang-bayangnya 
berbalik-balik ke kanan dan ke kiri kerana sujud kepada 
Allah dan mereka sentiasa merendahkan diri?"(48) 


Pemandangan bayang-bayang yang memanjang 
dan memendek, tetap dan bergoyang-goyang 
merupakan satu pemandangan yang amat menarik 
kepada orang yang membuka pintu hatinya, 
menyedarkan perasaannya dan saling berkomunikasi 
dengan alam buana di sekelilingnya. 

Ayat ini mengungkapkan kepatuhan segala kejadian 
alam kepada undang-undang Allah dengan kata-kata 
sujud, yang mengungkapkan pernyataan, tunduk dan 
patuh yang paling tinggi, la juga menarik perhatian 
kepada harakat bayang memanjang dan memendek 
yang amat seni, halus dan meniti begitu mendalam di 
dalam perasaan manusia. Ayat ini juga melukiskan 
makhluk-makhluk itu sentiasa patuh dan ta’at, diikuti 
pula oleh segala isi langit dan bumi dan ditambahkan 
pula dengan para malaikat. Semuanya membentuk 
satu pemandangan yang amat menarik yang 
menggabungkan segala kejadian-kejadian, bayang- 
bayang dan makhluk-makhluk yang bergerak dan 
para malaikat pada satu maqam yang melahirkan 
khusyu', rendah diri, ibadat dan sujud. Mereka tidak 
pemah sombong dari menyembah Allah dan tidak 
pemah melanggar perintah-Nya. Hanya pengingkar- 
pengingkar yang sombong dari makhluk manusia 
sahaja yang sombong dan ganjil di maqam yang amat 
menarik ini. 


Dengan pemandangan ini berakhirlah pelajaran 
yang dimulai dengan menyebut para pengingkar yang 
angkuh ini menunjukkan pada akhir pelajaran ini 
bahawa hanya manusia sahaja yang ingkar dan 
berlagak angkuh di dalam pemandangan alam al- 
wujud. 


(Kumpulan ayat-ayat 51-76) 

“Dan Allah telah berfirman: Janganlah kamu menyembah 
dua tuhan, kerana sesungguhnya Tuhan yang sebenar itu 
ialah Tuhan Yang Maha Esa. Oleh kerana itu hendaklah 
kamu takut kepada-Ku sahaja (51). Dia memiliki segala isi 
langit dan bumi dan untuk-Nya sahaja keta'atan yang tetap 
buat selama-lamanya. Mengapakah kamu takut kepada yang 
lain dari Allah? (52). Dan apa sahaja ni'matyang ada padamu 
adalah dari Allah belaka dan apabila kamu ditimpa bala 
bencana, maka hanya kepada Dia sahaja kamu memohon 
pertolongan(53). Kemudian apabila Dia menghapuskan bala 
bencana itu dari kamu, tiba-tiba sebahagian dari kamu 
mempersekutukan Tuhan mereka(54). Kerana mereka 
mengkufuri ni'mat-ni'mat yang telah dikurniakan Allah 
kepada mereka. Oleh itu bersenang-senanglah kamu dengan 
ni'mat-ni'mat itu dan kefak kamu akan mengetahui 
(akibatnya)(55). Dan mereka (kaum Musyrikin) 
memperuntukkan kepada sembahan-sembahan yang tidak 
diketahui mereka sebahagian dari rezeki yang telah Kami 
kurniakan kepada mereka. .Demi Allah! Kamu tetap akan 
ditanyakan tentang pembohongan-pembohongan yang 
diada-adakan kamu itu(56). Dan mereka memperuntukkan 
anak-anak perempuan itu kepada Allah. Maha Sucilah Allah, 
sedangkan peruntukan bagi mereka ialah anak lelaki yang 
disukai mereka(57). Dan apabila seorang dari mereka 
disampaikan berita (kelahiran) anak perempuan nescaya 
hitam muramlah wajahnya dan dia memendamkan 
kemarahannya(58). Dia menyembunyi-kan dirinya dari orang 
ramai kerana keburukan berita yang disampaikan 
kepadanya. Apakah dia hendak memeliharanya dengan 
keadaan penuh kehinaan atau menanamkannya (hidup- 
hidup) ke dalam tanah ? Alangkah buruknya keputusan yang 
dibuat mereka."(59). 

"Orang-orang yang tidak beriman kepada hari Akhirat itu 
mempunyai sifat yang buruk dan Allah jua yang mempunyai 
sifat Yang Maha Tinggi dan Dialah Yang Maha Perkasa dan 
Maha Bijaksana(60). Dan jika Allah terus menyeksakan 
manusia kerana kezaliman mereka tentulah tiada satu 
makhluk yang bergerak pun yang ditinggalkannya di atas 
muka bumi ini, tetapi Allah menangguhkan mereka hingga 
kepada waktu yang tertentu, oleh itu apabila waktu yang 
telah ditetapkan kepada mereka itu telah tiba, maka mereka 
tidak dapat memohon supaya ditundakannya walaupun 

sesa'at dan tidak pula dapat memohon supaya 
didahulukannya(61). Dan mereka memperuntukkan kepada 
Allah apa yang dibendkan mereka dan lidah mereka 
memerikan dusta bahawa mereka akan memperolehi 
balasan yang terbaik. Tidak diragukan lagi bahawa mereka 
akan memperolehi Neraka dan akan dimasukkan ke 
dalamnya dengan segera(62). Demi Allah! Sesungguhnya 
Kami telah pun mengutuskan para rasul kepada umat-umat 
sebelum engkau, lalu syaitan memperelokkan perbuatan- 
perbuatan mereka yang buruk pada pandangan mereka, 
oleh itu syaitanlah yang menjadi pemimpin mereka pada hari 
ini dan mereka akan memperolehi 'azab yang amat 
pedih(63). Dan Kami tidak menumnkan Al-Qur'an kepadamu 
melainkan supaya engkau menjelaskan kepada mereka 
segala apa yang dipertikaikan mereka, juga supaya menjadi 
hidayat dan rahmat kepada golongan orang-orang yang 
beriman(64). Dan Allah menurunkan air hujan dan langit, 
lalu dengannya Dia hidupkan bumi sesudah matinya. 
Sesungguhnya pada kejadian itu terdapat bukti (kekuasaan 
Allah) bagi golongan orang-orang yang mendengar(65). Dan 
sesungguhnya pada kejadian binatang ternakan itu terdapat 
pengajaran bagi kamu. Kami jadikan minuman kamu 
(dikeluarkan) dari sesuatu yang ada di dalam perutnya, iaitu 
(dikeluarkan) dari antara tahi dan darah susu bersih yang 
enak bagi peminum-peminumnya(66). Dan dari buah kurma 
dan anggur kamu jadikan minuman arak dan rezeki yang 
baik. Sesungguhnya pada kejadian itu terdapat bukti 
(kekuasaan Allah) bagi kaum yang mengerti(67). Dan 
Tuhanmu mewahyukan kepada lebah: Buatlah sarang-sarang 
di bukit-bukau, di pokok-pokok kayu dan di para-para yang 
dibuat manusia."(68). 

"Kemudian makanlah dari segala macam buah-buahan dan 
ikutilah jalan-jalan Tuhanmu yang selesa. Dari perutnya 
keluar minuman madu yang beraneka warna yang 
mengandungi penawar untuk manusia. Sesungguhnya pada 
kejadian itu terdapat bukti (kekuasaan Allah) bagi golongan 
orang-orang yang berfikir(69). Dan Allah telah menciptakan 
kamu kemudian mematikan kamu, dan di antara kamu ada 
yang dikembalikan kepada usia yang paling lemah sehingga 
dia tidak mengetahui sesuatu yang pernah diketahuinya. 
Sesungguhnya Allah Maha Mengetahui dan Maha 
Berkuasa(70). Dan Allah telah melebihkan setengah kamu 
dari setengah yang yang lain dalam (pendapatan) rezeki, 
tetapi orang-orang yang dikurniakan kelebihan itu tidak 
mahu memberi rezeki mereka kepada hamba-hamba yang 
dimiliki mereka supaya mereka meni'matinya bersama. 
Mengapakah mereka mengingkari ni’mat Allah?(71). Dan 
Allah telah menjadikan untuk kamu isteri-isteri dari jenis 
kamu sendiri dan dari para isteri kamu Dia jadikan untuk 
kamu anak dan cucu-cucu dan mengurniakan rezeki kepada 
kamu dari keperluan-keperluan yang baik. Oleh itu (apakah 
wajar) mereka beriman kepada kepercayaan yang batil dan 
mengkufuri ni'mat Allah?(72). Mereka menyembah selain 
Allah sembahan-sembahan yang tidak memiliki rezeki untuk 
mereka sedikit pun dari langit dan bumi dan tidak pula 
berkuasa (memiliki) rezeki(73). Oleh itu janganlah kamu 
membuat perbandingan-perbandingan terhadap Allah, 
kerana sesungguhnya Allah itu amat mengetahui, sedangkan 
kamu tidak mengetahui(74). Allah telah membuat satu 
perbandingan; seorang hamba yang dimiliki orang, yang 
tidak mampu berbuat apa dengan seorang (tuanmas) yang 
Kami kurniakannya rezeki yang baik dari Kami dan kerana itu 
dia dapat membelanjakannya secara rahsia dan terang, 
apakah kedua-duanya sama ? Segala kepujian terpulang 

kepada Allah, tetapi kebanyakan mereka tidak 
mengetahui(75). Dan Allah telah membuat satu lagi 
perbandingan dengan dua orang lelaki; seorang bisu tidak 
mampu berbuat apa-apa dan sentiasa menjadi beban 
kepada tuannya, ke mana sahaja dlarah dia tidak dapat 
melakukan sesuatu yang baik, apakah orang Ini sama 
dengan (orang yang dapat bercakap) yang dapat menyuruh 
(orang lain) berbuat keadilan dan dia pula berada di atas 
jalan yang lurus?. "(76). 

(Latar belakang dan pokok pembicaraan) 

Inilah pusingan ketiga yang memperkatakan 
persoalan Uluhiyah yang tunggal, yang tidak 
berbilang, la dimulakan dengan menjelaskan keesaan 
Tuhan yang disembah, keesaan Tuhan yang memilik 
dan keesaan Tuhan yang mengurniakan ni'mat di 
dalam tiga ayat pertama yang berturut-turut. 
Kemudian ditamatkan dengan membuat dua 
perbandingan di antara seorang tuanmas yang 
mempunyai kuasa memilik dan boleh memberi rezeki 
dengan seorang hamba abdi yang tidak mampu 
berbuat sesuatu apa dan tidak memilik sesuatu apa, 
apakah kedua-duanya sama? Jika tidak, mengapakah 
mereka menyamakan Allah Yang Maha Pemilik dan 
Maha Pemberi Rezeki dengan sembahan-sembahan 
mereka yang tidak berkuasa berbuat sesuatu, tidak 
memiliki sesuatu apa pun dan tidak boleh memberi 
rezeki, hingga sanggup mereka mengatakan ini tuhan 
dan itu juga tuhan? 

Di celah-celah pelajaran ini dibentangkan contoh 
tabiat manusia untuk pelajaran kepada manusia, iaitu 
apabila mereka ditimpa kesusahan mereka memohon 
pertolongan kepada Allah Yang Maha Esa tetapi 
apabila Allah menghapuskan kesusahan yang 
dialaminya itu mereka terus mempersekutukan Allah 
dengan sembahan-sembahan yang lain. 

la juga membentangkan berbagai-bagai gambaran 
kepercayaan-kepercayaan dan khurafat-khurafat 

agama paganisme yang karut seperti 
memperuntukkan kepada tuhan-tuhan mereka yang 
palsu sebahagian dari rezeki yang dikurniakan Allah 
kepada mereka, sedangkan dalam waktu yang sama 
mereka tidak pemah memberi sesuatu apa pun dari 
harta benda milik mereka kepada hamba-hamba abdi 
mereka. Mereka tidak pemah membahagi-bahagikan 
harta kekayaan mereka kepada hamba-hamba abdi 
mereka, juga seperti perbuatan mereka mengatakan 
Allah mempunyai anak-anak perempuan, sedangkan 
mereka sendiri tidak suka mendapat anak-anak 



"Dan apabila seorang dari mereka disampaikan berita 
(kelahiran) anak perempuan nescaya hitam muramlah 
wajahnya dan dia memendamkan kemarahannya."(58) 


Dalam masa yang sama juga mereka mengatakan 
Allah mempunyai anak-anak perempuan yang 
dibencikan mereka itu dan lidah mereka bersungguh- 


sungguh mengatakan bahawa mereka akan 
mendapat balasan Syurga dan segala amalan yang 
telah dilakukan mereka akan mendapat balasan yang 
baik. Kepercayaan-kepercayaan karut ini yang 
diwarisi, mereka dari generasi Musyrikin sebelum 
mereka itulah yang menjadi sebab diutuskan 
Rasulullah s.a.w. kepada mereka untuk menerangkan 
hakikat yang sebenar supaya menjadi petunjuk dan 
rahmat kepada orang-orang yang beriman. 

Kemudian ia mula membentangkan beberapa 
contoh ciptaan Allah yang sebenar yang dapat 
memberi pengajaran kepada orang yang 
memikirkannya. Hanya Allah sahaja yang berkuasa 
mengadakan ciptaan-ciptaan itu yang menjadi bukti- 
bukti ketuhanan-Nya. Allah menurunkan air hujan 
dari langit dan menyuburkan bumi dengannya 
sesudah ia tandus dan kering. Allah mengadakan 
minuman susu selain air kepada manusia, Dia 
menciptakan susu yang enak itu dari perut binatang 
ternakan di antara tahi dan darah. Allah mengadakan 
untuk manusia buah-buah kurma dan anggur yang 
dijadikan mereka minuman keras dan sumber rezeki 
yang baik. Allah mewahyukan kepada lebah-lebah 
supaya membuat sarang-sarangnya di bukit-bukau, di 
atas pokok-pokok dan di para-para rumah yang 
dibuat manusia, kemudian lebah-lebah mengeluarkan 
madu yang menjadi penawar , kepada manusia. 
Kemudian Allah juga yang menciptakan manusia, 
mematikan mereka dan melanjutkan umur setengah- 
setengah mereka sehingga tua bangka tidak dapat 
mengingati apa yang telah diketahui mereka selama 
ini. Mereka kembali menjadi dungu, tidak mengetahui 
sesuatu apa. Dan Allah juga yang melebihkan 
setengah-setengah manusia dari setengah yang lain 
dalam pengagihan rezeki. Allah telah mengadakan 
untuk mereka pasangan-pasangan hidup yang sejenis 
dengan mereka dan dari pasangan-pasangan itu Allah 
melahirkan untuk mereka anak-anak dan cucu-cucu, 
tetapi di samping semua ni'mat-ni'mat ini manusia 
masih menyembah tuhan-tuhan palsu selain Allah, 
yang tidak memiliki rezeki mereka di langit dan di 
bumi dan tidak berkuasa mencipta sesuatu apa. 
Mereka terus mengadakan perbandingan- 
perbandingan terhadap Aliah. 

Semua sentuhan-sentuhan ini dipusatkan pada 
kejadian diri mereka dan kejadian-kejadian di 
sekeliling mereka. Al-Qur'an menarik perhatian 
mereka kepada kejadian-kejadian itu supaya mereka 
benar-benar menginsafi qudrat Allah yang sentiasa 
bertindak pada tubuh badan mereka, rezeki-rezeki 
mereka, makanan dan minuman mereka dan pada 
segala sesuatu di sekeliling mereka. Pada akhirnya 
ditamatkan dengan menyebut dua contoh 
perbandingan yang amat jelas yang telah kami 
terangkan sebentar tadi. Semua sentuhan itu 
merupakan penerangan-penerangan yang ditujukan 
untuk merangsangkan kesedaran dan akal manusia. 
Penerangan-penerangan itu mempunyai nada-nada 
yang memberi kesan yang mendalam kerana ia 
memukul tali-tali rasa yang peka di dalam jiwa 

manusia yang sukar baginya untuk tidak terpengaruh 
kepadanya dan untuk tidak menyambutnya. 


(Pentafsiran ayat-ayat 51 - 55) 



"Dan Allah telah berfirman: Janganlah kamu menyembah 
dua tuhan, kerana sesungguhnya Tuhan yang sebenar itu 
ialah Tuhan Yang Maha Esa. Oleh kerana itu hendaklah 
kamu takut kepada-Ku sahaja(S1). Dia memiliki segala isi 
langit dan bumi dan untuk-Nya sahaja keta'atan yang tetap 
buat selama-lamanya. Mengapakah kamu takut kepada yang 
lain dari Allah?(52) Dan apa sahaja ni'matyang ada padamu 
adalah dari Allah belaka, dan apabila kamu ditimpa bala 
bencana, maka hanya kepada Dia sahaja kamu memohon 
pertolongan(53). Kemudian apabila Dia menghapuskan bala 
bencana itu dari kamu, tiba-tiba sebahagian dari kamu 
mempersekutukan Tuhan mereka(S4). Kerana mereka 
mengkufuri ni'mat-ni'mat yang telah dikurniakan Allah 
kepada mereka. Oleh itu bersenang-senanglah kamu dengan 
ni'mat-ni'mat itu dan kelak kamu akan mengetahui 
(akibatnya)."(55) 


"Oleh kerana itu hendaklah kamu takut kepada-Ku 
sahaja" (S!) 

jangan takut kepada yang lain dari-Ku yang tiada 
bandingan dan tandingan dengan sesiapa pun. Ayat 
ini menyebut kata-kata (takut) untuk menekankan lagi 
amaran dan peringatan itu kerana tauhid merupakan 
persoalan yang asasi 'aqidah Islam seluruhnya. Ia tidak 
boleh ditegakkan melainkan apabila wujudnya dalam 
hati manusia pegangan tauhid yang jelas, sempurna 
dan halus, tanpa sebarang kekaburan dan kekeliruan. 

Sesungguhnya Tuhan yang sebenar itu ialah Tuhan 
Yang Maha Esa sahaja dan Dialah Pemilik alam buana 
Yang Maha Esa: 



* Dia memiliki segala isi langit dan bumi. "(52) 

Dan untuknya sahaja agama atau keta'atan: 

"Dan untuk-Nya sahaja keta'atan yang tetap buat selama- 
lamanya" (52) 

yakni sejak wujudnya agama. Oleh itu tiada agama 
yang sah melainkan agama-Nya. Dan Dialah 



"Dan apa sahaja ni'matyang ada padamu adalah dari Allah 
belaka." (53) 


Fitrah kamu juga hanya mencari perlindungan pada 
Allah Yang Maha Esa sahaja ketika kamu dilanda 
kesusahan dan kesulitan. Ketika itulah fitrah kamu 
menolak segala kepercayaan syirik yang karut dan 
kamu tidak bertawajjuh melainkan hanya kepada 
Allah sahaja tanpa sebarang sekutu yang lain: 


"Kemudian apabila kamu ditimpa bala bencana, maka hanya 
kepada Dia sahaja kamu memohon pertolongan" (53) 


Kepercayaan Tauhid Mendasari 'aqidah Islam 

Allah menyuruh supaya manusia jangan 
bertuhankan dua tuhan, kerana sesungguhnya Tuhan 
yang sebenar itu hanya Tuhan Yang Maha Esa sahaja 
tiada dua bagi-Nya. Al-Qur'an menggunakan uslub 
penegasan dan ulangan iaitu ia menyebut kata-kata 
(dua tuhan) kemudian ia iringkan dengan 
kata-kata ulangan (dua). Begitu juga ia 

iringkan ungkapan larangan Yi" dengan 

ungkapan penentuan j* '-»3" iaitu 

sesungguhnya Tuhan yang sebenar itu hanya Tuhan 
Yang Maha Esa sahaja. Kemudian ia iringi larangan 
dan penentuan itu dengan satu penentuan yang lain 



dan kepada-Nya kamu berseru supaya 
menyelamatkan kamu dari bala bencana yang sedang 
dideritai kamu. 

Demikianlah Allah Yang Maha Esa sahaja yang 
memiliki sifat Uluhiyah, kuasa pemilikan alam buana, 
kuasa keagamaan, kuasa pengurniaan ni’mat dan hak 
tawajjuh dan semuanya ini disaksikan oleh fitrah 
manusia sendiri ketika ia dihancurkan bala bencana, 
di mana ia menolak segala kepercayaan syirik yang 
karut. Namun demikian, masih ada segolongan 
manusia yang tergamak mempersekutukan Allah 
setelah mereka mentauhidkan-Nya sebaik sahaja 
mereka terselamat dari bala bencana yang 
membinasakan itu. Oleh itu mereka kembali semula 
mengkufuri ni'mat dan hidayat yang dikurniakan 
kepada mereka. Jika demikian, bolehlah mereka 

tunggu apa yang akan menimpa mereka selepas 
merasa keni'matan dunia yang pendek itu: 




"Oleh itu bersenang-senanglah kamu dengan ni'mat-ni'mat 
itu dan kelak kamu akan mengetahui (akibatnya)."(55) 


Contoh manusia yang digambarkan oleh ayat-ayat 
berikut: 



"Dan apabila kamu ditimpa bala bencana, maka hanya 
kepada Dia sahaja kamu memohon pertolongan, kemudian 
apabila Dia menghapuskan bala bencana itu dari kamu, tiba- 
tiba sebahagian dari kamu mempersekutukan Tuhan 
mereka"(53-54) 


Memohon Pertolongan Kepada Wali-wali 
Merosakkan Tauhid 


merupakan satu, contoh yang berulang-ulang di 
kalangan umat manusia. Dalam masa menghadapi 
kesusahan, hati mereka bertawajjuh bulat kepada 
Allah, kerana dengan fitrah mereka merasa tiada yang 
dapat menyelamatkan mereka melainkan hanya Aliah. 
Tetapi dalam masa kesenangan, hati mereka terlalai 
dengan ni'mat-ni'mat. Kesenangan menyebabkan 
hubungan mereka dengan Allah menjadi lemah dan 
berlakulah berbagai-bagai penyelewengan dari Aliah 
dalam bentuk kepercayaan syirik dan berbagai-bagai 
bentuk pendewaan seperti pendewaan nilai-nilai dan 
undang-undang walaupun tidak dicapkan dengan 
nama Tuhan. 


Kadang-kadang apabila fitrah manusia terlalu 
banyak menyeleweng dan rosak, maka setengah- 
setengah mereka apabila dilanda kesusahan tidak 
terus mencari perlindungan pada Allah, malah mereka 
mencari perlindungan pada setengah-setengah 
makhluk Allah, di mana mereka memohon 
pertolongan dan keselamatan dengan alasan kerana 
makhluk-makhluk ini mempunyai kedudukan yang 
tinggi di sisi Allah atau kadang-kadang tanpa 
bersandarkan alasan ini, seperti orang-orang yang 
memohon pada para wali supaya menyelamatkan 
mereka dari sesuatu penyakit atau sesuatu kesusahan. 
Oleh itu mereka adalah jauh lebih sesat dari kaum 
Musyrikin di zaman jahiliyah, yang mana keadaan 
mereka telah digambarkan oleh Al-Qur'an di dalam 
contoh yang kita lihat tadi. 


(Pentafsiran ayat 56) 



" Dan mereka (kaum Musyrikin) memperuntukkan kepada 
sembahan-sembahan yang tidak diketahui mereka 


sebahagian dari rezeki yang telah Kami kurniakan kepada 
mereka." (56) 

Mereka mengharamkan kepada diri mereka 
setengah-setengah binatang ternakan, mereka tidak 
menungganginya dan tidak pula merasakan 
dagingnya atau mereka menghalalkannya kepada 
kaum perempuan sahaja tanpa kaum lelaki 
sebagaimana telah kami huraikan di dalam Surah al- 
An'am. (Mereka melakukan pengharaman) itu atas 
nama tuhan-tuhan palsu yang tidak diketahui mereka 
sedikit pun, sedangkan yang sebenarnya itulah 
kepercayaan-kepercayaan karut yang diwarisi dari 
jahiliyah zaman purba lagi. Allah jua yang telah 
mengurniakan kepada mereka ni’mat rezeki yang 
diperuntukkan mereka sebahagiannya kepada 
sembahan-sembahan yang tidak diketahui mereka. 
'Rezeki itu bukanlah pemberian dari tuhan-tuhan palsu 
yang didakwa mereka supaya mereka 
memulangkannya kembali kepada tuhan-tuhan itu, 
malah rezeki itu adalah dari pem-berian Allah yang 
menyeru mereka supaya mentauhidkan-Nya, tetapi 
malangnya mereka mempersekutukan Allah dengan 
tuhan-tuhan yang lain. 

Demikianlah pertentangan itu kelihatan begitu jelas 
dalam pemikiran dan tindak-tanduk mereka. Semua 
rezeki itu adalah pemberian Allah dan Aliah menyuruh 
supaya mereka jangan menyembah selain dari Dia, 
tetapi mereka melanggar perintah Allah dengan 
mempertuhankan tuhan-tuhan yang palsu. Mereka 
memperuntukkan sebahagian dari rezeki yang telah 
dikurniakan Allah kepada tuhan-tuhan palsu yang 
dilarang oleh-Nya. Di sinilah pertentangan itu 
kelihatan amat ketara, aneh dan keji. 


Masih ada lagi golongan manusia - setelah datang 
dan tegaknya 'aqidah tauhid yang memperuntukkan 
sebahagian dari rezeki yang telah dikurniakan Allah 
kepada mereka sebagai waqaf kepada pujaan-pujaan 
yang serupa dengan tuhan-tuhan jahiliyah. Setengah- 
setengah mereka masih menamakan lembu dengan 
nama "lembu Sayyid al-Badawi" yang bebas makan di 
mana sahaja ia suka tanpa diganggu gugat oleh 
sesiapa pun, dan tidak pula boleh dimanfa'atkan oleh 
sesiapa pun sehingga ia disembelih dengan nama as- 
Sayyid ai-Badawi bukan dengan nama Allah. Masih 
ada setengah mereka yang menazarkan sembelihan- 
sembelihan untuk wali-wali yang mereka tunaikannya 
bukan kerana Allah dan bukan dengan nama Allah, 
tetapi dengan nama wali-wali tersebut, iaitu sama 
seperti orang-orang jahiliyah yang membahagikan 
sebahagian rezeki yang telah dikurniakan Allah 
kepada mereka untuk tuhan-tuhan palsu tidak 
diketahui mereka. Nazar yang seperti ini adalah haram 
dan dagingnya juga haram dimakan kerana ia 
disembelihkan dengan nama yang lain dari Allah! 


©0. 

"Demi Allah! Kamu tetap akan ditanyakan tentang 
pembohongan-pembohongan yang diada-adakan kamu 
itu: "(56) 

Pernyataan ini dibuat dengan sumpah dan 
penekanan yang sungguh-sungguh. Itu adalah satu 
pembohongan yang meruntuhkan 'aqidah Islam dari 
akar umbinya kerana ia telah meleburkan konsep 
tauhid. 


(Pentafsiran ayat-ayat 57 - 62) 



"Dan mereka memperuntukkan anak-anak perempuan itu 
kepada Allah. Maha Sucilah Allah, sedangkan peruntukan 
bagi mereka ialah anak lelaki yang disukai mereka(57). Dan 
apabila seorang dari mereka disampaikan berita (kelahiran) 
anak perempuan nescaya hitam muramlah wajahnya dan dia 
memendamkan kemarahannya(58). Dia menyembunyikan 
dirinya dari orang ramai kerana keburukan berita yang 
disampaikan kepadanya. Apakah dia hendak memeliharanya 
dengan keadaan penuh kehinaan atau menanamkannya 
(hidup-hidup) ke dalam tanah? Alangkah buruknya 
keputusan yang dibuat mereka?"(59) 

Pandangan Jahiliyah Terhadap Kaum Perempuan 

Kesan penyelewengan ‘aqidah itu bukannya 
terhenti setakat batasan-batasan 'aqidah sahaja, 
malah menjangkau dalam peraturan-peraturan dan 
adat resam kehidupan masyarakat, kerana 'aqidah 
merupakan daya penggerak kehidupan yang pertama 
sama ada zahir atau batin. Orang-orang Arab jahiliyah 
menganggap bahawa Allah mempunyai anak-anak 
perempuan, iaitu para malaikat, sedangkan mereka 
sendiri tidak suka mendapat anak perempuan. Anak- 
anak perempuan diperuntukkan mereka kepada 
Allah, sedangkan mereka memperuntukkan kepada 
diri mereka anak-anak lelaki yang amat diidami 
mereka. 

Penyelewengan mereka dari 'aqidah yang betul 
telah mendorong mereka tergamak menanamkan 
anak-anak perempuan mereka hidup-hidup atau 
membiarkan mereka hidup dalam keadaan yang hina, 
iaitu mereka diberi layanan yang buruk dan 
dipandang hina. Ini berpunca kerana mereka takut 
mendapat malu dan takut jadi miskin apabila 
mendapat anak-anak perempuan kerana anak-anak 
perempuan tidak dapat berperang dan mencari 
makan. Kadang-kadang mereka jatuh ke tangan 
musuh menjadi tawanan-tawanan yang memalukan 
mereka atau mereka hidup menjadi beban yang 


ditanggung keluarga mereka dan kerana itu mereka 
boleh membawa kemiskinan kepada keluarga. 

'Aqidah yang betul dapat 'mengawal semua 
penyelewengan ini, kerana rezeki itu di tangan Allah. 
Dialah yang mengumiakan rezeki kepada semua 
orang dan tiada yang menimpa seseorang melainkan 
apa yang telah ditetapkan Allah kepadanya. Di 
samping itu manusia sama ada lelaki atau perempuan 
adalah mulia belaka di sisi Allah. Perempuan dari segi 
kemanusiaannya adalah menjadi kembaran lelaki dan 
belahan badannya sebagaimana yang telah 
ditetapkan oleh Islam. 


Al-Qur'an melukis satu gambaran buruk 'adat 
jahiliyah: 



"Dan apabila seorang dari mereka disampaikan berita 
(kelahiran) anak perempuan nescaya hitam muranilah 
wajahnya dan dia memendamkan kemarahannya."(58) 


Wajahnya hitam muram kerana terlalu dukacita dan 
susah hati. Dia memendamkan perasaan marah dan 
dukacitanya seolah-olah anak perempuan itu suatu 
bala yang besar, sedangkan anak perempuan juga 
merupakan satu pengurniaan Allah sama seperti anak 
lelaki. Di samping itu dia bukannya berkuasa 
membentuk di dalam rahim ibu rupa anak perempuan 
dan rupa anak lelaki dan bukannya berkuasa 
meniupkan roh yang menghidupkannya, Pendeknya 
dia tidak berkuasa menjadikan seorang manusia yang 
sempurna dari setitis nutfah yang bersahaja itu. 
Dengan hanya mengenang-kan hayat seorang insan 
yang berkembang subur dengan keizinan Allah dari 
setitis nutfah kepada seseorang manusia sudah cukup 
untuk kita menyambut bayi yang lahir itu dengan 
penuh riang dan gembira biar apa pun jantinanya. la 
merupakan mu'jizat Allah yang sentiasa berulang 
tetapi kebaharuannya tidak pernah melusuh. Oleh itu 
mengapa orang yang disampaikan berita kelahiran 
anak perempuan itu menjadi dukacita dan 
menyembunyikan dirinya dari orang ramai setelah 
menerima berita yang buruk itu, sedangkan dia tidak 
pernah mencipta dan membentuk rupa bayi itu, 
malah dia hanya merupakan alat qudrat Ilahi dalam 
proses kelahiran mu'jizat yang gemilang itu. 

Fungsi 'Aqidah Islamiyah Membetulkan 
Penyelewengan 

Hikmat Allah dan peraturan hidup telah 

menentukan bahawa anak itu adalah terjadi dari 
pasangan lelaki dan perempuan. Oleh kerana itu 
perempuan merupakan unsur pokok di dalam 
peraturan hidup sama seperti lelaki juga, malah 
perempuan lebih besar lagi kerana dia merupakan 
wadah (pertumbuhan dan perkembangan bayi). Oleh 
itu mengapa orang yang disampaikan berita kelahiran 
anak perempuan merasa dukacita dan 

menyembunyikan diri dari orang ramai kerana 
menerima berita yang amat buruk itu, sedangkan 
peraturan hidup selama-lamanya ditegakkan di atas 
pasangan lelaki dan perempuan? 

Itulah akibat dari penyelewengan 'aqidah yang 
melahirkan kesan-kesannya di dalam penyelewengan 
masyarakat, kefahaman-kefahamannya dan adat 
resamnya: 



" 'Alangkah buruknya keputusan yang dibuat mereka. "(59) 

Demikianlah dapat dilihat dengan jelas bagaimana 
nilai 'aqidah Islam dapat membetulkan kefahaman- 
kefahaman dan peraturan-peraturan masyarakat. 
Begitu juga dapat dilihat dengan jelas betapa 
tingginya pandangan Islam yang lurus yang 
dicetuskan di dalam jiwa dan masyarakat terhadap 
kaum perempuan, malah terhadap jenis manusia itu 
sendiri. Sebenarnya kaum perempuan bukanlah satu- 
satunya pihak yang dianiayakan dalam masyarakat 
jahiliyah, malah kemanusiaan dalam ertikatanya yang 
istimewa itu sendiri turut dianiayakan sama, kerana 
perempuan merupakan satu jiwa insani dan 
perbuatan menghina perempuan bererti 
menghinakan unsur insani yang mulia dan perbuatan 
menanam anak perempuan hidup-hidup itu sama 
dengan perbuatan membunuh jiwa bangsa manusia 
dan mempersia-siakan separuh hayat, dan sama 
dengan menentang hikmat penciptaan Allah yang 
semulajadi, yang telah menentukan bahawa seluruh 
makhluk yang hidup - bukannya manusia sahaja - 
adalah terdiri dari lelaki dan perempuan (atau jantan 
dan betina). 

Setiap kali masyarakat-masyarakat manusia 
menyeleweng dari 'aqidah yang benar setiap kali pula 
kembalinya kefahaman-kefahaman jahiliyah 
menunjuknya tinduk-tanduknya yang buruk. Kini 
kefahaman-kefahaman jahiliyah itu telah kembali 
semula di dalam banyak masyarakat manusia, di mana 
kelahiran anak perempuan tidak dialu-alukan oleh 
banyak kalangan dan tidak disambut gembira oleh 
sebilangan ramai anggota masyarakat, la tidak diberi 
layanan dan penghormatan yang sama seperti yang 
diberikan kepada anak lelaki. Inilah salah satu bentuk 
paganisme jahiliyah, yang terjadi dari akibat 
penyelewengan yang telah menimpa 'aqidah Islam. 

Yang anehnya dalam persoalan kaum perempuan 
ini mereka secara lantang mengancam 'aqidah dan 
syari'at Islam sebagai hasil dari apa yang dilihat 
mereka di dalam masyarakat-masyarakat Islam yang 
menyeleweng ini. Mereka tidak cuba menyusahkan 
diri mereka menyemak pandangan Islam yang sebenar 
yang telah melahirkan revolusi yang mempengaruhi 
perkembangan-perkembangan, peraturan-peraturan, 
perasaan dan hati nurani manusia. Di samping itu 
pandangan Islam merupakan pandangan Ilahi yang 
luhur, ia bukannya pandangan yang dilahirkan oleh 
keperluan alam kenyataan, keperluan bumi dan 
keperluan sosial atau keperluan ekonomi, malah ia 


dilahirkan oleh 'aqidah Ilahi yang terbit dari Allah 
yang telah memuliakan makhluk manusia, dan 
penghormatan-Nya kepada manusia telah diiringi 
dengan penghormatan-Nya kepada kaum perempuan 
yang disifatkannya sebagai separuh jiwa insani di 
mana tiada perbezaan kelebihan di antara dua 
bahagian manusia yang mulia itu di sisi Allah. 

Perbezaan di antara tabiat pandangan jahiliyah 
dengan tabiat pandangan Islam adalah sama dengan 
perbezaan di antara sifat orang-orang yang tidak 
beriman kepada hari Akhirat dengan sifat Allah S.W.T. 
Yang Maha Sempurna: 

"Orang-orang yang tidak beriman kepada hari Akhirat itu 
mempunyai sifat yang buruk dan Allah jua yang mempunyai 
sifat Yang Maha Tinggi dan Dialah Yang Maha Perkasa dan 
Maha Bijaksana."(60) 

Dalam ayat ini persoalan syirik digandingkan 
dengan persoalan mengingkari hari Akhirat kerana 
kedua-dua persoalan itu lahir dari sumber yang sama 
dan penyelewengan yang sama. Kedua-duanya 
bercampuraduk di dalam hati nurani manusia dan 
melahirkan kesan-kesannya yang buruk di dalam jiwa, 
di dalam kehidupan, di dalam masyarakat dan 
peraturan-peraturannya. Apabila orang-orang yang 
tidak percaya kepada hari Akhirat itu dibuat 
perbandingan, maka perbandingan itu adalah satu 
perbandingan yang amat buruk, iaitu keburukan yang 
mutlak dalam segala sesuatu; dalam perasaan dan 
tingkahiaku, dalam i'tikad dan amalan, dalam 
pemikiran dan mu'amalat, di langit dan di bumi: 



"Dan Allah jua yang mempunyai sifat Yang Maha 
Tinggi."(60) 

Allah tidak boleh dibanding dan ditanding dengan 
sesiapa pun apalah lagi dengan orang-orang yang 
tidak beriman kepada hari Akhirat. 



"Dan Dialah Yang Maha Perkasa dan Maha Bijaksana. "(60) 

Allah mempunyai kekuatan dan kebijaksanaan serta 
berkuasa penuh meletakkan segala sesuatu di tempat- 
Nya yang wajar dan menetapkan keputusan-Nya 
supaya segala sesuatu itu tetap di tempatnya dengan 
beriar, saksama dan betul. 

Aliah memang berkuasa menghukumkan manusia 
dengan setiap kezaliman yang dilakukan mereka, dan 
andainya Allah bertindak begitu sudah tentu manusia 
akan menerima kebinasaan yang amat besar, tetapi 
Allah sengaja menangguhkan hukumannya sehingga 
ke suatu masa yang tertentu dan Dia Maha Perkasa 
dan Maha Bijaksana: 

Hikmat Ditangguhkan Hukuman Ke Atas 
Orang-orang Yang Berdosa 



“Dan jika Allah terus menyeksakan manusia kerana 
kezaliman mereka tentulah tiada satu makhluk yang 
bergerak pun yang ditinggalkannya di atas muka bumi ini, 
tetapi Allah menangguhkan mereka hingga kepada waktu 
yang tertentu, oleh itu apabila waktu yang telah ditetapkan 
kepada mereka itu telah tiba, maka mereka tidak dapat 
memohon supaya ditundakannya walaupun sesa'at dan 
tidak pula dapat memohon supaya didahulukannya."(61) 


Allah telah menciptakan makhluk manusia dan 
mengurniakan mereka berbagai-bagai ni'matnya, 
tetapi manusialah sahaja yang tergamak melakukan 
kerosakan dan kezaliman di bumi. Merekalah sahaja 
yang tergamak menyeleweng dari Allah dan 
mempersekutukan-Nya; mereka bertindak zalim 
terhadap satu sama lain dan menyakiti makhluk- 
makhluk yang lain. Walaupun demikian tindak-tanduk 
manusia, namun Allah tetap bersabar dan kasihan 
belas terhadap mereka. Dia menangguhkan 
hukuman-Nya ke atas mereka, tetapi Dia tidak 
mengabaikannya. Itulah hikmat kebijaksanaan yang 
ditemani kekuatan dan itulah rahmat kasihan yang 
ditemani keadilan, tetapi manusia selalu tertipu 
dengan penangguhan hukuman itu. Oleh sebab itu 
hati mereka tidak menyedari rahmat kasihan dan 
hikmat kebijaksanaan Allah itu sehingga mereka 
dihukum keadilan dan kekuatan Allah pada masa 
yang telah ditetapkan-Nya kerana sesuatu hikmat 
yang besar, dan ditangguhkan hukuman itu kerana 
rahmat kasihan belas kepada mereka: 




"Oleh itu apabila waktu yang telah ditetapkan kepada 
mereka itu telah tiba, maka mereka tidak dapat memohon 
supaya ditundakannya walaupun sesa'at, dan. tidak pula 
dapat memohon supaya didahulukannya. "(61) 


Yang anehnya kaum Musyrikin itu tergamak 
memperuntukkan kepada Allah apa yang tidak disukai 
mereka, iaitu anak perempuan dan lainnya, kemudian 
secara dusta mereka mendakwa pula bahawa mereka 
akan mendapat kebajikan dan kebaikan sebagai 
balasan atas apa yang diperuntuk dan didakwakan 
mereka. Al-Qurtan menjelaskan balasan yang sebenar 
yang menunggu mereka ialah balasan yang berlainan 
dari balasan yang didakwakan mereka: 




“Dan mereka memperuntukkan kepada Allah apa yang 
dibendkan mereka dan lidah mereka memerikan dusta 
bahawa mereka akan memperolehi balasan yang terbaik. 
Tidak diragukan lagi bahawa mereka akan memperolehi 
Neraka dan akan dimasukkan ke dalamnya dengan 
segera."(62) 

Ayat ini menggambarkan lidah mereka seolah-olah 
dusta itu sendiri atau gambaran kepada dusta, iaitu 
lidah yang memerikan dusta dan berkata dusta. 
Gambaran ini sama dengan gambaran apabila anda 
berkata: Tubuhnya memerikan kecantikan atau 
matanya memerikan kecantikan kerana tubuh dan 
mata itu sendiri mengungkapkan kecantikan dan 
kejelitaan. Demikianlah juga firman Aliah "lidah 
mereka memerikan dusta" yakni lidah itu sendiri 
mengungkapkan dusta, iaitu menjelas dan 
menggambarkan dusta kerana lidah itu terlalu lama 
berdusta dan menggambarkan dusta hingga ia 
menjadi lambang dan penunjuk kepada dusta. 

Perkataan mereka yang menerangkan "bahawa 
mereka akan memperolehi balasan yang terbaik" 
merupakan dusta yang diperikan lidah mereka sahaja, 
sedangkan balasan yang sebenar yang dikemukakan 
oleh ayat ini kepada mereka ialah mereka akan 
memperolehi balasan Neraka Jahannam tanpa apa- 
apa keraguan lagi, mereka memang wajar dan berhak 
memperolehinya: 



"Tidak diragukan lagi bahawa mereka akan memperolehi 
Neraka "(62) 

dan di samping itu mereka akan dimasukkan ke 
dalam Neraka dengan segera tanpa tangguh dan 
tempoh. 


(Pentafsiran ayat-ayat 63 - 64) 

Di samping itu kaum Musyrikin (Makkah) itu 
bukanlah merupakan golongan manusia yang 
pertama menyeleweng dan mengingkarkan ni'mat 
Allah, malah sebelum mereka terdapat golongan- 
golongan manusia yang menyeleweng dan 
mengingkarkan ni'mat Allah kerana ditipu dan 
dihasut oleh syaitan yang telah memperelokkan pada 
pandangan mereka fikiran dan tindak-tanduk mereka 
yang buruk, kerana itu syaitanlah yang telah menjadi 
pemimpin yang membimbing dan mengendalikan 
tindak-tanduk mereka. Tujuan Allah mengutuskan 
Rasul-Nya Muhammad s.a.w. ialah untuk 
menyelamatkan mereka, menjelaskan yang hak dan 
yang batil kepada mereka, memberi kata pemutus 
dalam perkara yang dipertikaikan mereka mengenai 
'aqidah-'aqidah dan kitab-kitab suci mereka, juga 
supaya menjadi sumber hidayat dan rahmat kepada 
orang-orang yang beriman: 

"Demi Allah! Sesungguhnya Kami telah pun mengutuskan 
para rasul kepada umat-umat sebelum engkau lalu syaitan 
memperelokkan perbuatan-perbuatan mereka yang buruk 
pada pandangan mereka, oleh itu syaitanlah yang menjadi 
pemimpin mereka pada hari ini dan mereka akan 
memperolehi 'azab yang amat pedih(63). Dan Kami tidak 
menurunkan Al-Qurian kepadamu melainkan supaya engkau 
menjelaskan kepada mereka segala apa yang dipertikaikan 
mereka, juga supaya menjadi hidayat dan rahmat kepada 
golongan orang-orang yang beriman. "(64) 

Tugas kitab suci yang terakhir (Al-Qur'an) dan 
kerasulan yang terakhir (Muhammad s.a.w.) ialah 
untuk memberi kata pemutus dalam perkara-perkara 
yang menjadi bahan pertikaian di antara penganut- 
penganut kitab-kitab suci yang silam dan puak-puak 
mereka, kerana hakikat yang asal ialah kepercayaan 
tauhid dan segala kekeliruan dan campur aduk 
kepercayaan syirik dalam segala bentuknya, juga 
kepercayaan tasybih (penyerupaan Allah dengan 
makhluk) yang baru datang menggugat ‘aqidah 
tauhid adalah tidak benar atau karut belaka, dan 
kerana inilah Al-Qur'anul-Karim diturunkan untuk 
menjelaskan hakikat yang sebenar dan menolakkan 
kepercayaan yang karut ini, juga supaya menjadi 
sumber hidayat dan rahmat kepada mereka yang 
mempunyai hati yang bersedia untuk menerima 
keimanan. 


(Pentafsiran ayat-ayat 65 - 69) 

Sampai di sini Al-Qur'an memulakan pula dengan 
membentangkan bukti-bukti Uluhiyah Yang Maha Esa 
yang terdapat pada makhluk-makhluk yang 
diciptakan Allah di alam buana ini, juga pada sifat- 
sifat dan bakat-bakat kesediaan kebolehan yang 
dilengkapkan Allah pada manusia serta pada ni’mat- 
ni'mat pemberian-Nya yang tiada siapa pun berkuasa 
mengurniakannya kecuali Allah. 

Di dalam ayat yang silam telah disebut ni'mat 
turunnya kitab suci AI-Qur'an, iaitu sebaik-baik ni'mat 
yang diturunkan Allah kepada manusia kerana ia 
dapat memberi hayat kepada roh. Setelah itu diiringi 
pula dengan menyebut ni'mat turunnya air hujan dari 
langit yang memberi hayat kepada jisim-jisim: 

C ^ ^ ^ ^ ^ ' 't 


" Dan Allah menurunkan air hujan dari langit, lalu dengannya 
Dia hidupkan bumi sesudah matinya. Sesungguhnya pada 
kejadian itu terdapat bukti (kekuasaan Allah) bagi golongan 
orang-orang yang mendengar. "(65) 


Air merupakan nyawa kepada setiap yang hidup, 
tetapi ayat ini menjadikan air sebagai hayat kepada 
bumi seluruhnya, iaitu hayat kepada segala isi dan 
penghuni bumi. Dan zat yang berkuasa mengubahkan 
maut kepada hayat, maka dialah yang wajar dan 
berhak menjadi Tuhan: 



"Sesungguhnya pada kejadian itu terdapat bukti (kekuasaan 
Allah) bagi golongan orang-orang yang mendengar." (65) 


Orang-orang yang mendengar yang memikir dan 
•mengambil pengajaran dari apa yang didengar 
mereka. Persoalan ayat-ayat Uluhiyah dan dalil- 
dalilnya seperti hidup selepas mati amat banyak 
disebut oleh Al-Qur'an. Al-Qur'an seringkaii menarik 
perhatian manusia kepada ayat-ayat itu kerana ia 
mengandungi bukti yang jelas kepada mereka yang 
mendengar, berfikir dan mengambil pengajaran dari 
apa yang difirmankan Allah kepada mereka. 


Satu pengajaran lagi terdapat pada kejadian 
binatang-binatang ternakan yang menunjukkan 
kepada penciptaan Allah yang amat mengkagumkan 
dan membuktikan sifat ketuhanan-Nya dengan 
penciptaan-Nya yang mena'jubkan itu: 






l cdo 6 y >. 


"Dan sesungguhnya pada kejadian binatang ■ ternakan itu 
terdapat pengajaran bagi kamu. Kami jadikan minuman 
kamu (dikeluarkan) dari sesuatu yang ada di dalam perutnya, 
iaitu (dikeluarkan) dari antara tahi dan darah, susu bersih 
yang enak bagi peminum-peminumnya. "(66) 


Rahsia Kejadian Air Susu 


Air susu yang dikeluarkan labu susu binatang 
ternakan itu dijadikan dari apa? la dikeluarkan di 
antara tahi dan darah. Tahi ialah saki-baki makanan 
yang tinggal di dalam perut setelah dicernakannya. 
Cecair yang diperahkan dari makanan itu disedut oleh 
tali-tali perut kemudian berubah menjadi darah yang 
mengalir ke segenap sel di dalam tubuh. Apabila 
darah itu sampai kepada kelenjar-kelenjar (kilang- 
kilang) susu di labu susu, maka ia akan berubah 
menjadi air susu dengan ciptaan Allah yang indah dan 
mengkagumkan dan tiada siapa yang mengetahui 
bagaimana ia boleh jadi begitu. 


Proses perubahan cecair makanan di dalam tubuh 
kepada darah dan proses pembekalan makanan 
kepada setiap sel tubuh dengan bahan yang 
diperlukannya dari bahan-bahan darah ini merupakan 
satu proses yang amat menakjubkan, la berlangsung 
di dalam tubuh pada setiap detik di samping 
berlakunya proses-proses pembakaran yang lain. 

Pendeknya dalam setiap sa'at alat yang aneh ini 
melakukan kerja-kerja meruntuh dan membina yang 
berterusan tidak pernah berhenti sehingga nyawa 
bercerai dengan badan. Tiada seorang manusia pun 
yang berdiri di hadapan kerja-kerja yang aneh ini 
melainkan setiap zarah badannya bertasbih memuji 
Allah yang menciptakan alat manusia ini, yang tidak 
boleh dibandingkan dengan secanggih-canggih alat 
yang diciptakan manusia dan tidak boleh diukurkan 
dengan mana-mana sel dari sel-sel tubuh manusia 
yang tidak terbilang banyaknya. 

Di sebalik keterangan secara umum mengenai 
proses-proses penyedutan, perubahan dan 
pembakaran itu terdapat pula perincian-perincian 
yang lain yang memeningkan akal, di mana kerja satu 
sel sahaja di dalam proses ini memperlihatkan 
keanehan yang tidak habis-habis menarik perhatian 
seseorang. 


Hal ini (kejadian air susu) semuanya tinggal menjadi 
rahsia yang tertutup sehingga sampai kepada zaman 
kebelakangan yang baru sahaja berlalu. Hakikat 
ilmiyah yang disebut oleh Al-CJuhan di sini, iaitu 
hakikat bagaimana air susu itu dikeluarkan dari antara 
tahi dan darah itu merupakan satu hakikat yang tidak 
pernah diketahui manusia. Tiada seorang pun 
manusia di zaman itu pernah memikirkannya apatah 
iagi menjelaskannya dengan cara ilmiyah yang halus 
dan sempurna ini. Tiada seorang manusia yang 
menghormati akalnya sanggup menyangkal atau 
mempertikaikannya. Wujudnya satu hakikat dari jenis 
hakikat seperti ini sudah cukup untuk membuktikan 
bahawa Al-Qur'an ini adalah wahyu dari Allah, kerana 
seluruh manusia di waktu itu tidak pernah 
mengetahui hakikat ini. 


Al-Ouhan - yang menerangkan hakikat ilmiyah yang 
tulen ini - membawa dalil-dalil wahyu dari Allah 
mengenai ciri-ciri wahyu yang lain bagi mereka yang 
memahami dan menghargai ciri-ciri itu, tetapi 
wujudnya satu hakikat dari jenis hakikat ilmiyah yang 
halus seperti ini dapat membongkamkan para 
penentang-penentang A!-Qur'an yang degil. 





"Dan dari buah kurma dan anggur kamu jadikan minuman 
arak dan rezeki yang baik. Sesungguhnya pada kejadian itu 
terdapat bukti (kekuasaan Allah) bagi kaum yang 
mengerti."(67) 


Minuman Keras Bukannya Rezeki Yang Baik 


Buah-buahan yang keluar dari hayat yang 
disebarkan oleh air hujan yang turun dari langit itu 
telah digunakan mereka untuk membuat minuman 
keras (yang belum lagi diharamkan ketika ayat ini 
diturunkan), juga untuk mencari rezeki yang baik. 
Ayat ini membayangkan bahawa rezeki yang baik itu 
adalah lain dari arak dan bahawa arak itu bukannya 


rezeki yang baik. Penjelasan ini merupakan pengantar 
bagi ayat Al-Qur'an yang kemudian yang akan 
mengharamkan arak itu. Ayat ini hanya menerangkan 
kenyataan yang berlaku pada masa itu, di mana 
mereka membuat arak dari buah-buah kurma dan 
anggur, bukannya menerangkan bahawa arak itu 
halal, malah ayat ini merupakan semata-mata 
pengantar untuk mengharamkan arak selepas ini. 


)) (Jol 


"Sesungguhnya pada kejadian itu terdapat bukti (kekuasaan 
Allah) bagi kaum yang mengerti. "(67) 


Mereka tentulah dapat memahami bahawa zat yang 
berkuasa mengadakan rezeki ini itulah zat yang wajar 
disembah, iaitu Allah: 



"Dan Tuhanmu mewahyukan kepada lebah: Buatlah sarang- 
sarang di bukit-bukau, di pokok-pokok kayu dan di para- 
para yang dibuat manusia(68). Kemudian makanlah dari 
segala macam buah-buahan dan ikutilah jalan-jalan 
Tuhanmu yang selesa. Dari perutnya keluar minuman madu 
yang beraneka warna yang mengandungi penawar untuk 
manusia. Sesungguhnya pada kejadian itu terdapat bukti 
(kekuasaan Aliah bagi golongan orang yang berfikir."(69) 


Lebah-lebah itu bekerja dengan ilham dari fitrahnya 
yang’ dijadikan Allah. Ilham itu sejenis wahyu yang 
mendorong lebah bekerja mengikut perintahnya, la 
bekerja dengan kehalusan yang melemahkan akal 
yang berfikir untuk bekerja sehalus itu, sama ada di 
dalam cara-cara membina sarang-sarangnya atau di 
dalam cara-cara pembahagian kerja di antara 
kumpulan-kumpulan atau di dalam cara ia 
mengeluarkan madu yang bersih. 

Lebah membuat sarang-sarangnya - mengikut 
bimbingan fitrahnya - di bukit-bukau, di pokok-pokok 
kayu dan di para-para yang dibuat manusia seperti 
para-para anggur dan lainnya. Allah telah 
memudahkan cara-cara kehidupannya dengan 
mengadakan penyesuaian dan keselarasan di antara 
kehendak fitrah-Nya dengan keadaan alam di 
sekelilingnya. Keterangan ayat ini yang menyatakan 
madu itu merupakan penawar kepada manusia telah 
pun diulas secara teknikal oleh setengah-setengah 

pakar perubatan. 2 Hakikat ini memang terbukti 
benarnya dengan berlandaskan nas Al-Qur'an ini 
semata-mata. Beginilah yang seharusnya dipercayai 
seorang Muslim kerana berpegang dengan 
keterangan umum yang benar di dalam kitab suci Al- 
Qur'an di samping keterangan hadith dari Rasulullah 
s.a.w. yang berikut. 


sesuai disebutkan bahagian-bahagian temakan yang 
sesuai dengan butir-butir perincian pemandangan itu. 
Itulah salah satu kemuncak dari kemuncak 
keseimbangan yang seni di dalam Al-Qur'an. 3 


[Pentafsiran ayat-ayat 70-76) 


Menurut riwayat al-Bukhari dan Muslim dari Abu 
Said ai-Khudri ada seorang lelaki datang menemui 
Rasulullah s.a.w. lalu berkata kepada beliau: "Saudara 
hamba mengidap cerah perut. "Jawab Rasulullah 
s.a.w.: "Berikannya minum madu." Lalu dia pun 
memberikannya madu. Kemudian dia datang lagi 
menemui beliau dan berkata: "Wahai Rasulullah! 
Hamba telah memberikannya madu tetapi cerah 
perutnya semakin bertambah." Sabda beliau: 
"Pergilah dan berikannya madu." Dia pun pulang 
memberikan saudaranya madu kemudian dia datang 
lagi menemui beliau sambil berkata: "Wahai 

Rasulullah! Cerah perutnya semakin bertambah lagi." 
Lalu Rasulullah s.a.w. pun bersabda: "Allah tetap 
benar dan perut saudaramu sahaja yang bohong, 
pergilah dan berikannya madu." Dia pun balik 
memberikan saudaranya madu, lalu dia pun sembuh. 

Yang menarik kita di dalam riwayat ini ialah 
keyakinan Rasulullah s.a.w. yang tidak berbelah bagi 
walaupun menghadapi kenyataan bahawa 
pengidapan cerah perut ielaki itu semakin bertambah 
berat setiap kali dia diberikan madu oleh saudaranya 
dan keyakinan itu pada akhirnya menjadi kenyataan. 
Begitulah keyakinan yang seharusnya seorang Muslim 
terhadap setiap persoalan dan setiap hakikat yang 
diterangkan Kitabuliah biarpun pada lahirnya 
bertentangan dengan apa yang dinamakan 
kenyataan, kerana keterangan kitab Allah lebih benar 
dari kenyataan yang lahir itu yang lambat-laun pada 
akhirnya akan tunduk juga mengakui kebenarannya. 

Ketika dibentangkan ni'mat-ni'mat ini, kita 
berdepan dengan gejala keseimbangan di antara 
turunnya air hujan dari langit dan keluarnya air susu 
dari antara tahi dan darah, juga di antara keluarnya 
minuman-minuman keras dan rezeki . yang baik dari 
buah-buah kurma dan anggur dan keluarnya madu 
dari perut-perut lebah. Semuanya merupakan 
minuman-minuman yang dikeluarkan dari jisim-jisim 
yang berlainan bentuk. Oleh sebab suasana ayat ini 
ialah suasana minuman belaka, maka bahagian yang 
disebut dari ni'mat binatang ternakan hanya bahagian 
susunya sahaja di ruangan ini untuk menyamakan 
butir-butir perincian pandangan-pandangan itu. Di 
dalam pelajaran yang berikut kita akan melihat Al- 
OuKan akan membentangkan ni'mat binatang 
ternakan dengan menyebut kulit-kulit dan bulu- 
bulunya kerana suasana dalam ayat yang akan datang 
itu ialah suasana tempat-tempat perlindungan, 
rumah-rumah dan pakaian-pakaian. Oleh itu amatlah 


Beralih dari ni'mat-ni'mat binatang ternakan, buah- 
buahan, lebah dan madu kepada ni'mat-ni'mat yang 
ada pada diri manusia sendiri yang memberi sentuhan 
yang lebih dekat, kerana ni'mat-ni'mat itu terletak 
pada diri mereka sendiri, iaitu terletak pada usia-usia 
mereka, rezeki-rezeki mereka, pasangan-pasangan 
hidup mereka dan anak-anak serta cucu-cucu mereka. 
Orang-orang ini merupakan golongan manusia yang 
mempunyai hubungan sangat peka dan responsif 
kepada mereka: 



& j-*— =i-i 


(v|) 

"Dan Allah telah menciptakan kamu kemudian mematikan 
kamu, dan di antara kamu ada orang yang dikembalikan 
kepada usia yang paling lemah sehingga dia tidak 
mengetahui sesuatu yang pernah diketahuinya. 
Sesungguhnya Allah Maha Mengetahui dan Maha 
Berkuasa(70). Dan Allah telah melebihkan setengah kamu 
dari setengah yang lain dalam (pendapatan) rezeki, tetapi 
orang-orang yang dikumiakan kelebihan itu tidak mahu 
memberi rezeki mereka kepada hamba-hamba yang mereka 
supaya mereka meni'matinya bersama. Mengapakah mereka 


Di antaranya ialah Dr. Abdul Aziz Ismail dalam bukunya 

mengingkari ni'mat Allah?(71). Dan Allah telah menjadikan 
untuk kamu isteri-isteri dari jenis kamu sendiri dan dari para 
isteri kamu Dia jadikan untuk kamu anak dan cucu<ucu dan 
mengumiakan rezeki kepada kamu dari keperluan-keperluan 
yang baik. Oleh Itu (apakah wajar) mereka beriman kepada 
kepercayaan yang batil dan mengkufuri ni'mat Allah?(72). 
Mereka menyembah selain Allah sembahan-sembahan yang 
tidak memiliki rezeki untuk mereka sedikit pun dari langit 
dan bumi dan mereka tidak pula berkuasa (memiliki) 
rezeki. "(73) 

Sentuhan pertama ialah mengenai hidup dan mati, 
iaitu satu persoalan yang berkaitan dengan setiap 
individu dan setiap yang bernyawa. Hidup disayangi 
semua orang. Memikirkan persoalan hidup dan mati 
boleh mengubahkan hati yang keras menjadi sedikit 
lembut dan peka terhadap kekuasaan Allah, ni’mat- 
ni'mat pengurniaan-Nya dan daya qudrat-Nya. Takut 
mati kadang-kadang merangsangkan ' kesedaran 
bertaqwa, berwaspada dan mencari perlindungan 
pada Allah yang mengumiakan hidup. Gambaran 
umur tua yang mengembalikan seseorang kepada 
paras tua bangka, di mana dia lupa apa yang 
diketahuinya selama ini kadang-kadang boleh 
membawa seseorang kepada memikirkan peringkat- 
peringkat perkembangan hidupnya dan kadang- 
kadang boleh mengurangkan kesombongan dan 
keangkuhannya dengan kekuatan dan kuasanya, 
dengan ilmu pengetahuan dan kebolehannya. 
Kemudian diiringi dengan ulasan: 



"Sesungguhnya _ Allah Maha Mengetahui dan Maha 
Berkuasa."(70) 

Ulasan ini bertujuan untuk mengembalikan 
seseorang kepada hakikat yang agung bahawa ilmu 
yang sempurna, azali dan kekal abadi itu hanya 
dimiliki Allah sahaja, dan qudrat yang sempurna yang 
tidak dijejaskan zaman itu hanya qudrat Allah sahaja, 
sedangkan ilmu dan qudrat manusia hanya tahan 
untuk satu tempoh yang tertentu sahaja dan kedua- 
duanya hanya merupakan ilmu dan qudrat yang 
bersifat juz'i yang terbatas sahaja. 

Persoalan Rezeki Dan Pengagihannya 

Sentuhan yang kedua ialah mengenai rezeki. 
Perbezaan habuan rezeki di antara seorang dengan 
seorang yang lain itu amat ketara sekali. Ayat ini 
mengembalikan perbezaan itu kepada perbezaan 
pemberian Allah yang melebihkan setengah-setengah 
orang dari setengah-setengah yang lain dan 
perbezaan pemberian rezeki itu mempunyai sebab- 
sebabnya yang tertentu yang tunduk kepada 
Sunnatullah. la bukan dilakukan secara serampangan 
tanpa sebab yang wajar. Kadang-kadang seorang itu 
menjadi tokoh ahli fikir yang alim dan bijak, tetapi 
kebolehannya untuk mendapatkan rezeki dan 
melaburkannya terbatas kerana dia mempunyai 
kebolehan-kebolehan di bidang-bidang yang lain. 
Kadang-kadang seorang itu kelihatan bodoh jahil dan 
bersahaja tetapi mempunyai kebolehan mencari wang 


dan melaburkannya. Manusia mempunyai kebolehan 
dan daya tenaga yang berbeza-beza, tetapi orang 
yang tidak berfikir dengan teliti menyangka bahawa 
rezeki itu tidak mempunyai apa-apa hubungan 
dengan bakat-bakat kebolehan, malah ia hanya 
merupakan bakat kebolehan khas dalam salah satu 
bidang hidup sahaja. Kadang-kadang keluasan rezeki 
itu merupakan ujian dari Allah. Begitu juga di sebalik 
kesempitan rezeki itu ada hikmat yang dikehendaki 
Allah melalui ujian itu. Walau bagaimanapun, 
perbezaan pendapatan rezeki itu merupakan gejala 
yang mengikut perbezaan bakat-bakat kebolehan 
apabila tidak wujud sebab-sebab dari bikinan manusia 
yang zalim yang biasa terdapat di dalam masyarakat- 
masyarakat yang pincang. Ayat ini menuding kepada 
perbezaan pendapat yang berlaku di dalam 
masyarakat Arab dan Allah menggunakan fakta ini 
untuk membetulkan setengah-setengah kepercayaan 
paganisme jahiliyah yang karut yang diamalkan oleh 
kaum Musyrikin sebagaimana telah diterangkan 
sebelum ini, iaitu mereka mengasingkan sebahagian 
dari rezeki yang telah dikurniakan Allah kepada 
mereka dan memperuntukkannya kepada tuhan- 
tuhan palsu yang didakwakan mereka. Allah 
mengecam perbuatan itu di sini dengan mengatakan 
bahawa mereka tidak memberi sebahagian dari harta 
kekayaan mereka kepada hamba-hamba abdi yang 
dimiliki mereka supaya mereka dapat sama-sama 
mengecapi ni'mat rezeki itu. (Hal ini berlaku sebelum 
kedatangan Islam) jadi, mengapakah mereka memberi 
sebahagian dari harta kekayaan yang dikurniakan 
Allah itu kepada tuhan-tuhan mereka yang palsu? 

“Mengapakah mereka mengingkari ni'mat Mah?"(71) 

Mengapa mereka membalas ni'mat itu dengan syirik 
bukannya dengan kesyukuran kepada Allah yang 
memberi limpah kurnia-Nya? 

Persoalan Pasangan Hidup Dan Anak Cucu 

Sentuhan yang ketiga mengenai diri manusia, 
pasangan-pasangan hidup mereka, anak-anak dan 
cucu-cucu mereka. Ia dimulakan dengan menjelaskan 
hubungan yang dinamis di antara lelaki dan 
perempuan: 

cA 

"Dan Allah telah menjadikan untuk kamu isteri-isteri dari 
jenis kamu sendiri. “(72) 

Mereka adalah dari jenis kamu dan sebahagian dari 
kamu bukannya dari jenis yang lebih rendah 
martabatnya sehingga menyebabkan orang yang 
disampaikan berita kelahirannya bersembunyi dari 
orang ramai dan merasa sedih! 

oJj S**) 

"Dan dari para isteri kamu Dia jadikan untuk kamu anak- 
anak dan cucu-cucu.“(72) 

Makhluk manusia yang fana ini merasakan 
kesinambungan hidupnya pada anak-anak dan 
cucunya. Menyentuh perkara ini menimbulkan 
perasaan yang amat peka di dalam jiwa manusia. 
Kemudian ayat ini juga mencantumkan pengurniaan 
anak cucu dengan pengurniaan rezeki-rezeki yang 
baik untuk menyamakan di antara dua rezeki itu, 
kemudian diiringi dengan pertanyaan mengecam: 


Menyembah Yang Lain Dari Allah Suatu Kebodohan 



"Oleh itu (apakah wajar) mereka beriman kepada 
kepercayaan yang batil dan mengkufuri ni‘matAllah?(72) 


laitu mereka mempersekutukan Allah dan 
melanggar perintah-Nya, sedangkan semua ni'mat ini 
adalah dari limpah kurnia-Nya dan semuanya 
merupakan bukti-bukti Uluhiyah yang berlaku dalam 
kehidupan mereka dan berhubung dengan mereka 
pada setiap masa. 

Mengapakah mereka beriman kepada kepercayaan 
yang batil? Semua kepercayaan terhadap yang lain 
dari Allah adalah batil dan dusta belaka. Semua 
sembahan-sembahan yang didakwa mereka dan 
semua kepercayaan yang dipegang mereka adalah 
karut belaka, semuanya tidak wujud dan tidak benar. 
Mengapa mereka mengkufuri ni'mat Aliah? 
Sedangkan ni'mat-ni'mat itu benar-benar dirasa dan 
dini'mati mereka kemudian mereka mengingkarinya. 



"Mereka menyembah selain Allah sembahan-sembahan yang 
tidak memiliki rezeki untuk mereka sedikit pun dari langit 
dan bumi dan mereka tidak pula berkuasa (memiliki) 
rezeki. “(73) 


Amatlah aneh fitrah manusia boleh menyeleweng 
ke paras ini hingga mereka sanggup menyembah 
sembahan-sembahan yang tidak memiliki rezeki 
mereka dan tidak pernah memilikinya satu hari pun 
dan dalam keadaan apa sekali pun. Mereka 
meninggalkan Allah yang mencipta dan memberi 
rezeki kepada mereka, sedangkan ni'mat-ni'mat-Nya 
melimpah-ruah di hadapan mereka dan tidak dapat 
diingkari mereka, kemudian mereka mengadakan 
bandingan-bandingan dan tandingan-tandingan bagi 
Allah. 




"Oleh itu janganlah kamu membuat perbandingan- 
perbandingan terhadap Allah, kerana sesungguhnya Allah 
itu amat mengetahui, sedangkan kamu tidak 
mengetahui." (74) 


Sebenarnya tiada suatu bandingan dan tandingan 
bagi Allah sehingga mereka wajar mengadakan 
perbandingan-perbandingan itu. 

Kemudian Al-Qur'an membentangkan dua 
perbandingan, seorang tuanmas yang memiliki harta 
kekayaan dan seorang hamba abdi yang tidak punya 
sesuatu apa dan tidak dapat mencari rezeki dengan 
tujuan untuk mendekatkan hakikat agung yang 
dilupai mereka, iaitu hakikat Allah itu tiada bandingan 
dan tandingan bagi-Nya dan tidak harus bagi mereka 
menyamakan ibadat di antara Aliah dengan mana- 
mana makhluk-makhluk-Nya kerana seluruhnya 
adalah hamba Allah belaka: 



"Allah telah membuat satu perbandingan; seorang hamba 
yang dimiliki orang, yang tidak mampu berbuat apa dengan 
seorang (tuanmas) yang Kami kurniakannya rezeki yang baik 
dari Kami dan kerana itu dia dapat membelanjakannya 
secara rahsia dan terang, apakah kedua-duanya sama? 
Segala kepujian terpulang kepada Allah, tetapi kebanyakan 
mereka tidak mengetahui(75). Dan Allah telah membuat 
satu lagi perbandingan dengan dua orang lelaki; seorang 
bisu tidak mampu berbuat apa-apa dan sentiasa menjadi 
beban kepada tuannya, ke mana sahaja diarah tuannya dia 
tidak dapat melakukan sesuatu yang baik, apakah orang ini 
sama dengan (orang yang dapat bercakap) yang dapat 
menyuruh (orang lain) berbuat keadilan dan dia pula berada 
di atas jalan yang lurus?"(76) 

Perbandingan pertama diambil dari alam hidup 
mereka sendiri, di mana mereka memiliki hamba- 
hamba abdi yang tidak memiliki sesuatu apa dan tidak 
dapat berbuat sesuatu apa. Mereka tidak 
menyamakan di antara hamba abdi yang lemah 
dengan tuanmas yang mempunyai hak memilik, 
bebas dan berkuasa. Oleh itu mengapa mereka 
menyamakan di antara Allah yang menguasai dan 
memiliki seluruh hamba dengan seseorang atau 
dengan sesuatu dari makhluk-makhluk yang 
diciptakan-Nya, sedangkan seluruh makhluk itu 
adalah hamba Allah belaka? 

Perbandingan yang kedua menggambarkan seorang 
lelaki yang bisu, lemah dan bodoh tidak mengetahui 
sesuatu apa dan tidak membawa apa-apa kebaikan, 
dan seorang lagi kuat, dapat bercakap dan menyuruh 
orang lain berlaku adil, dia juga seorang pekerja yang 
jujur yang mengikuti jalan yang baik. Tentulah tidak 
ada seorang yang berakal pun yang menyamakan di 
antara dua orang ini. Oleh itu bagaimana mereka 
mungkin menyamakan di antara berhala atau batu 
dengan Allah S.W.T. Yang Maha Berkuasa, Maha 
Mengetahui, yang menyuruh manusia melakukan 
kebaikan dan menunjuk kepada mereka jalan hidup 
yang lurus. 



Dengan dua perbandingan ini berakhirlah pusingan 
ini yang telah memulakan dengan menyuruh manusia 
supaya jangan bertuhankan dua tuhan dan 
menamatkan dengan sebuah pernyataan yang 
menyatakan kehairanan terhadap kaum Musyrikin 
yang menyembah dua tuhan. 

[Kumpulan ayat-ayat 77 - 89) 

•*£ ^ ^ 90 ^ ^ / 

"Dan Allah memiliki segala urusan ghaib yang tersembunyi di 
langit dan di bumi dan urusan Qiamat itu tidak bedaku 
melainkan hanya sekelip mata sahaja atau lebih cepat lagi. 
Sesungguhnya Allah Maha Kuasa di atas segala sesuatu (77). 
Dan Allah telah mengeluarkan kamu dari perut ibu kamu 
dalam keadaan kamu tidak mengetahui sesuatu apa pun dan 
Dialah yang telah menjadikan untuk kamu pendengaran, 
penglihatan dan hati nurani supaya kamu bersyukur(78). 
Apakah mereka tidak melihat burung yang diberi 

kemudahan terbang di udara langit. Tiada yang 
memegangnya melainkan Allah. Sesungguhnya dalam 
pendptaan Itu terdapat bukti-bukti (kekuasaan Allah) bagi 
golongan orang-orang yang beriman(79). Dan Allah telah 
mengadakan untuk kamu sebahagian dari rumah-rumah 
kamu sebagai tempat mencari ketenangan dan mengadakan 
untuk kamu rumah-rumah khemah dari kulit ternakan yang 
kamu merasa ringan membawanya pada hari kamu 
berangkat bermusaUr dan pada hari kamu berhenti 
bermukim. (Dialah yang telah mengadakan untuk kamu) dari 
bulu-bulu biri-biri, bulu-bulu unta, dan bulu-bulu kambing 
berbagai-bagai perabut rumah dan barang kegunaan yang 
dapat dini'mati kamu hingga ke suatu masa yang 
tertentu(80). Dan Allah telah mengadakan untuk kamu 
bayang-bayang tempat berteduh dari kejadian-kejadian yang 
didptakan-Nya dan Dialah yang mengadakan untuk kamu 
dari gunung-ganang sebagai tempat-tempat perlindungan 
dan mengadakan untuk kamu pakaian-pakaian yang 
memelihara kamu dari panas dan pakaian-pakaian yang 
memelihara kamu dari bencana peperangan kamu. 
Demikianlah Allah melengkapkan ni'mat-Nya untuk kamu 
supaya kamu menyerah diri kepada-Nya(81). Jika, mereka 
berpaling, maka sesungguhnya tugasmu hanyalah 
menyampaikan (perutusan Allah) dengan jelas (82). Mereka 
memang mengetahui ni'mat Allah kemudian mereka meng- 
ingkarinya dan kebanyakan mereka adalah orang-orang r 
yang kafir(83). Dan (kenanglah) hari Qiamat ketika Kami 
bangkitkan dan tiap-tiap umat itu seorang saksi (Rasul) 
kemudian orang-orang yang kafir tidak diizinkan (membela 
diri) dan tidak pula dibenarkan meminta maaf(84). Dan 
apabila orang-orang yang zalim itu telah melihat 'azab, 
maka 'azab itu tidak akan diringankan dari mereka dan 
mereka tidak akan diberi tangguhan(85). Dan apabila orang- 
orang yang mempersekutukan Allah melihat sekutu-sekutu 
mereka, mereka pun berkata: Wahai Tuhan kami! Merekalah 
sekutu-sekutu kami yang kami sembah selain dari Engkau. 
Lalu mereka (sekutu-sekutu) melempar jawapan kepada 
mereka: Sesungguhnya kamu adalah berdusta(86). Dan 
mereka semua menyerah diri pada hari itu kepada dan 
lenyaplah dari mereka segala dusta yang diada-adakan 
mereka(87). Orang-orang yang kafir dan menghalangkan 
(orang lain) dari jalan Allah, Kami tambahkan kepada mereka 
keseksaan demi keseksaan dengan sebab kerosakan yang 
dilakukan mereka(88). Dan (kenangiiah) hari Qiamat ketika 
Kami bangkitkan dari tiap-tiap umat itu seorang saksi 
terhadap mereka dari kalangan mereka sendiri, dan Kami 
membawa engkau (Muhammad) pula sebagai saksi terhadap 
seluruh mereka, dan Kami turunkan kitab Al-Qurian 
kepadamu sebagai penjelasan terhadap segala sesuatu dan 
sebagai petunjuk, rahmat dan berita gembira kepada kaum 
Muslimin(89). 

[Latar belakang dan pokok pembicaraan) 

Ayat-ayat di dalam pelajaran ini masih terus 
membentangkan bukti-bukti Uluhiyah Yang Maha Esa 
yang menjadi asas surah ini, iaitu keagungan 
pendptaan Allah, kelimpahan ni'mat dan 
kesempurnaan iimu-Nya. Cuma yang ditekankan di 
dalam pusingan ini ialah persoalan kebangkitan 
selepas mati. Hari Qiamat itu merupakan salah satu 
rahsia ghaib yang tersembunyi yang hanya diketahui 
Allah sahaja. Oleh itu tiada siapa pun yang 
mengetahuinya. 

Maudhu'-maudhu' yang dibicarakan oleh pelajaran 
ini merangkumi berbagai-bagai jenis rahsia alam 
ghaib di langit dan di bumi, di dalam diri manusia dan 


di merata-rata pelosok alam, iaitu rahsia Qiamat yang 
tersembunyi yang tidak diketahui sesiapa pun 
melainkan hanya Allah. Dialah yang berkuasa 
mengadakan hari itu dengan mudah: 



"Dan urusan Qiamat itu tidak berlaku melainkan hanya 
sekelip mata sahaja atau lebih cepat lagi."(77) 

Juga rahsia alam rahim yang tersembunyi. Hanya 
Allah sahaja yang mengeluarkan janin-janin dari alam 
yang ghaib ini dalam keadaan tidak mengetahui 
sesuatu apa. Kemudian Allah mengurniakan ni'mat- 
ni'mat pendengaran, penglihatan dan hati nurani 
kepada manusia supaya mereka bersyukur. Juga 
rahsia-rahsia pendptaan yang tersembunyi di 
antaranya ialah pendptaan burung-burung yang 
diberi kemudahan terbang berlegar di udara langit 
dan tiada siapa yang memegangnya melainkan Allah. 

Kemudahan pelajaran ini diikuti pula dengan 
penayangan setengah-setengah ni'mat-ni'mat 
kebendaan - yang dikurniakan kepada manusia di 
samping rahsia-rahsia ghaib tersebut dan suasana- 
suasananya iaitu ni'mat-ni'mat ketenangan, 
ketenteraman dan keteduhan di rumah-rumah 
kediaman yang dibina dan di rumah-rumah khemah 
yang diperbuat dari kulit-kulit binatang ternakan 
untuk kemudahan bermusafir dan bermukim juga 
perabut-perabut dan barang-barang kegunaan yang 
diperbuat dari bulu-bulu biri-biri, buiu-buiu unta dan 
kambing. Juga ni'mat-ni'mat bayang teduh, tempat- 
tempat perlindungan dan pakaian-pakaian yang 
memelihara dari tikaman panas dan bencana 
peperangan: 

"Demikianlah Allah melengkapkan ni'mat-Nya untuk kamu 
supaya kamu menyerahkan diri kepada-Nya ". (8 1) 

Kemudian dihuraikan peristiwa kebangkitan di 
dalam beberapa pemandangan yang menayangkan 
kaum Musyrikin dengan sekutu-sekutu mereka dan 
para rasul yang menjadi saksi terhadap mereka, 
sedangkan Rasulullah s.a.w. pula menjadi saksi 
terhadap kaumnya. Dengan huraian ini berakhirlah 
pusingan ini di dalam suasana kebangkitan dan 
Qiamat. 

[Pentafsiran ayat-ayat 77 - 79) 

4^43 

"Dan Allah memiliki segala urusan ghaib yang tersembunyi di 
langit dan di bumi dan urusan Qiamat itu tidak berlaku 
melainkan hanya sekeiip mata sahaja atau lebih cepat lagi. 
Sesungguhnya Allah Maha Kuasa di atas segala sesuatu. "(77) 


Manusia Sentiasa Berdepan Dengan Tabir-tabir Ghaib 

Persoalan kebangkitan selepas mati merupakan 
salah satu persoalan 'aqidah yang mendapat 
tentangan yang hebat pada setiap zaman dan pada 
setiap kedatangan Rasul, la merupakan salah satu 
perkara ghaib yang hanya diketahui Allah sahaja: 



"Dan Allah memiliki urusan ghaib yang tersembunyi di langit 
dan di bumi"(77) 


sedangkan manusia berdiri lemah di hadapan tabir- 
tabir ghaib itu walaupun setinggi mana ilmu mereka 
di dunia ini dan sebanyak mana perbendaharaan bumi 
dan tenaga-tenaganya terbuka kepada mereka. 
Sealim-alim ahli ilmu manusia akan berdiri bingung di 
tempatnya tidak mengetahui apakah yang akan 
berlaku pada nyawanya sendiri dalam detik waktu 
yang akan menjelang. Apakah nyawanya yang telah 
keluar itu akan pulang lagi atau ia keluar tanpa 
pulang lagi dan ketika itu segala angan-angan dan 
cita-citanya akan lesap hilang. Suratan takdir ajalnya 
tersembunyi di belakang tabir ghaib, dia tiada tahu 
bilakah dia akan dikejut maut dan dia mungkin 
dikejut maut pada detik itu juga. Satu rahmat Allah 
kepada manusia ialah mereka tidak mengetahui 
perkara ghaib yang ada di sebalik detik waktu yang 
hadir supaya mereka dapat berangan : angan, bercita- 
cita, bekerja, menghasil, mencipta dan meninggalkan 
di belakang mereka hasil kerja yang dimulakan 
mereka supaya disempurnakan pula oleh orang yang 
kemudian sehingga mereka didatangi ajal yang 
disembunyikan dari mereka di belakang tabir ghaib 
yang ngeri. 


Mengapa Qiamat Dijadikan Allah Dari 
Urusan Ghaib? 


Peristiwa Qiamat adalah termasuk dalam urusan 
ghaib yang tersembunyi. Sekiranya manusia 
mengetahui waktu Qiamat itu, sudah tentu roda 
kehidupan akan terhenti atau menjadi kacau-bilau, 
dan sudah tentu kehidupan manusia tidak dapat 
berlangsung mengikut garis-garis yang telah 
ditetapkan oleh qudrat Allah, sedangkan manusia 
sentiasa menghitung tahun-tahun, hari-hari dan 
bulan-bulan, jam-jam dan sa'at-sa'at hari Qiamat yang 
dijanjikan itu. 

"Dan urusan Qiamat itu tidak berlaku melainkan hanya 
sekeiip mata sahaja atau lebih cepat lagi. "(77) 


Qiamat itu memang dekat mengikut hisab yang 
bukan hisab manusia yang diketahui umum. Urusan 
mengadakan Qiamat itu tidak memerlukan waktu 
yang panjang, la berlaku dalam sekeiip mata sahaja 
dan segala-gala yang ada hubungan dengannya akan 
muncul di alam kenyataan: ^ 


"Sesungguhnya Allah Maha Kuasa di atas segala 
sesuatu. "(77) 


Kerja membangkitkan umat-umat manusia yang 
amat ramai, yang tidak dapat dikira dan dihitungkan 
dengan betul oleh manusia di samping kerja-kerja 
mengumpul, menghisab amalan dan menentukan 
balasan masing-masing adalah semuanya amat 
mudah kepada qudrat Allah yang hanya berfirman 
kepada sesuatu yang hendak dijadikan-Nya: 
"Jadilah !"(0 S ) Maka ia pun terus muncul ke alam 
kenyataan. Kesulitan dan kesukaran mengadakan 
Qiamat itu hanya dirasakan oleh mereka yang 
mengira dengan hisab manusia, melihat dengan kaca 
mata manusia dan mengukur dengan ukuran-ukuran 
manusia. Dari sinilah berlakunya kesalahan dalam 
pemahaman dan penilaian mereka. 

Untuk memudahkan kefahaman manusia terhadap 
kejadian Qiamat, Al-Qur'an. membentangkan satu 
contoh yang kecil dari kejadian hidup mereka sendiri, 
iaitu kejadian yang tidak dapat dilakukan oleh 
kekuatan-kekuatan mereka dan tidak dapat difaham 
oleh daya-daya kefahaman mereka, sedangkan 
kejadian itu berlaku setiap sa'at sama ada malam hari 
atau pada siang hari: 


Rdhsia Ghaib Di Sebalik Kelahiran Seorang Bayi 



“Dan Allah telah mengeluarkan kamu dari perut ibu kamu 
dalam keadaan kamu tidak mengetahui sesuatu apa pun dan 
Dialah yang telah menjadikan untuk kamu pendengaran, 
penglihatan dan hati nurani supaya kamu bersyukur."(78) 

Itulah satu kejadian ghaib yang amat dekat tetapi 
asal-usulnya amat jauh. Manusia boleh memikirkan 
tentang peringkat-peringkat perkembangan janin itu 
tetapi mereka tidak mengetahui bagaimana 
perkembangan itu berlaku kerana rahsianya ialah 
rahsia hayat yang tersembunyi. Ilmu pengetahuan 
yang dibangga-banggakan manusia dan yang mahu 
digunakan mereka untuk mengkaji dan menguji 
urusan Qiamat dan urusan ghaib adalah ilmu 
pengetahuan yang baru diperolehi mereka: 

"Dan Allah telah mengeluarkan kamu dari perut ibu kamu 
dalam keadaan kamu tidak mengetahui sesuatu apa 
pun"(78) 

Kelahiran setiap ahli ilmu dan setiap pakar 
penyelidik dan bagaimana mereka dikeluarkan dari 
perut ibu mereka dengan keadaan tidak mengetahui 
sesuatu apa pun adalah satu kejadian yang amat 
dekat, selepas itu barulah mereka memperolehi ilmu 
pengetahuan yang dikurniakan Aliah kepada manusia 
mengikut kadar yang dikehendaki-Nya, iaitu kadar 
yang cukup untuk membolehkan mereka hidup di 
planet bumi ini dalam lingkungan alam al-wujud yang 
terbuka kepada mereka: 

“Dan Dialah yang telah menjadikan untuk kamu 
pendengaran, penglihatan dan hati“(78) 

Al-Qur'an. mengungkapkan dengan kata-kata 
"cjiajl" d an "^1^411" (hati) segala pemikiran sedar 
manusia yang merangkumi apa yang diistilahkan 
sebagai akal, juga merangkumi daya-daya ilham yang 
tersembunyi yang tidak diketahui hakikat dan cara ia 
bekerja. Tujuan Allah menjadikan pendengaran, 
penglihatan dan hati untuk kamu ialah supaya: 

"Supaya kamu bersyukur"(78) 

Apabila kamu mengetahui nilai rii'mat-ni'mat ini 
dan sebagainya dari ni'mat-ni'mat yang telah 
dilimpahkan kepada kamu, dan titik pertama 
kesyukuran itu ialah beriman kepada Aliah Tuhan 
Yang Maha Esa yang layak disembah. Ada satu lagi 
pemandangan yang menakjubkan dari hasil ciptaan 
qudrat Aliah yang dilihat oieh mereka tetapi tidak 
difikirkan oleh mereka, iaitu satu pemandangan yang 
terbuka kepada semua mata: 

"Apakah mereka tidak melihat burung yang diberi 
kemudahan terbang di udara langit. Tiada yang 
memegangnya melainkan Allah. Sesungguhnya dalam 
penciptaan itu terdapat bukti-bukti (kekuasaan Allah) bagi 
golongan orang-orang yang beriman."(79) 


Rahsia Di Sebalik Penerbangan Burung 

Pemandangan burung yang melayang terbang 
dengan mudah di udara itu merupakan satu 
pemandangan yang berulang-ulang kali berlaku, 
tetapi ketakjubannya telah hilang dengan sebab 
terlalu biasa dengannya. Hati manusia tidak lagi 
tertarik kepadanya kecuali ketika dia insaf dan sedar 
dan melihat alam buana dengan mata seorang 


penyair yang berbakat semulajadi. Penerbangan 
seekor burung di udara itu dapat merangsangkan hati 
yang insaf kepada hakikat itu apabila disentuhinya 
dan mengubahkan pemandangan yang lama itu 
menjadi baru. 

"Tiada yang memegangnya melainkan Allah. “(79) 

Allah yang memegang burung-burung itu dengan 
undang-undang-Nya yang ditempatkan pada fitrah 
burung dan fitrah alam buana di sekelilingnya, iaitu 
undang-undang yang membolehkan burung itu 
terbang dan menjadikan udara di sekelilingnya sesuai 
untuk penerbangan itu. Dengan undang-undang 
inilah Allah memegang burung itu agar tidak jatuh 
ketika ia terbang di udara: 



"Sesungguhnya dalam Penciptaan itu terdapat bukti- bukti 
(kekuasaan, Allah) bagi golongan orang-orang yang 
beriman. "(79) 

Hati yang beriman itulah hati yang dapat merasa 
keindahan penciptaan Allah dan dapat memahami 
kecantikannya yang menggoncangkan perasaan dan 
mengharukan hati nurani. Hati inilah yang 
mengungkapkan perasaannya terhadap keindahan 
penciptaan Allah dengan iman, ibadat dan tasbih. 
Para Mu'minin yang dikurniakan bakat pengungkapan 
yang seni dapat menggubahkan aneka 
pengungkapan yang indah untuk menggambarkan 
keindahan ciptaan Ilahi, iaitu pengungkapan- 
pengungkapan yang tidak dapat dicapai oleh mana- 
mana penyair yang hatinya tidak pernah disentuh oleh 
api pancaran iman yang gemilang. 


(Pentafsiran ayat-ayat 80 - 83) 

Ayat-ayat berikut melangkah selangkah lagi 
menghuraikan rahsia-rahsia penciptaan dan kesan- 
kesan qudrat dan gejala-gejala ni'mat Allah, la 
memasuki ke dalam rumah kediaman mereka 
menjelaskan ni'mat-ni'mat ketenangan, barang- 
barang kegunaan, tempat-tempat perlindungan dan 
bayang-bayang yang teduh yang terdapat di sana dan 
di sekeliling mereka iaitu ni'mat-ni'mat yang amat 
menyenangkan hati mereka: 

"Dan Allah telah mengadakan untuk kamu sebahagian dari 
rumah-rumah kamu sebagai tempat mencari ketenangan 
dan mengadakan untuk kamu rumah-rumah khemah dari 
kulit ternakan yang kamu merasa ringan membawanya pada 
hari kamu berangkat bermusafir dan pada hari kamu 
berhenti bermukim. (Dialah yang telah mengadakan untuk 
kamu) dari bulu-bulu biri-biri, bulu-bulu unta, dan bulu-bulu 
kambing berbagai-bagai perabut rumah dan barang 
kegunaan yang dapat dini'mati kamu hingga ke suatu masa 
yang tertentu(80). Dan Allah telah mengadakan untuk kamu 
bayang-bayang tempat berteduh dari kejadian-kejadian yang 
didptakan-Nya dan Dialah yang mengadakan untuk kamu 
dari gunung-ganang sebagai tempat-tempat perlindungan 
dan mengadakan untuk kamu pakaian-pakaian yang 
memelihara kamu dari panas dan pakaian-pakaian yang 
memelihara kamu dari bencana peperangan kamu. 
Demikianlah Allah melengkapkan ni'mat-Nya untuk kamu 
supaya kamu menyerah diri kepada-Nya."(81) 

Ni'mat Ketenangan Rumahtangga 

Ketenangan dan ketenteraman di rumahtangga 
merupakan sesuatu ni'mat yang tidak dapat dinilaikan 
dengan sewajarnya melainkan oleh golongan manusia 
kutu jalan yang‘ tidak mempunyai rumah kediaman, 
ketenangan dan ketenteraman hidup. Ni'mat ini 
disebut selepas dibicarakan urusan ghaib, kerana 
bayangan ketenangan itu tidak asing dari bayangan 
ghaib. Kedua-duanya tersembunyi dan terlindung. 
Membangkitkan ingatan terhadap ni'mat ketenangan 
itu dapat mencubitkan perasaan manusia yang lalai 
dari menghargai nilai ni'mat ini. 

Di sini kami ingin memperkatakan sedikit 
pandangan Islam tentang rumahtangga sesuai 
dengan ayat berikut yang banyak memberi ilham: ■ 



“Dan Allah telah mengadakan untuk kamu sebahagian dari 
rumah-rumah kamu sebagai tempat mencari 
ketenangan"(80) 

Demikianlah Islam mahukan rumahtangga itu 
menjadi tempat manusia mencari ketenangan jiwa 
dan ketenteraman perasaan. la mahukan 
rumahtangga itu menjadi tempat istirehat, di mana 
manusia merasa tenteram dan tenang. Sama ada 
dengan kemampuan kebendaannya yang dapat 
memberi kediaman dan kerehatan atau dengan 
wujudnya perasaan ketenteraman dan ketenangan 
dari para penghuninya terhadap satu sama lain. Oleh 
itu rumahtangga bukanlah tempat pergaduhan, 
persengketaan dan perbalahan, malah ia adalah 


tempat kediaman, tempat meni'mati ketentangan, 
keimanan, ketenteraman dan kedamaian. 


Lantaran inilah Islam memelihara kehormatan 
rumahtangga untuk menjaminkan keamanan, 
keselamatan dan ketenteramannya, la tidak boleh 
dimasuki melainkan setelah diminta keizinan.la tidak 
boleh dicerobohi seseorang - tanpa sesuatu hak yang 
benar - atas nama kuasa pemerintah. Tiada sesiapa 
pun yang boleh mengintai penghuni-penghuninya 
walau dengan apa sebab sekali pun dan tiada siapa 
yang dibenarkan mengintip penghuni-penghuninya 
sama ada secara tidak disedari mereka atau ketika 
mereka tidak berada di rumah hingga mengganggu 
keamanan mereka dan merosakkan ketenteraman 
yang dikehendaki Islam bagi sesebuah rumahtangga 
sebagaimana yang telah digambarkan oleh ayat yang 
indah dan membawa pengertian yang amat 
mendalam ini. Oleh sebab pemandangan di dalam 
ayat ini menggambarkan pemandangan rumah-rumah 
kediaman, tempat perlindungan dan pakaian, maka 
penjelasan ayat ini memperkatakan tentang binatang- 
binatang ternakan dari sudutnya yang sesuai dengan 
butir-butir perincian pemandangan itu: 


Sumber-sumber Ketenangan Jiwa 







"Dan mengadakan untuk kamu rumah-rumah khemah dari 
kulit temakan yang kamu merasa ringan membawanya pada 
hari kamu berangkat bermusafir dan pada hari kamu 
berhenti bermukim. (Dialah yang telah mengadakan untuk 
kamu) dari bulu-bulu biri-biri, bulu-bulu unta, dan bulu-bulu 
kambing berbagai-bagai perabut rumah dan barang-barang 
kegunaan yang dapat dini'mati kamu hingga ke suatu masa 
yang tertentu. "(80) 


Di sini ia menyebut ni'mat-ni'mat binatang ternakan 
yang dapat memenuhi keperluan-keperluan dan 
keinginan-keinginan manusia kemudian ia menyebut 
tentang "&u" (barang-barang kegunaan) di samping 
"ditfi" (perabut-perabut rumah). Walaupun yang 
dimaksudkan dengan kata-kata itu ialah hamparan- 
hamparan, selimut-selimut dan alat-alatan yang 
digunakan dalam persafiran namun kata-kata itu juga 
membayangkan makna keni'matan dan kesukaan. 


Pengungkapan suasana ketenangan dan 
ketenteraman menjadi begitu halus ketika ia 
menyebut bayangan, tempat-tempat perlindungan di 
gunung-ganang dan pakaian-pakaian yang 
memelihara dari panas dan pakaian-pakaian yang 
menjadi perisai di dalam peperangan: 

" Dan Allah telah mengadakan untuk kamu bayang-bayang 
tempat berteduh dari kejadian-kejadian yang diciptakan-Nya 
dan Dialah yang mengadakan untuk kamu dari gunung- 
ganang sebagai tempat-tempat perlindungan dan 
mengadakan untuk kamu pakaian-pakaian yang memelihara 
kamu dari panas dan pakaian-pakaian yang memelihara 
kamu dari bencana peperangan kamu. "(81) 

Berteduh di bawah bayang-bayang memberi 
kerehatan dan ketenangan kepada jiwa. Berlindung di 
tempat-tempat perlindungan juga membuat jiwa 
manusia tenteram dan mengantuk. Pakaian-pakaian 
yang melindungkan manusia dari panas sama ada 
berupa kain baju atau selimut-selimut membuat jiwa 
mereka merasa senang dan rehat. Begitu juga 
pakaian-pakaian dalam bentuk baju-baju perisai dan 
sebagainya yang memelihara keselamatan mereka di 
dalam peperangan dapat memberikan perlindungan 
kepada mereka. Semuanya serasi dan sejalan dengan 
ketenteraman, keamanan, kerehatan dan naungan 
yang diberikan oleh rumahtangga. Justeru itulah 
diiringi dengan pernyataan: 


Islam Menjamin Ketenteraman 



"Demikianlah Allah melengkapkan ni'mat-Nya untuk kamu 
supaya kamu menyerah diri kepada-Nya."(81) 


Islam bererti penyerahan diri kepada Allah di 
samping mendapat ketenangan dan kedamaian. 

Demikianlah seluruh suasana pemandangan- 
pemandangan dalam ayat ini kelihatan serasi belaka 
mengikut cara penggambaran Al-Qur'an. Oleh itu 
andainya mereka memeluk Islam/maka itulah sebaik- 
baik keputusan, tetapi andainya mereka berpaling dan 
durhaka, maka tugas rasul hanya menyampaikan 
perutusan sahaja. Biarlah mereka mejadi manusia- 
manusia yang kufur dan pengingkar setelah mereka 
mengenal ni'mat-ni'mat Allah yang tidak mungkin 
disangkal. 



hanyalah menyampaikan (perutusan Allah) dengan jelas(82). 
Mereka memang mengetahui ni'mat Allah kemudian mereka 
mengingkarinya dan kebanyakan mereka adalah orang- 
orang yang kafir. "(83) 


(Pentafsiran ayat-ayat 84 - 89) 


Kemudian Al-Qur'an menayangkan kesudahan yang 
menunggu orang-orang kafir ketika berlaku Qiamat 
yang disebut di permulaan pembicaraan: 



"Dan (kenanglah) hari Qiamat ketika Kami bangkitkan dari 
tiap-tiap umat itu seorang saksi (rasul) kemudian orang- 
orang yang kafir tidak diizinkan (membela diri) dan tidak 
pula dibenarkan meminta maaf(84). Dan apabila orang- 
orang yang zalim rtu telah melihat 'azab, maka 'azab itu 
tidak akan diringankan dari mereka dan mereka tidak akan 
diberi tangguhan(8S). Dan apabila orang-orang yang 
mempersekutukan Allah melihat sekutusekutu mereka, 
mereka pun berkata: Wahai Tuhan kami! Merekalah sekutu- 
sekutu kami yang kami sembah selain dari Engkau. Lalu 
mereka (sekutu-sekutu) melempar jawapan kepada mereka: 
Sesungguhnya kamu adalah berdusta(86). Dan mereka 
semua menyerah diri pada hari itu kepada Allah dan 
lenyaplah dari mereka segala dusta yang diada-adakan 
mereka(87). Orang-orang yang kafir dan menghalangkan 
(orang lain) dari jalan Allah, Kami tambahkan kepada mereka 
keseksaan demi keseksaan dengan sebab kerosakan yang 
dilakukan mereka."(88) 

Para rasul Menjadi Saksi Pada Hari Qiamat 

Pemandangan itu dimulakan dengan kedudukan 
para Anbia' sebagai para saksi yang mengemukakan 
laporan mengenai tugas penyampaian mereka dan 
sikap kaum-kaum mereka yang mendustakan mereka 
di dunia. Ketika itu orang-orang yang kafir berdiri 
bungkam tidak diizinkan bercakap mengeluarkan 
hujjah dan memohon syufa'at. Dan mereka juga tidak 
diperintah supaya memohon keredhaan Allah dengan 
mengerjakan sesuatu amalan atau mengucapkan 
sesuatu perkataan kerana masa kecaman dan 

meminta keredhaan teiah terluput. Kini waktu hisab 
dan balasan telah pun tiba: 





"Dan apabila orang-orang yang zalim itu telah melihat 'azab, 
maka 'azab itu tidak akan diringankan dari mereka dan 
mereka tidak akan diberi tangguhan."(85) 


Kemudian kebungkaman mereka berakhir apabila 
mereka melihat sekutu-sekutu mereka di padang 
Mahsyar, iaitu sekutu-sekutu yang dahulunya didakwa 
mereka sebagai sekutu-sekutu Allah dan sebagai 
tuhan-tuhan yang disembah mereka di samping Allah 
atau selain dari Allah. Mereka tiba-tiba menuding 
kepada mereka sambil berkata: 



SjJbCZ 

“Mereka pun berkata: Wahai Tuhan kami! Merekalah 
sekutu-sekutu kami yang kami sembah selain dari 
Engkau. "(86) 


Pada hari ini mereka mengakui Allah sebagai 
"Tuhan kami" dan pada hari ini juga mereka 
mengakui sembahan-sembahan itu sebagai "sekutu- 
sekutu Allah", malah mereka berkata: "Merekalah 
sekutu-sekutu kami". Tiba-tiba para sekutu itu 
terperanjat da'n menggigil ketakutan kerana 
menerima tuduhan yang amat berat itu, lalu mereka 
dengan tegas mendustakan dakwaan para 
penyembah mereka: 




"Lalu mereka (sekutu-sekutu) melempar jawapan kepada 
mereka: Sesungguhnya kamu adalah berdusta."(86) 


Dan mereka terus bertawajjuh kepada Allah dengan 
menyerah dan merendahkan diri: 

"Dan mereka' semua menyerah diri pada hari itu kepada 
Allah"(87) 


Dan ketika itu golongan Musyrikin tidak dapat 
berpegang dengan sesuatu apa pun dari dakwaan- 
dakwaan mereka yang dusta dalam masa mereka 
menghadapi keadaan mereka yang amat gawat itu: 

"Dan lenyaplah dari mereka segala dusta yang diada-adakan 
mereka" (87) 


Keadaan itu berakhir dengan sebuah penjelasan 
yang menerangkan bahawa 'azab keseksaan itu akan 
dilipat-gandakan terhadap orang-orang yang kafir 
yang memaksa orang lain mengkufurkan Allah dan 
menghalangi mereka dari agama Allah: 



"Orang-orang yang kafir dan menghalangkan (orang lain) 
dari jalan Allah, Kami tambahkan kepada mereka keseksaan 
demi keseksaan dengan sebab kerosakan yang dilakukan 
mereka. "(88) 

Perbuatan kufur dan perbuatan menyebabkan 
orang lain menjadi kufur adalah perbuatan yang 
membawa fasad. Mereka telah melakukan jenayah 
kekufuran mereka dan jenayah menahan orang lain 
dari hidayat. Oleh sebab itu 'azab keseksaan 
dilipatgandakan terhadap mereka sebagai satu 
balasan yang setimpal. 


Itulah keadaan umum setiap kaum (pada hari 
Qiamat kelak), kemudian secara khusus Al-Qur'an 
menyebut satu keadaan istimewa Rasulullah s.a.w. 
bersama kaumnya: ^ ^ 

"Dan (kenanglah) hari Qiamat ketika Kami bangkitkan dari 
tiap-tiap umat itu seorang saksi terhadap mereka dari 
kalangan mereka sendiri dan Kami membawa engkau 
(Muhammad) pula sebagai saksi terhadap seluruh mereka, 
dan Kami turunkan kitab Al-Oudan kepadamu sebagai 
penjelasan terhadap segala sesuatu dan sebagai petunjuk, 
rahmat dan berita gembira kepada kaum Muslimin. "(89) 

Dalam suasana pemandangan yang ditayangkan 
kepada kaum Musyrikin dan dalam suasana yang 
amat gawat, di mana para sekutu mendustakan 
sekutu-sekutu mereka dan menyerah diri mereka 
kepada Allah serta menolak dakwaan-dakwaan 
penyembah-penyembah mereka yang sesat, Al-Qur'an 
menonjolkan keadaan Rasulullah s.a.w. bersama 
kaum Musyrikin Arab pada hari Qiamat kelak, di 
mana dibangkitkan seorang saksi dari setiap kaum. 
Keterangan ini dibuat tepat dengan waktunya dan 
sesuai dengan kekuatannya: 


"Dan Kami membawa engkau (Muhammad) pula sebagai 
saksi terhadap seluruh mereka"(89) 

kemudian Al-Qur'an menyebut bahawa di dalam kitab 
suci Al-Qur'an yang diturunkan kepada Rasulullah 
terdapat: 

& ji=4% 

"Penjelasan terhadap segala sesuatu"(89) 

oleh sebab itu tiada lagi alasan dan keuzuran bagi 
sesiapa pun yang ingin membantah dan memohon 
kemaafan: 

( 4 P 

"Dan sebagai hidayat, rahmat dan berita gembira kepada 
kaum Muslimin. "(89) 

Oleh itu sesiapa yang berkehendakkan hidayat dan 
rahmat hendaklah dia memeluk Islam sebelum tiba 
hari Qiamat yang amat ditakuti itu, di mana orang- 
orang yang kafir tidak diizinkan membela diri dan 
meminta ma'af. 

Demikianlah pemandangan-pemandangan Qiamat 
di dalam Al-Qur'an itu ditayang untuk memenuhi 
tujuan penerangan ayat yang sesuai dengan suasana 
dan mencapai kehendaknya. 

(Kumpulan ayat-ayat 90 - 111) 

"Sesungguhnya Allah menyuruh (kamu) berlaku adil, berbuat 
ihsan dan memberi bantuan kepada kaum kerabat dan 
melarang melakukan pencabulan, kemungkaran dan 
kezaliman. Dia mengajar kamu supaya kamu mengambil 
pengajaran(90). Dan sempurnakanlah perjanjian dengan 
Allah apabila kamu berjanji dan janganlah kamu 
membatalkan sumpah-sumpah (kamu) setelah diperkuatkan 
(dengan nama Allah), sedangkan kamu telah menjadikan 
Allah sebagai saksi terhadap sumpah kamu. Sesungguhnya 
Allah mengetahui segala apa yang dilakukan kamu(91). Dan 
janganlah kamu bertindak seperti perempuan yang 
menombakkan benang-benangnya menjadi terhurai setelah 
dipintalnya dengan kuat, iaitu dengan menjadikan sumpah- 
sumpah kamu (perjanjian) itu sebagai suatu tipu daya di 
antara kamu kerana adanya satu umat yang lebih ramai 
(kuat) dari umat yang lain. Sesungguhnya Allah hendak 
menguji kamu dengan perjanjian itu dan sesungguhnya 
Allah akan menjelaskan kepada kamu pada hari Qiamat 
kelak segala perkara yang telah dipertikaikan di antara 
kamu(92). Dan seandainya Allah kehendaki tentulah Dia 
jadikan seluruh kamu satu umat sahaja, tetapi Allah 
menyesatkan siapa yang dikehendaki-Nya dan memberi 
hidayat kepada siapa yang dikehendaki-Nya. Dan 
sesungguhnya kamu akan ditanya (pada hari Akhirat) segala 
perbuatan yang dilakukan kamu(93). Dan janganlah kamu 
jadikan sumpah-sumpah (perjanjian) kamu itu suatu tipu 
daya di antara kamu menyebabkan kaki (kamu) tergelincir 
setelah berdiri teguh dan kamu akan merasa akibat yang 
buruk dengan sebab perbuatan kamu menghalangkan orang 
lain dari jalan Allah, dan kamu akan memperolehi 'azab yang 

amat besar(94). Dan janganlah kamu tukarkan perjanjian 
dengan Allah dengan harga yang sedikit. Sesungguhnya 
balasan di sisi Allah itu adalah lebih baik untuk kamu jika 
kamu mengetahui(95). Segala apa yang ada di sisi kamu 
akan musnah belaka dan segala apa yang ada di sisi Allah 
kekal abadi, dan sesungguhnya Kami akan mengumiakan 
balasan kepada orang-orang yang sabar dengan pahala 
sebaik-baik amalan yang dikerjakan mereka(96). Barangsiapa 
yang mengerjakan amalan yang soleh dari lelaki atau 
perempuan, sedangkan dia seorang yang beriman, maka 
Kami akan hidupkannya dalam kehidupan yang baik dan 
Kami akan mengumiakan ganjaran kepada mereka dengan 
pahala sebaik-baik amalan yang dikerjakan mereka(97). 
Apabila engkau hendak membaca Al-Ourian, maka 
hendaklah engkau memohon perlindungan kepada Allah 
dari (gangguan) syaitan yang terkutuk(98). Sesungguhnya 
syaitan itu tidak mempunyai pengaruh ke atas orang-orang 
yang beriman dan bertawakkal kepada Allah Tuhan 
mereka(99). Pengaruh syaitan hanya (berlaku) ke atas orang- 
orang yang menjadikannya sebagai pemimpin mereka dan 
orang-orang yang mempersekutukannya dengan 
Allah" (100). 

"Dan apabila Kami gantikan satu ayat (Al-Qurian) di tempat 
satu ayat (yang dimansuh) - sedangkan Allah amat 
mengetahui tentang (ayat-ayat yang wajar) diturunkan - 
maka berkatalah mereka (kaum Musyrikin): Sesungguhnya 
engkau hanya seorang yang mengada-adakan sahaja bahkan 
sebenarnya kebanyakan mereka tidak mengetahui 
(hikmatnya)(101) Katakanlah: Al-Qur'an itu telah 

diturunkannya oleh Ruhul-Qudus (Jibril) dari Tuhanmu 
dengan lunas kebenaran untuk meneguhkan (pegangan) 
orang-orang yang beriman dan untuk menjadi sumber 
hidayat dan berita gembira kepada kaum Muslimin(1 02). 
Dan sesungguhnya Kami mengetahui bahawa mereka (kaum 
Musyrikin) berkata: Sebenarnya yang mengajarnya ialah 
seorang manusia sahaja, dan bahasa orang yang ditudingkan 
mereka itu ialah bahasa asing sedangkan bahasa Al-Qurian 
ini ialah bahasa Arab yang amat fasih(103). Sesungguhnya 
orang-orang yang tidak beriman kepada ayat-ayat Allah (Al- 
Qurian) tidak akan diberikan hidayat oleh Allah dan mereka 
akan memperolehi 'azab yang amat pedih(104). 
Sesungguhnya orang-orang yang mengada-adakan 
pembohongan itu hanyalah orang-orang yang tidak beriman 
kepada ayat-ayat Allah, dan merekalah para pendusta yang 
sebenar(105). Barang siapa yang mengkufurkan Allah 
sesudah ia beriman, (akan mendapat kemurkaan Allah) 
kecuali orang yang dipaksa (mengkufurkannya) sedangkan 
hatinya tetap dengan keimanan, tetapi barangsiapa yang 
melapangkan dadanya menerima kekufuran, maka mereka 
akan mendapat kemurkaan dari Allah dan mereka akan 
memperolehi 'azab yang amat besar(106). Hal sedemikian 
disebabkan kerana mereka menyintai kehidupan dunia lebih 
dari kehidupan Akhirat dan sesungguhnya Allah tidak 
memberi hidayat kepada golongan orang-orang yang 
kafir(107). Merekalah orang-orang yang telah dimeteralkan 
Allah hati mereka, pendengaran mereka dan penglihatan 
mereka dan merekalah orang-orang yang lalai(108). Tidak 
syak lagi di Akhirat ketak merekalah orang-orang yang 

rugi(109). Kemudian sesungguhnya Tuhanmu (melindungi) 
orang-orang yang berhijrah setelah mereka ditindas 
kemudian mereka berjihad dan sabar, sesungguhnya 
Tuhanmu sesudah itu Maha Pengampun dan Maha 
Pengasih(11 0). (Kenangilah) hari Qiamat ketika setiap orang 
datang untuk membela dirinya sendiri dan setiap orang 
diberi balasan yang sempurna terhadap segala amalan yang 
telah dilakukannya dan mereka tidak dianiayai"(1 1 1). 


Pelajaran yang silam ditamatkan dengan firman 
Allah Ta'ala: 






"Dan Kami turunkan kitab Al-Qur'an kepadamu sebagai 
penjelasan terhadap segala sesuatu dan sebagai menjadi 
petunjuk, rahmat dan berita gembira kepada kaum 
Muslimin"(89) 


Di dalam pelajaran ini dihuraikan sebahagian dari 
penjelasan, petunjuk, rahmat dan berita gembira yang 
terkandung di dalam kitab suci Al-Qur'an itu, di mana 
dinyatakan perintah supaya berlaku adil, membuat 
kebaikan, memberi bantuan kepada kaum kerabat, 
melarang melakukan kejahatan, kemungkaran dan 
kezaliman, juga perintah supaya menepati janji dan 
melarang membatalkan sumpah yang telah diikatkan. 
Semuanya merupakan dasar-dasar perilaku atau 
akhlak yang asasi yang dibawa oleh kitab suci Al- 
Qur'an ini. 

Di sana juga dijelaskan balasan yang telah 
ditetapkan ke atas perbuatan memungkiri perjanjian 
dan menggunakan sumpah sebagai alat tipu daya dan 
pengeliruan. Balasan itu ialah 'azab yang amat besar. 
Dan seterusnya dijelaskan berita gembira kepada 
orang-orang yang sabar, di mana mereka akan 
mendapat balasan sebaik-baik amalan baik yang telah 
dikerjakan mereka. 


Kemudian dijelaskan pula sebahagian dari adab 
membaca kitab suci Al-Qur'an iaitu lebih dahulu 
hendaklah memohon perlindungan kepada Allah dari 
gangguan syaitan yang terkutuk untuk 
menghalaukannya dari majlis membaca Al-Qur'an di 
samping menjelaskan sebahagian dari perkataan- 
perkataan kaum Musyrikin yang mencemuh kitab suci 
AI-Qur'an. Di antara mereka ada yang menuduh 
Rasulullah s.a.w. mengadakan pembohongan- 
pembohongan terhadap Allah, dan ada pula yang 
mengatakan bahawa di sana ada seorang belia dari 
bangsa asing yang mengajar Al-Qur'an ini kepada 
beliau! 


(Pentafsiran ayat-ayat 90 - 93) 

Pada penghabisan pelajaran ini dijelaskan balasan 
orang yang kembali menjadi kafir setelah dia beriman 
dan hukum orang yang dipaksa kafir sedangkan 
hatinya tetap dengan keimanan, juga balasan 
terhadap orang-orang yang ditindas kerana agama 
mereka kemudian mereka berhijrah dan berjihad serta 
sabar. Semuanya ini merupakan penjelasan, petunjuk, 
rahmat dan berita gembira kepada kaum Muslimin. 



"Sesungguhnya Allah menyuruh (kamu) berlaku adil, berbuat 
ihsan dan memberi bantuan kepada kaum kerabat dan 
melarang melakukan pencabulan, kemungkaran dan 
kezaliman. Dia mengajar kamu supaya kamu mengambil 
pengajaran(90). Dan sempurnakanlah perjanjian dengan 
Allah apabila kamu berjanji dan janganlah kamu 
membatalkan sumpah-sumpah (kamu) setelah diperkuatkan 
(dengan nama Allah), sedangkan kamu telah menjadikan 
Allah sebagai saksi terhadap sumpah kamu. Sesungguhnya 
Allah mengetahui segala apa yang dilakukan kamu(91). Dan 
janganlah kamu bertindak seperti perempuan yang 
merombakkan benang-benangnya menjadi terhurai setelah 
dipintalnya dengan kuat, iaitu dengan menjadikan sumpah- 
sumpah kamu (perjanjian) itu sebagai suatu tipu daya di 
antara kamu kerana adanya satu umat yang lebih ramai 
(kuat) dari umat yang lain. Sesungguhnya Allah hendak 
menguji kamu dengan perjanjian itu dan sesungguhnya 
Allah akan menjelaskan kepada kamu pada hari Qiamat 
kelak segala perkara yang telah dipertikaikan di antara 
kamu(92). Dan seandainya Allah kehendaki tentulah Dia 
jadikan seluruh kamu satu umat sahaja, tetapi Allah 
menyesatkan siapa yang dikehendaki-Nya dan memberi 
hidayat kepada siapa yang dikehendaki-Nya. Dan 
sesungguhnya kamu akan ditanya (pada hari Akhirat) segala 
perbuatan yang dilakukan kamu. "(93) 

Islam Da'wah Global 

Kitab suci Al-Qur'an ini datang untuk mewujudkan 
satu umat dan mengaturkan sebuah masyarakat dan 

seterusnya untuk mewujudkan sebuah alam dan 
menegakkan satu sistem hidup, la datang sebagai 
satu da'wah global dan da'wah insaniyah yang tidak 
memperjuangkan taksub kepada sesuatu suku kaum 
atau sesuatu umat atau sesuatu bangsa. Hanya 
'aqidah sahaja yang satu-satunya menjadi pengikat, 
penambat, perkauman dan 'asabiyah. 

Dasar Keadilan Dan Ihsan 

Justeru itulah Al-Qur'an membawa dasar-dasar yang 
menjamin perpaduan kelompok dan kelompok- 
kelompok, menjamin ketenteraman individu-individu, 
umat-umat, bangsa-bangsa dan seterusnya 
memelihara kepercayaan terhadap mu'amalat- 
mu'amalat dan perjanjian-perjanjian. 

Al-Qur'an membawa dasar "keadilan" yang 
menjamin setiap individu, setiap kelompok dan setiap 
kaum, sebagai satu dasar yang tetap teguh bagi 
setiap urusan hubungan dan mu'amaiat, satu dasar 
yang tidak cenderung kerana hawa nafsu, tidak 
terpengaruh dengan emosi kasih dan benci, tidak 
berubah kerana memelihara hubungan persemendaan 
dan hubungan keturunan, tidak berubah kerana kaya 
dan miskin dan kerana kuat dan lemah. Malah ia 
tetap berjalan lurus memberi sukatan dan 
pertimbangan yang sama kepada semua orang. 

Di samping dasar keadilan ia memperjuangkan pula 
dasar ihsan (membuat kebaikan), yang dapat 
melembutkan kekerasan dasar keadilan yang ketat 
dan tegas, membuka pintu kepada orang-orang yang 
ingin bertoleransi dalam setengah-setengah hak 
mereka kerana mengutamakan semangat kasih 
sayang dan menghapuskan perasaan dendam 
kesumat dari hati mereka, la membuka pintu kepada 
orang-orang yang ingin menunjukkan sikap yang 
lebih dari dasar keadilan untuk mengubati hati yang 
luka atau untuk mendapat kelebihan. 

Ihsan mempunyai pengertian yang amat luas. Setiap 
perbuatan yang baik adalah ihsan belaka. Perintah 
berbuat ihsan dalam ayat itu merangkumi segala 
perbuatan dan mu'amaiat. Ia merangkumi segala 
ruang kehidupan yang berkaitan dengan hubungan- 
hubungan seorang hamba dengan Allah,’ hubungan- 
hubungan dengan keluarganya, hubungan- 
hubungannya dengan masyarakatnya dan hubungan- 
hubungannya dengan seluruh manusia yang lain. 4 


4 Setengah-setengah tafsir mengatakan bahawa yang 
dimaksudkan dengan keadilan itu ialah perkara-perkara yang 
wajib, dan ihsan ialah perkara-perkara yang sunat di dalam 
urusan-urusan ibadat sahaja dengan alasan kerana ayat ini 
diturunkan di Makkah di mana perkara-perkara perundangan 

belum lagi diturunkan ,. tetapi ungkapan yang umum itu 
memberi pengertian yang umum kepada kata-kata keadilan 
dan ihsan, lebih-lebih lagi keadilan dan ihsan itu merupakan 
dua dasar umum dari segi akhlak dan bukannya semata-mata 
menjadi dasar perundangan semata-mata. 


Di antara amalan-amalan ihsan ialah "memberi 
bantuan kepada kaum kerabat". Perintah ini 
ditonjolkan untuk menunjukkan kepentingan 
hubungan kekeluargaan dan menguatkannya. Ia 
bukan ditegakkan di atas semangat 'asabiyah 
keluarga, malah ia ditegakkan di atas dasar takaful 
atau saling membantu yang dimulakan oleh islam dari 
lingkungan setempat kepada lingkungan umum 
mengikut teorinya dalam penyusunan dasar takaful. 5 

Pencabulan, Kemungkaran Dan Kezaliman 

"Dan melarang melakukan pencabulan, kemungkaran dan 
kezaliman."(90) 

Kata-kata "L£ai" (pencabulan) bererti setiap 
perbuatan jahat yang melampaui batas dan di 
antaranya ialah kejahatan yang biasanya dikhususkan 
kepada kejahatan mencabul kehormatan, kerana ia 
merupakan satu perbuatan jahat yang mengandungi 
ciri pencabulan dan keterlaluan yang melampaui batas 
sehingga perbuatan itu merupakan perbuatan fahsya' 
(Liai) yang tertentu dengannya. Kata-kata 
kemungkaran pula bererti setiap perbuatan yang 
dijijik oleh fitrah dan justeru itu ia dijijik oleh syari'at 
Islam kerana syari'at Islam ialah syari'at fitrah. 
Kadang-kadang fitrah menyeleweng tetapi syari'at 
tetap teguh menunjukkan kepada fitrah yang asal 
sebelum ia menyeleweng. Kata-kata kezaliman bererti 
perbuatan aniaya yang melampaui batas kebenaran 
dan keadilan. 

Tiada masyarakat yang dapat tegak di atas 
pencabulan, kemungkaran dan kezaliman. Tiada 
sebuah masyarakat pun yang dapat berdiri jika 
perlakuan pencabulan, kemungkaran dan kezaliman 
tersebar dengan berleluasa dengan segala ertikatanya, 
segala sebab dan akibatnya. 

Fitrah manusia tetap akan bangkit memberontak 
selepas satu tempoh yang tertentu untuk menentang 
faktor-faktor peruntuh ini biarpun bagaimana besar 
kekuatannya dan biar apa pun sarana dan alat yang 
digunakan oleh pemerintah-pemerintah yang zalim 
untuk melindunginya. Seluruh sejarah manusia penuh 
dengan pemberontakan-pemberontakan menentang 
pencabulan, kemungkaran dan kezaliman. Oleh sebab 
itu adanya zaman-zaman dan kerajaan-kerajaan yang 
dapat berdiri untuk beberapa waktu itu tidaklah 
penting, kerana wujudnya pemberontakan 
menentang faktor-faktor peruntuh itu menunjukkan 
bahawa faktor-faktor itu merupakan anasir-anasir 
asing yang wujud di atas badan hayat. Fitrah manusia 
akan bangkit menentangnya sebagaimana sesuatu 
yang hidup akan bangkit menentang apa sahaja 
benda asing yang masuk ke dalamnya. Perintah Allah 

supaya berlaku adil dan bersikap ihsan dan larangan 
Allah dari melakukan pencabulan, kemungkaran dan 
kezaliman itu, adalah sesuai dengan fitrah manusia 
yang sihat. Perintah dan larangan itu dapat menguat 
dan menggerakkan fitrah manusia melawan faktor- 
faktor peruntuh atas nama Allah. Justeru itu ayat ini 
diiringi dengan sebuah pernyataan: 



"Dia mengajar kamu supaya kamu mengambil 
pengajaran. "(90) 

Allah memberi pengajaran yang membuat 
seseorang itu dapat mengingati ilham fitrah 
semulajadi mereka yang lurus. 


Perjanjian Dalam Islam 



"Dan sempurnakanlah perjanjian dengan Allah apabila kamu 
berjanji dan janganlah kamu membatalkan sumpah-sumpah 
kamu setelah diikrarkannya (dengan nama Allah), sedangkan 
kamu telah menjadikan Allah sebagai penjamin di atas 
sumpah kamu. Sesungguhnya Allah mengetahui segala apa 
yang dilakukan kamu." (91) 


Penepatan atau penunaian perjanjian dengan Allah 
meliputi perjanjian orang-orang Islam dengan 
Rasulullah s.a.w. dan meliputi segala bentuk 
perjanjian mengenai segala sesuatu yang baik yang 
disuruh Allah. Penunaian perjanjian merupakan 
jaminan untuk mengekalkan unsur kepercayaan di 
dalam urusan perhubungan timbal balik di antara 
orang ramai. Tanpa kepercayaan ini masyarakat dan 
insaniyah tidak akan dapat berdiri. Saranan ayat ini 
membuat dua pihak yang mengadakan perjanjian itu 
merasa segan dan malu untuk membatalkan sumpah 
yang telah diikrarkan mereka kerana mereka telah 
menjadikan Allah sebagai penjamin dan saksi bahawa 
mereka akan memenuhi perjanjian itu. Kemudian Al- 
Qur'an memberi ancaman yang halus kepada mereka: 




"Sesungguhnya Allah mengetahui segala apa yang dilakukan 
kamu."(91) 


Islam mengetatkan peraturan penunaian perjanjian- 
perjanjian itu dan ia selama-lamanya tidak pernah 
bertolak ansur di dalam persoalan ini, kerana 
penunaian perjanjian merupakan asas kepercayaan 
dan tanpa asas ini ikatan masyarakat akan putus dan 
runtuh. Ayat-ayat Al-Qur'an di sini bukan hanya 
sekadar menyuruh menunaikan perjanjian dan 
melarang membatalkannya, malah membuat 
perbandingan-perbandingan dan mengeji perbuatan 
memungkiri perjanjian dan menolakkan sebab-sebab 
yang mungkin digunakan sebagai alasan-alasan 
pembatalan perjanjian oleh setengah-setengah orang: 



" Dan janganlah kamu bertindak seperti perempuan yang 
merombakkan benang-benangnya menjadi terurai setelah 
dipintalkannya dengan kuat, iaitu dengan menjadikan 
sumpah-sumpah kamu (perjanjian) itu sebagai suatu tipu 
daya di antara kamu kerana adanya satu umat yang lebih 
ramai (kuat) dan umat yang lain. Sesungguhnya Allah hanya 
hendak menguji kamu dengan perjanjian itu, dan 
sesungguhnya Allah akan menjelaskan kepada kamu pada 
hari Qiamat kelak segala perkara yang telah dipertikaikan di 
antara kamu. "(92) 

Al-CJur'an membandingkan orang yang 
membatalkan perjanjian itu dengan seorang 
perempuan yang tolol, lemah keazaman dan 
pemikiran: Dia menenunkan benang-benang 

tenunannya kemudian dia merombakkannya semula 
dan menjadikannya kucar-kacir dan terhurai. Semua 
unsur perbandingan ini membayangkan penghinaan 
dan menyatakan kehairanan terhadap perbuatan itu. 
la menggambarkan di dalam jiwa dan hati manusia 
betapa buruknya perbuatan memungkiri perjanjian 
itu. Itulah yang dimaksudkan dengan perbandingan. 
Dan sudah tentu seseorang yang bermaruah tidak 
merelakan dirinya menjadi seperti perempuan yang 
lemah kemahuan dan pemikiran, yang menghabiskan 
masa hidupnya dalam kerja-kerja yang tidak berguna. 

Setengah-setengah mereka membatalkan 
perjanjiannya dengan Rasulullah s.a.w. dengan 
membuat alasan kerana Nabi Muhammad dan 
pengikut-pengikutnya merupakan kumpulan yang 
kecil dan lemah, sedangkan kaum Quraysy 
merupakan satu kumpulan yang ramai dan kuat. Oleh 
sebab itu Al-Qur'an mengingatkan mereka bahawa 
sebab yang seperti ini tidak boleh dijadikan alasan 
untuk menggunakan sumpah-sumpah mereka 
sebagai tipu helah untuk mengelakkan diri darinya. 



"Iaitu dengan menjadikan sumpah-sumpah kamu (perjanjian) 
itu sebagai suatu tipu daya di antara kamu kerana adanya 
satu umat yang lebih ramai (kuat) dari umat yang lain."(92) 


Yakni dengan sebab satu umat itu lebih ramai dan 
lebih kuat dari umat yang lain dan kerana mencari 
muslihat dengan umat yang lebih ramai. 

Perjanjian Antara Negara Dalam Islam 

Turut termasuk dalam pengertian ayat ini ialah 
pembatalan perjanjian yang dibuat untuk mencapai 
apa yang diistilahkan sekarang sebagai "kepentingan 
negara" di mana sebuah negara mengadakan 
perjanjian dengan sebuah negara yang lain kemudian 
membatalkan perjanjian itu dengan sebab di sana 
adanya satu negara yang lebih kuat atau adanya blok 
negara-negara yang lebih kuat di satu barisan yang 
lain demi menjaga kepentingan negara. Islam tidak 
membenarkan alasan-alasan yang seperti ini, malah 
mewajibkan menunaikan perjanjian dan melarang 
menggunakan sumpah sebagai sarana untuk menipu 
sebagaimana Islam tidak membenar mengadakan 
perjanjian dan persetujuan kerjasama dalam perkara- 
perkara yang tidak berlandaskan kebajikan dan 
taqwa. siam tidak membenarkan membuat perjanjian 
dan persetujuan kerjasama untuk melakukan dosa- 
dosa kejahatan dan maksiat, memakan hak-hak orang 
lain, mempergunakan negeri-negeri dan bangsa- 
bangsa yang lain untuk kepentingan negara mereka. 
Di atas asas-asas inilah ditegakkan masyarakat Islam 
dan dibangunkan negara Islam. Seluruh dunia akan 
meni'mati ketenteraman, kepercayaan dan kebersihan 
di dalam hubungan-hubungan timbal balik di antara 
individu-individu dan negara-negara apabila teraju 
kepimpinan manusia diserahkan kepada Islam. 

Nas Al-Qur'an di sini mengingatkan supaya jangan 
menggunakan alasan yang seperti ini, juga 
mengingatkan bahawa wujudnya keadaan "adanya 
satu umat yang lebih ramai dari umat yang lain" itu 
merupakan suatu ujian dari Allah untuk menduga 
kemahuan, kesetiaan, kehormatan dan harga diri 
mereka serta rasa segan dan malu mereka untuk 
membatalkan perjanjian yang mereka jadikan Allah 
sebagai saksinya: 



"Sesungguhnya Allah hanya hendak menguji kamu dengan 
perjanjian ltu."(92) 


Kemudian Al-Qur'an menyerahkan perkara 
perselisihan-perselisihan yang berlaku di antara 
kumpulan-kumpulan dan kaum-kaum itu kepada 
Allah pada hari Qiamat kelak yang akan memberi 
keputusan-Nya yang muktamad. 


“Dan sesungguhnya Allah akan menjelaskan kepada kamu 
pada hari Qiamat kelak segala perkara yang telah 
dipertikaikan di antara kamu."(92) 


Dengan ayat ini Aliah membuka jalan untuk 
menarik hati manusia supaya menunaikan janji-janji 
mereka walaupun kepada orang-orang yang 
bertentangan dengan mereka dari segi fikiran dan 
'agidah. 




"Dan seandainya Allah kehendaki tentulah Dia jadikan 
seluruh kamu satu umat sahaja, tetapi Allah menyesalkan 
siapa yang dikehendaki-Nya dan memberi hidayat kepada 
siapa yang dikehendaki-Nya. Dan sesungguhnya kamu akan 
ditanya (pada hari Akhirat) segala perbuatan yang dilakukan 
kamu."(93) 


Seandainya Allah kehendaki tentulah Dia ciptakan 
manusia dengan bakat-bakat kesediaan dan 
kebolehan yang sama, tetapi Allah telah menciptakan 
mereka dengan bakat-bakat kesediaan dan kebolehan 
yang berbeza-beza, iaitu dalam bentuk naskhah- 
naskhah yang tidak sama atau berulang-ulang dan 
Aliah telah mengadakan undang-undang hidayat dan 
kesesatan dan dengan undang-undang inilah Allah 
memperlakukan kehendak masyi'ah-Nya terhadap 
manusia dan menjadikan setiap orang itu 
bertanggungjawab terhadap amalan dan 
perbuatannya. Oleh sebab itu perbezaan 'aqidah tidak 
seharusnya dijadikan alasan untuk membatalkan 
perjanjian-perjanjian kerana perbezaan-perbezaan itu 
mempunyai sebab-sebabnya yang ada kaitan dengan 
kehendak masyi'ah Allah. Perjanjian ini pasti ditepati 
walau-pun terdapat perbezaan 'aqidah. Inilah 
kemuncak kebersihan dalam hubungan mu'amalat 
dan toleransi agama, yang tidak dapat 
dilaksanakannya di dalam alam kenyataan kecuali 
oleh Islam yang berada di bawah naungan Al-Qur'an 
ini. 


(Pentafsiran ayat-ayat 94-96) 

Al-Qur'an terus menguatkan gesaannya supaya 
menunaikan perjanjian-perjanjian dan melarang 
menggunakan sumpah untuk tujuan menipu dan 
membangkitkan rasa ketenteraman yang palsu bagi 
mendapatkan faedah-faedah dunia yang fana, di 
samping mengingatkan mereka terhadap akibat- 
akibat yang buruk yang boleh menggoncangkan asas- 
asas keamanan dalam kehidupan kejiwaan dan 
kemasyarakatan, serta meng-goncangkan 'aqidah- 
'aqidah, perhubungan-perhubungan dan mu'amalat- 
mu'amalat. la memberi amaran dengan balasan 'azab 
yang amat besar pada hari Akhirat dan 
mengemukakan baiasan-balasan yang baik yang 
disediakan di sisi Allah sebagai pampasan bagi 
faedah-faedah yang kecil yang terluput dari mereka 
kerana menunaikan perjanjian-perjaniian itu. la juga 
menjelaskan hakikat kemusnahan segala apa yang 
ada di dalam milik mereka dan hakikat keabadian 
segala balasan baik yang ada di sisi Allah, yang tidak 
pernah kehabisan khazanah kekayaan-Nya dan tidak 
pernah putus pengurniaan rezeki-Nya: 

"Dan janganlah kamu jadikan sumpah-sumpah kamu 
(perjanjian) itu suatu tipu daya di antara kamu menyebabkan 
kaki (kamu) tergelincir setelah berdiri teguh dan kamu akan 
merasa akibat yang buruk dengan sebab perbuatan kamu 
menghalangkan orang lain dari jalan Allah, dan kamu akan 
memperolehi 'azab yang amat besar(94). Dan janganlah 
kamu tukarkan perjanjian dengan Allah dengan harga yang 
sedikit Sesungguhnya balasan di sisi Allah itu adalah lebih 
baik untuk kamu jika kamu mengetahui(95). Segala apa 
yang ada di sisi kamu akan musnah belaka dan segala apa 
yang ada di sisi Allah tetap kekal abadi dan sesungguhnya 
Kami akan mengurniakan balasan kepada orang-orang yang 
sabar dengan pahala sebaik-baik amalan yang dikerjakan 
mereka."(96) 

Perbuatan menggunakan sumpah sebagai alat 
menipu akan menggoncangkan 'agidah Islam di 
dalam hati nurani seseorang dan merosakkan imejnya 
di dalam hati nurani orang lain. Seorang yang 
bersumpah, sedangkan dia mengetahui bahawa dia 
membuat sumpah yang palsu dan tipu, tidak mungkin 
mempunyai 'aqidah Islam yang kukuh dan tidak 
mungkin berdiri teguh di atas jalan 'aqidah Islam yang 
lurus, dan dalam waktu yang sama dia merosakkan 
imej 'aqidah Islam di sisi orang-orang yang menerima 
sumpah palsunya itu apabila mereka mengetahui 
bahawa sumpah-sumpahnya itu adalah bertujuan 
untuk menipu mereka sahaja. Ini bererti dia 
menghalangkan mereka dari agama Allah dengan 
contoh yang buruk ini yang ditunjukkannya kepada 
orang-orang yang beriman kepada Allah. 

Berbagai-bagai kumpulan dan berbagai-bagai 
bangsa telah menganut Islam dengan sebab mereka 
melihat betapa setianya orang-orang Islam 
menunaikan perjanjian mereka, betapa benarnya 
kata-kata mereka apabila mereka berjanji, betapa 
ikhlasnya mereka apabila mereka bersumpah dan 
betapa bersihnya mereka di dalam mu'amalat- 
mu'amalat mereka. Keuntungan mereka adalah jauh 
lebih besar dari kerugian sementara yang lahir yang 
dialami mereka kerana kesetiaan mereka kepada 
perjanjian-perjanjian mereka. 


Al-CJur'an dan sunnah Rasulullah s.a.w. telah 
meninggalkan satu kesan yang amat kukuh dan satu 
ciri umum di dalam hati orang-orang Islam dari segi 
penunaian perjanjian ini hingga ia terus menjadi ciri 
istimewa perhubungan Islam sama ada di peringkat 
perjanjian antara individu atau di peringkat perjanjian 
antara negara. Menurut riwayat (pada suatu masa) 
ada satu tempoh perjanjian (gencatan senjata) di 
antara Muawiyah bin Abu Sufyan dan Seri Maharaja 
Rom dan pada akhir tempoh perjanjian itu Muawiyah 
memimpin angkatan bala tenteranya menuju ke arah 
angkatan tentera Rom (dengan tujuan apabila sahaja 
tempoh perjanjian itu berakhir, sedangkan angkatan 
tenteranya berada di tempat yang berhampiran 
dengan tentera Rom beliau dapat menyerang mereka 
tanpa disadari mereka), lalu ditegur oleh 'Umar bin 
lltbah katanya: "Allahu Akbar! Wahai Muawiyah janji 
pasti ditepati dan tidak boleh dimungkiri. Aku dengar 
Rasulullah s.a.w. bersabda: "Barang siapa 

mengadakan tempoh perjanjian di antaranya dengan 
satu kaum yang lain, maka janganlah sekali-kali 
perjanjian itu dirombakkan sehingga tempoh 
perjanjian itu berakhir". Mendengar nasihat ini 
Muawiyah pun berpatah balik dengan angkatan 
tenteranya. Riwayat-riwayat mengenai kesetiaan 
orang-orang Islam menepati janji-janji mereka 
merupakan riwayat-riwayat yang mutawatir dan 
masyhur. Mereka menepati janji-janji mereka biar 
bagaimana besar kepentingan-kepentingan secara 
langsung yang boleh dicapai mereka dari pembatalan 
perjanjian-perjanjian itu. 

Al-Qur'an telah meninggalkan ciri Islam yang 
menonjol itu di dalam jiwa kaum Muslimin apabila ia 
menggalak, menakut dan memberi amaran, apabila ia 
menjadikan perjanjian itu sebagai perjanjian dengan 
Allah dan menggambarkan faedah yang diperolehi 
mereka dari pembatalan perjanjian itu dengan 
gambaran yang amat kecil dan sedikit, sedangkan 
balasan kerana menepati perjanjian yang disediakan 
di sisi Allah itu amat besar: 



"Dan janganlah kamu tukarkan perjanjian dengan Allah 
dengan harga yang sedikit. Sesungguhnya balasan di sisi 
Allah itu adalah lebih baik untuk kamu jika kamu 
mengetahui. "(95) 

Kemudian Al-Qur'an menyebut bahawa segala apa 
yang ada pada manusia walaupun dimiliki individu 
adalah fana dan 'musnah belaka dan hanya apa yang 
ada di sisi Allah sahaja yang kekal abadi: 

"Segala apa yang ada di sisi kamu akan musnah belaka dan 
segala apa yang ada di sisi Allah kekal abadi."(96) 

Kemudian Al-Qur'an menguatkan keazaman 
mereka supaya menepati perjanjian dan sabar 

menanggung pahit getirnya dan menjanjikan orang- 
orang yang sabar itu dengan pahala yang baik: 



"Dan sesungguhnya Kami akan mengumiakan balasan 
kepada orang-orang yang sabar dengan pahala sebaik-baik 
amalan yang dikerjakan mereka "(96) 


serta mengumiakan kema'afan terhadap perbuatan- 
perbuatan yang tidak baik yang terkeluar dari mereka 
supaya ia mendapat balasan di atas amalan yang 
terbaik. 


(Pentafsiran ayat 97) 


Sehubungan dengan persoalan amalan dan balasan, 
Al-Qur'an iringi dengan mengemukakan dasar umum 
mengenai kedua-dua persoalan itu: 



lelaki atau perempuan, sedangkan dia seorang yang 
beriman, maka Kami akan hidupkannya dalam kehidupan 
yang baik, dan Kami akan mengumiakan ganjaran kepada 
mereka dengan pahala sebaik-baik amalan yang dikerjakan 
mereka." (97) 

Dasar Amalan Dan Balasan 

Kaum lelaki dan perempuan itu adalah sama sahaja 
di bawah dasar amalan dan balasan. Kedua-duanya 
adalah sama dalam hubungan mereka dengarlah dan 
dalam mendapatkan balasan mereka di sisi Allah 
walaupun makna kata-kata "<>" (man) atau "barang 
siapa" itu telah pun meliputi lelaki dan perempuan, 
namun ayat ini menghuraikannya pula dengan 
keterangan "dari lelaki dan perempuan" untuk 
menambahkan lagi penjelasan hakikat ini. Penjelasan 
ini tepat dibuat di dalam surah ini, di mana telah 
dibentangkan bagaimana buruknya pandangan 
jahiliyah terhadap perempuan, bagaimana masyarakat 
jahiliyah tidak senang dengan anak perempuan dan 
bagaimana sedih dan dukacitanya sibapa menerima 
berita kelahiran anak perempuan yang disampaikan 
kepadanya hingga ia menyembunyikan diri dari orang 
ramai kerana sedih dan malu. Amalan yang soleh itu 
pastilah mempunyai landasan yang kukuh iaitu 
landasan keimanan kepada Allah: 



"Sedangkan dia seorang yang beriman. "(97) 

Tanpa landasan keimanan, bangunan amalan yang 
soleh tidak mungkin wujud. Tanpa pengikat 


keimanan, bahagian-bahagian amalan yang soleh 
tidak mungkin tercantum, malah amalan-amalan itu 
hanya menjadi sia-sia sahaja laksana abu-abu yang 
diterbangi angin pada hari ribut yang kencang. 
'Aqidah itulah yang menjadi paksi, di mana diikatkan 
segala benang-benang amalan. Tanpa paksi ini 
seluruh benang-benang amalan menjadi terurai. 
'Aqidah itulah yang menjadi pendorong dan matlamat 
amalan yang soleh. la menjadikan amalan yang baik 
itu sesuatu yang teguh kukuh dan bertapak pada 
tunjang yang besar, bukan suatu amalan kebetulan 
yang terumbang-ambing dan terikut-ikut kepada 
kecenderungan hawa nafsu. 

Balasan amalan yang soleh yang bergabung dengan 
keimanan ialah kehidupan yang baik di dunia ini. 
Kehidupan yang baik itu tidak semestinya berupa 
kehidupan yang senang-lenang dan kaya-raya dengan 
harta. Ia mungkin dengan kekayaan harta benda dan 
mungkin pula tanpa kekayaan harta benda, kerana 
dalam kehidupan dunia masih banyak perkara-perkara 
yang lain dari harta kekayaan yang banyak yang dapat 
menjadikan hidup itu baik, selesa dan cukup, di mana 
wujudnya perhubungan dan kepercayaan kepada 
Allah, dan wujudnya keyakinan kepada naungan dan 
keredhaan Allah, serta wujudnya kesihatan, 
ketenangan, kesenangan hati, keberkatan, kedamaian 
rumahtangga dan hubungan kasih mesra dengan 
orang lain, juga wujudnya keghairahan mengerjakan 
amalan yang soleh dan kesannya yang baik di dalam 
hati nurani dan dalam kehidupan. Harta kekayaan 
hanya merupakan satu unsur kesenangan yang sedikit 
darinya sahaja boleh cukup apabila hati seorang itu 
mempunyai hubungan dengan sesuatu yang lebih 
besar, lebih murni dan lebih kekal di sisi Allah. 

Kehidupan yang baik dan senang-lenang di dunia 
ini tidak mengurangkan pahala yang baik di Akhirat. 
Dan pahala yang baik ini dikurniakan atas bentuk 
pahala sebaik-baik amalan yang dikerjakan oleh 
orang-orang Mu'min di dunia termasuk kemaafan 
Aliah terhadap dosa-dosa mereka. Alangkah besarnya 
balasan dari Allah! 


(Pentafsiran ayat-ayat 98 - 105) 

Kemudian Al-Qur'an menerangkan sesuatu 
mengenai kitab suci AI-Qur'an iaitu mengenai adab- 
adab membacanya dan kata-kata cemuhan kaum 
Musyrikin terhadapnya: 


(J&jA \ O Vp 

"Apabila engkau (hendak) membaca Al-Qur'an, maka 
hendaklah engkau memohon pedindungan kepada Allah 
dari (gangguan) syaitan yang terkutuk(98). Sesungguhnya 
syaitan itu tidak mempunyai pengaruh ke atas orang-orang 
yang beriman dan bertawakkai kepada Tuhan mereka(99). 
Pengaruh syaitan hanya (berlaku) ke atas orang-orang yang 
menjadikannya sebagai pemimpin mereka dan orang-orang 
yang mempersekutukannya dengan Allah. "(100) 


Menjauhi Diri Dari Gangguan Syaitan 

Adab memohon perlindungan kepada Allah dari 
gangguan syaitan yang terkutuk itu merupakan 
langkah menyediakan suasana untuk membaca 
Kitabullah dan merupakan langkah membersihkan 
suasana dari gangguan-gangguan bisikan syaitan dan 
menumpukan seluruh perasaan bertawajjuh kepada 
Allah semata-mata tanpa diganggu-gugatkan oleh 
godaan dari alam kekotoran dan kejahatan yang 
diwakilkan syaitan. 


Pohonlah perlindungan kepada Allah dari gangguan 
syaitan yang terkutuk. 



"Sesungguhnya syaitan itu tidak mempunyai pengaruh ke 
atas orang-orang yang beriman dan bertawakkai kepada 
Allah Tuhan mereka. "(99) 


Orang-orang yang bertawajjuh kepada Allah Yang 
Maha Esa dan mengikhlaskan hati mereka kepada- 
Nya tidak akan dapat dipengaruhi syaitan biar 
bagaimana hebat ia mengganggu mereka kerana 
hubungan mereka yang kukuh dengan Allah dapat 
melindungkan mereka dari hanyut bersama syaitan 
dan terikut-ikut kepada godaannya. Mereka mungkin 
melakukan kesilapan tetapi mereka tidak menyerah 
kalah, malah mereka mengusir syaitan dari mereka 
dan terus kembali kepada Allah dengan segera. 



"Pengaruh syaitan hanya (berlaku) ke atas orang-orang yang 
menjadikannya sebagai pemimpin mereka dan orang-orang 
yang mempersekutukannya dengan Allah. "(1 00) 


Orang-orang inilah yang telah menjadikan syaitan 
sebagai pemimpin mereka. Mereka menyerah diri 
kepada syaitan dengan mengikut nafsu-nafsu syahwat 
dan keinginan-keinginan mereka yang liar. Di antara 
mereka ada yang mempersekutukan Allah dengan 
syaitan. Agama menyembah syaitan dan menyembah 
tuhan kejahatan memang terkenal di kalangan 
setengah-setengah kaum, tetapi perbuatan mereka 


mengikut syaitan itu merupakan sejenis perbuatan 
syirik yang menta'ati dan mengikut syaitan. 


Sesuai dengan menyebut kelakuan kaum Musyrikin 
dalam ayat ini, ia menyebut pula kata-kata cemuhan 
mereka terhadap Al-Qur'anul-Karim: 



"Dan apabila Kami gantikan satu ayat (Al-Pudan) di tempat 
satu ayat (yang dimansuh) - sedangkan Allah amat 
mengetahui tentang (ayat-ayat yang wajar) diturunkan - 
maka berkatalah mereka (kaum Musyrikin): Sesungguhnya 
engkau hanya seorang yang mengada-adakan 
pembohongan sahaja. Bahkan sebenarnya kebanyakan 
mereka tidak mengetahui (hikmatnya)(101). Katakanlah: Al- 
Qur'an itu telah diturunkannya oleh Ruhul-Qudus (Jibril) dari 
Tuhanmu dengan lunas kebenaran untuk meneguhkan 
(pegangan) orang-orang yang beriman dan untuk menjadi 
sumber hidayat dan berita gembira kepada kaum 
Muslimin(102). Dan sesungguhnya Kami mengetahui 
bahawa mereka (kaum Musyrikin) berkata: Sebenarnya yang 
mengajarnya ialah seorang manusia sahaja, dan bahasa 
orang yang ditudingkan mereka itu ialah bahasa asing 
sedangkan bahasa Al-Qur'an ini ialah bahasa Arab yang 
amat fasih(103). Sesungguhnya orang-orang yang tidak 
beriman kepada ayat-ayat Allah (Al-Qur'an) tidak akan 
diberikan hidayat oleh Allah dan mereka akan memperolehi 
'azab yang amat pedih(104). Sesungguhnya orang-orang 
yang mengada-adakan pembohongan itu hanyalah orang- 
orang yang tidak beriman kepada ayat-ayat Allah, dan 
merekalah para pendusta yang sebenar. "( 1 05) 

Hikmat Penmansukhan Ayat-ayat 

Kaum Musyrikin tidak memahami tugas kitab suci 
Ai-Qur'an. Mereka tidak memahami bahawa Al- 

Qur'an ini datang untuk menegakkan sebuah 
masyarakat insaniyah sejagat dan untuk membina 
satu umat yang dapat memimpin masyarakat sejagat 
ini. Mereka tidak memahami bahawa Al-Qur'an ini 
merupakan risalah terakhir dari langit dan tiada lagi 
sebarang risalah yang lain selepasnya. Mereka tidak 
memahami bahawa Allah yang telah menciptakan 
manusia adalah Tuhan yang amat mengetahui 
dengan dasar-dasar dan undang-undang yang boleh 
mendatangkan kebaikan kepada manusia. Apabila 
Allah menukarkan sesuatu ayat yang telah habis 
tempoh penggunaan dan tujuannya, maka Dia akan 
menggantikannya dengan satu ayat yang lain yang 
lebih sesuai untuk menghadapi keadaan yang baru 
yang ditempuh umat manusia dan lebih sesuai untuk 
tinggal kekal dalam masa yang amat panjang yang 
tidak diketahui batasnya melainkan Allah. Oleh itu 
urusan penukaran ayat-ayat itu adalah urusan Allah 
semata-mata. Perbandingan ayat-ayat Al-Qur'an ini 
samalah dengan ubat. Ia hanya diberikan beberapa 
teguk kepada pesakit sehingga dia mencapai 
kesembuhan, kemudian dia dinasihatkan pula supaya 
memakan makanan-makanan yang lain yang sesuai 
dengan keadaan fizikal biasa dalam keadaan-keadaan 
yang biasa. 


Semuanya ini tidak difahami sedikit pun oleh kaum 
Musyrikin, dan justeru itu mereka tidak dapat 
memahami hikmat penukaran mana-mana ayat 
dengan sesuatu ayat yang lain semasa hayat 
Rasulullah s.a.w. lalu mereka menyangka bahawa 
penukaran itu hanya suatu pembohongan yang diada- 
adakan beliau sahaja sedangkan beliau seorang yang 
bercakap benar dan amanah yang tidak pernah sama 
sekaii diketahui bercakap bohong. 
t 


"Bahkan sebenarnya kebanyakan mereka tidak mengetahui 
hikmatnya ."(101) 



"Katakanlah: Al-Qudan itu telah diturunkan oleh Ruhui- 
Qudus (Jibril) dari Tuhanmu dengan lunas kebenaran."(i 02) 


Al-Qur'an tidak mungkin merupakan pendustaan 
yang diada-adakan kerana ia diturunkan oleh Ruhul- 
Qudus iaitu Jibril a.s. "dari Tuhanmu", bukannya dari 
sisi engkau, "dengan lunas kebenaran" yang tidak 
boleh dikelirukan dengan yang batil. 

"Untuk meneguhkan (pegangan) orang-orang yang 
beriman"(102) 


iaitu orang-orang yang hati mereka sentiasa 
berhubung rapat dengan Allah, kerana itu mereka 
menginsafi bahawa Al-Oudan itu dari Allah dan 
membuat mereka berpegang kukuh dan penuh yakin 
kepada kebenaran. 



"Dan untuk menjadi sumber hidayat dan berita gembira 
kepada kaum Muslimin."(102) 


Yakni sumber hidayat yang membawa mereka ke 
jaian yang lurus dan membawa berita gembira 
bahawa mereka akan mencapai kemenangan dan 
kedudukan yang teguh. 






"Dan sesungguhnya Kami mengetahui bahawa mereka 
(kaum Musyrikin) berkata: Sebenarnya yang mengajarnya 
ialah seorang manusia sahaja, dan bahasa orang yang 
ditudingkan mereka itu ialah bahasa asing sedangkan 
bahasa Al- Q u dan ini ialah bahasa Arab yang amat 
fasih. “(103) 


ATQur'an Dituduh Kalam Manusia Sahaja 

Ada satu lagi pembohongan yang didakwa mereka, 
iaitu orang yang mengajar Al-Qur'an ini kepada 
Rasulullah s.a.w. ialah manusia yang mereka sebutkan 
namanya. Riwayat-riwayat tidak sepakat dalam 
menentukan nama-nama ini. Menurut satu riwayat 
mereka maksudkan dengan seorang asing (bukan 
bangsa Arab) yang hidup di kalangan mereka. Orang 
ini adalah seorang hamba kepada beberapa suku 
Quraysy. Dia seorang penjual yang menjual barangnya 
berhampiran Bukit Safa. Mungkin Rasulullah s.a.w. 
pernah berhenti dan duduk bercakap-cakap sejenak 
dengan orang ini. Dia seorang yang bertutur dengan 
bahasa asing dan tidak mengetahui bahasa Arab atau 
mengetahui sedikit-sedikit sahaja, iaitu sekadar untuk 
menjawab pertanyaan-pertanyaan yang perlu. 

Ujar Muhammad ibn lshaq di dalam as-Sirah: 
Mengikut cerita yang sampai kepada saya Rasulullah 
s.a.w. sering duduk berhampiran dengan Bukit al- 
Marwah hingga ke Sabi'ah, iaitu duduk bercakap 
dengan seorang hamba yang beragama Kristian 
bernama Jabr iaitu hamba kepada orang-orang dari 
Bani al-Hadhrami, lalu Allah menurunkan ayat (103) 
Surah An-Nahl ini. 


Ujar Abduilah ibn Kathir dari 'Ikrimah dan Qatadah, 
nama hamba ini ialah Ya'isy. Ibn Jarir pula 
meriwayatkan dengan sanadnya dari ibn Abbas 
katanya: Rasulullah s.a.w. mengajar seorang hamba di 
Makkah bernama Bal'aam. Dia seorang yang bertutur 
dalam bahasa asing. Kaum Musyrikin melihat 
Rasulullah s.a.w. keluar masuk menemuinya lalu 
mereka menuduh bahawa beliau belajar pada 
Bal'aam, kerana itu Allah menurunkan ayat tadi. 

Tuduhan itu telah dijawab Allah dengan jawapan 
yang amat mudah dan jelas, tidak memerlukan apa- 
apa perdebatan iaitu: 

"Dan bahasa orang yang ditudingkan mereka itu ialah 
bahasa asing, sedangkan bahasa Al-Oudan ini ialah bahasa 
Arab yang amat fasih. "(1 03) 

Oleh itu bagaimana orang yang hanya dapat 
bertutur dalam bahasa asing boleh mengajar kitab 
suci Al-Qur'an dalam bahasa Arab yang fasih? 

Tuduhan mereka itu sukar hendak diterima secara 
serius. Andaian yang paling kuat ialah tuduhan itu 
merupakan salah satu dari tipu daya yang 
dirancangkan mereka, sedangkan mereka sendiri 
sedar bahawa tuduhan itu adalah dusta semata-mata. 
Jika tidak bagaimana mereka sanggup berkata - 
sedangkan mereka lebih tahu tentang nilai kitab Al- 
Qur'an dan ciri-ciri mu'jizatnya - bahawa seorang 
asing dapat mengajar kitab Al-Qur'an ini kepada 
Muhammad. Andainya orang ini dapat berbuat 
demikian tentulah dia menampilkan Al-Qur'an ini 
untuk menonjolkan dirinya sendiri. 

Kini setelah umat manusia mendapat banyak 
kemajuan dan setelah bakat-bakat kebolehan mereka 
berjaya mengeluarkan berbagai-bagai buku dan 
karangan, berbagai-bagai peraturan dan undang- 
undang, tentulah setiap orang yang dapat memahami 
perkataan dan setiap orang yang memahami dasar- 
dasar sistem kemasyarakatan dan perundangan- 
perundangan itu memahami bahawa kitab yang 
seperti Al-pudan ini tidak mungkin merupakan hasil 
ciptaan manusia. 


Al-Qur'an menjelaskan sebab tuduhan yang 
mengelirukan itu dengan firman Aliah: 

(§) jLij 

"Sesungguhnya orang-orang yang tidak beriman kepada 
ayat-ayat Allah (Al-Qudan) tidak akan diberikan hidayat oleh 
Allah dan mereka akan memperolehi 'azab yang amat 
pedih. "(1 04) 

Mereka yang tidak beriman kepada ayat-ayat Allah 
tidak akan dihidayatkan Allah terhadap hakikat kitab 
suci Al-Qur'an ini. Mereka tidak akan dihidayatkan 
Allah terhadap hakikat itu sedikit pun dengan sebab 
kekufuran'dan penolakan mereka terhadap ayat-ayat 
yang boleh membawa mereka kepada hidayat "dan 
mereka akan memperolehi 'azab yang amat pedih" 
setelah tersasu! di dalam kesesatan yang abadi itu. 

Kemudian ia iringi puia dengan sebuah penjelasan 
bahawa perbuatan mengada-adakan pembohongan 
terhadap Allah hanya keluar dari orang-orang yang 
tidak beriman seperti mereka sahaja dan tidak 
mungkin keluar dari seorang rasul yang bersifat 
amanah: 



“Sesungguhnya orang-orang yang mengada-adakan 
pembohongan itu, hanyalah orang-orang yang tidak 
beriman kepada ayat-ayat Allah dan merekalah para 
pendusta yang sebenar. "(105) 


Hingga kaum materialis yang tidak percayakan 
Tuhan di negeri Komunis Rusia apabila mereka mahu 
mengkritikkan agama Islam di Kongres para orientalis 
dalam tahun 1954 terpaksa mendakwa bahawa Al- 
Qur"an ini tidak mungkin merupakan hasil ciptaan 
seorang sahaja, iaitu Muhammad, maiah pastilah dari 
hasil usaha satu kumpulan yang ramai dan Al-Qur'an 
itu tidak mungkin ditulis di Semenanjung Tanah Arab 
sahaja, malah setengah-setengah bahagiannya ditulis 
di luar semenanjung itu! ! ! 

Mereka terpaksa mengatakan begitu, kerana pada 
hemat mereka Al-Oudan ini adalah terlalu besar 
untuk diciptakan oleh seorang manusia sahaja dan 
oleh ilmu pengetahuan satu umat sahaja. Mereka 
tidak mahu mengatakan menurut saranan logik tabii 
yang lurus bahawa Al-Qur'an ini adalah wahyu dari 
Allah Tuhan semesta alam, kerana mereka menolak 
kewujudan Tuhan yang menciptakan alam buana ini, 
juga menolak wahyu-wahyu, para rasul dan para 
Anbiya'. 

Oleh itu bagaimana mungkin - inilah pandangan 
sekumpulan para ilmiawan di abad dua puluh - AI- 
Qur"an ini diajar oleh seorang manusia yang bertutur 
dalam bahasa asing dan berkedudukan selaku hamba 
kepada salah satu suku di Semenanjung Tanah Arab? 


Perbuatan berdusta adalah suatu jenayah yang keji, 
yang tidak sanggup dilakukan oleh seorang Mu'min. 
Di dalam sebuah hadith, Rasulullah s.a.w. menafikan 
kemungkinan terbitnya perbuatan berdusta itu dari 
seorang Muslim walaupun dosa-dosa yang lain 
mungkin terbit darinya. 


(Pentafsiran ayat-ayat 106 - 109) 

Kemudian ayat-ayat berikut beralih pula kepada 
penjelasan hukum-hukum orang-orang yang kufur 
selepas beriman: 

(akan mendapat kemurkaan Allah) kecuali orang yang 
dipaksa (mengkufurkannya) sedangkan hatinya tetap dengan 
keimanan, tetapi barang siapa yang melapangkan dadanya 
menerima kekufuran, maka mereka akan mendapat 
kemurkaan dari Allah dan mereka akan memperolehi 'azab 
yang amat besar(106). Hal sedemikian disebabkan kerana 
mereka menyintai kehidupan dunia lebih dari kehidupan 
Akhirat dan sesungguhnya Allah tidak memberi hidayat 
kepada golongan orang-orang yang kafir(107). Merekalah 
orang-orang yang telah dimeteraikan Allah di hati mereka, 
pendengaran mereka dan penglihatan mereka dan 
merekalah orang-orang yang lalai(108). Tidak syak lagi di 
Akhirat kelak merekalah orang-orang yang rugi. " (109) 

Dosa Kembali Kepada Kekufuran 

Kaum Muslimin angkatan pertama di Makkah telah 
menderita berbagai-bagai penindasan yang tidak 
sanggup dihadapinya melainkan oleh orang-orang 
yang berniat mahu mati syahid dan mengutamakan 
kehidupan Akhirat. Mereka redha menerima 'azab 
seksa di dunia dari kembali kepada agama kafir dan 
sesat. 

Ayat ini mengenakan balasan yang berat kepada 
orang-orang yang kembali mengkufurkan Allah 
setelah mereka beriman kerana mereka telah pun 
mengenal iman dan mengecapi rasanya kemudian 
murtad kembali kerana mengutamakan kehidupan 
dunia lebih dari kehidupan Akhirat. Justeru itu ayat ini 
mengenakan mereka dengan balasan kemurkaan dari 
Allah, 'azab keseksaan yang amat besar dan penafian 
dari hidayat serta mengecapkan mereka dengan sifat- 
sifat lalai, buta mata hati, pekak pendengaran dan 
buta penglihatan dan seterusnya menghukum mereka 
sebagai golongan yang mendapat kerugian pada hari 
Akhirat. Semuanya itu kerana persoalan 'aqidah tidak 
seharusnya dijadikan Iandasan tawar-menawar dan 
perhitungan untung rugi. Apabila hati teiah beriman 
kepada Allah, maka ia tidak seharusnya diganggu 
oleh mana-mana pengaruh kehidupan dunia. 
Kehidupan dunia mempunyai perhitungannya dan 
kehidupan Akhirat juga mempunyai perhitungannya. 
Kedua-duanya tidak boleh bercampuraduk. Persoalan 
'aqidah bukanlah persoalan main-mainan dan senda 
gurau dan bukan pula suatu urusniaga yang boleh 
diterus dan ditolak, malah ia lebih luhur dan lebih 
mulia dari itu lagi. Justeru itu jenayah murtad 
dikenakan hukuman dan balasan yang seberat itu. 


Hukuman yang berat itu hanya dikecualikan kepada 
orang yang dipaksa murtad sedangkan hatinya tetap 
beriman, iaitu orang yang berpura-pura menunjukkan 
kekufurannya dengan pengakuan lidahnya untuk 
menyelamatkan nyawanya, sedangkan hatinya tetap 
teguh di atas keimanan. Menurut riwayat, ayat ini 
diturun dalam peristiwa 'Ammar bin Yasir. 

Kisah Keluarga 'Ammar, Hubayb, Abdullah bin 

Huzayfah Mempertahankan Keimanan Mereka 

Ibn Jarir telah meriwayatkan dengan sanadnya dari 
Abu Ubaydah Muhammad bin 'Ammar bin Yasir 
katanya: Kaum Musyrikin telah menangkap 'Ammar 
bin Yasir lalu mereka meng'azabkannya sehingga dia 
terpaksa mengikut setengah-setengah kehendak 
mereka (iaitu mengucap perkataan-perkataan kufur). 
Lalu dia mengadu perbuatannya kepada Nabi s.a.w. 
beliau pun bertanya: "Bagaimana hatimu?" 

Jawabnya: "Hati hamba tetap yakin dengan 

keimanan". Sabda Nabi s.a.w. "Jika mereka kembali 
meng'azabkan engkau, maka bolehlah engkau ulangi 
perbuatan itu", ini adalah suatu kebenaran untuk 
menghadapi keadaan yang seperti ini. 

Setengah-setengah orang-orang Islam enggan 
meng-ucapkan kata-kata kufur dengan lidah mereka. 
Mereka memilih lebih baik mati dari mengucapkan 
kata-kata kufur itu sebagaimana yang telah dilakukan 
oleh Sumayah ibn Yasir ketika dia ditikam dengan 
lembing di bahagian kehormatannya hingga mati, 
juga sebagaimana yang telah dilakukan oleh bapanya 
Yasir. 

Bilal r.a. telah diseksa oleh kaum Musyrikin dengan 
berbagai-bagai keseksaan sehingga mereka pernah 
meletakkan sebiji batu yang besar di atas dadanya di 
tengah panas yang terik, kemudian mereka 
menyuruhnya mengucapkan kata-kata syirik terhadap 
Allah, tetapi dia enggan dan terus mengucap "Allah 
Yang Maha Esa, Aliah Yang Maha Esa" kemudian 
berkata: "Demi Allah, jika aku tahu ada satu kalimat 
yang lebih dimurkai kamu nescaya aku ucapkannya". 

Demikianlah juga teiah dilakukan oleh Hubayb bin 
Ziad ai-Ansari. Apabila dia dicabar oleh Musaylamatul- 
Kazzab: "Adakah awak mengaku Muhammad itu 
Rasulullah?" Jawabnya: "Ya". Kemudian 

Musaylamatul-Kazzab bertanya lagi: "Adakah awak 
mengaku bahawa aku ini adalah Rasulullah?" 
Jawabnya: "Saya tidak dengar". Lalu Musaylamatul- 
Kazzab memotong anggotanya satu demi satu, 
sedangkan dia tetap mempertahankan keimanannya. 

Al-Hafiz ibn Asakir dalam tulisannya mengenai 
riwayat hidup Abdullah bin Huzayfah as-Sahmi salah 
seorang sahabat r.a. telah menceritakan bahawa 
Abdullah ini telah ditawan oleh askar-askar Rom. Lalu 
mereka membawanya mengadap Seri Maharaja 
mereka, lalu baginda bertitah kepadanya: "Jika awak 
masuk agama Kristian aku akan kongsikan kerajaanku 
dengan awak dan aku akan kahwinkan awak dengan 
puteriku". Jawab Abdullah: "Jika anda berikan 


186 


£0 SURAH AN-NAHL C& 


JUZU' KE-14 


kepada saya segala apa yang dimiliki anda dan segala 
apa yang dimiliki orang-orang Arab supaya saya 
meninggalkan agama Muhammad s.a.w. selama 
sekelip mata sahaja, nescaya saya tidak akan 
lakukan". Baginda pun bertitah, "Jika begitu aku 
akan bunuh awak". Jawab Abdullah: "Itu terserah 
kepada anda". Kata Ibn 'Asakir: Seri Maharaja itu pun 
memerintah supaya dia disalibkan, kemudian baginda 
menyuruh pasukan pemanah memanahnya, lalu 
mereka memanahnya dan anak panah itu mengena 
dekat dengan kedua tangan dan kakinya, sedangkan 
baginda terus membuat tawaran supaya dia memeluk 
agama Kristian, tetapi Abdullah tetap menolak. 
Kemudian baginda memerintah supaya 
menurunkannya dari tiang salib itu dan memerintah 
supaya dibawa periuk besar. Mengikut satu riwayat 
yang lain, sebuah kawah tembaga, lalu dipanaskan, 
kemudian dibawa seorang tawanan Islam dan 
dicampakkan ke dalamnya, di mana Abdullah dapat 
melihat tulang orang itu kelihatan putih. Baginda pun 
membuat tawaran supaya dia memeluk agama 
Kristian, tetapi dia tetap menolak. Baginda terus 
memerintah supaya dia dicampakkan ke dalam kawah 
itu, lalu dia pun diangkat dengan takal untuk 
dihumbankannya ke dalamnya. Dia pun menangis 
dan kali ini baginda menaruh harapan (Abdullah akan 
mengalah) lalu baginda memanggilnya (dan bertanya 
mengapa dia menangis) dia menjawab: "Saya 
menangis kerana mengenangkan nyawa saya hanya 
satu sahaja yang akan dicampak ke dalam kawah ini 
sekarang kerana Allah. Saya bercita-cita saya 
mempunyai nyawa sebanyak urat rambut di badan 
supaya saya di'azabkan dengan 'azab seperti ini 
kerana Allah". 

Dalam satu riwayat yang iain Seri Maharaja itu telah 
mempenjarakan Abdullah dan menahankan makan 
minum selama beberapa hari kemudian baginda 
menyuruh supaya dibawa kepadanya arak dan daging 
babi, tetapi dia tidak mendekatinya, lalu baginda 
memanggil supaya mengadapnya dan bertanya: 
"Mengapa awak tidak makan?" Jawab Abdullah, 
"Makanan itu telah menjadi halal kepada saya, tetapi 
saya tidak mahu menjadikan anda bergembira dengan 
penderitaan saya". Lalu baginda pun berkata, 
"Kucuplah kepalaku dan aku akan bebaskan awak". 
Abdullah terus bertanya, "Adakah anda sanggup 
membebaskan bersama saya sekalian tawanan orang- 
orang Islam yang lain?" Jawab baginda: "Ya". Lalu 
Abdullah pun mengucup kepala baginda dan baginda 
terus membebaskan bersama Abdullah sekalian 
tawanan orang-orang Islam yang ditahan baginda. 
Apabila dia pulang, 'Umar ibn al-Khattab r.a. pun 
berkata: "Setiap orang Isiam wajar mengucup kepala 
Abdullah bin Huzayfah dan saya sendiri akan 
memulakannya". Lalu 'Umar pun bangun dan 
mengucup kepalanya Radhiallahu 'anhuma. 6 


Ini disebabkan kerana 'aqidah merupakan persoalan 
yang amat besar, yang tidak menerima tolak ansur 
dan kompromi. Harga untuk mempertahankan 
'aqidah memang amat berat, tetapi 'aqidah itulah 
yang dipandang lebih berat dalam hati orang yang 
beriman, juga dipandang lebih berat di sisi Allah. 
Aqidah merupakan amanah yang tidak dapat 
dipelihara melainkan oleh orang yang sanggup 
menebuskannya dengan nyawanya dan memandang 
kecil kepada hidup dunia dan kepada segala 
keni'matan dan kesenangannya. 


[Pentafsiran ayat-ayat 110 - 111) 



orang yang berhijrah setelah mereka ditindas, kemudian 
mereka berjihad dan sabar sesungguhnya Tuhanmu sesudah 
itu Maha Pengampun dan Maha Pengasih(1 10). (Kenangilah) 
hari Qiamat ketika setiap orang datang untuk membela 
dirinya sendiri dan setiap orang diberi balasan yang 
sempurna terhadap segala amalan yang telah dilakukannya 
dan mereka sekali-kali tidak dianiayai. "(111) 


Berhijrah Kerana Agama Allah 

Mereka adalah terdiri dari orang-orang Arab yang 
lemah. Mereka ditindas oleh kaum Musyrikin yang 
zalim supaya meninggalkan agama Islam yang telah 
dianuti mereka. Mereka ditindas dengan 'azab seksa 
dan lainnya, tetapi mereka telah berpindah dari 
Makkah selepas penindasan-penindasan itu setelah 
mereka mendapat peluang berbuat begitu dan 
setelah keislaman mereka mencapai tahap yang baik. 
Mereka telah berjihad kerana agama Allah dengan 
sabar dan gigih memikul tugas-tugas da'wah. Oleh itu 
Allah menyampaikan berita gembira kepada mereka 
bahawa Dia akan mengurniakan keampunan dan 
limpah rahmat-Nya kepada mereka: 



"Sesungguhnya Tuhanmu sesudah itu Maha Pengampun dan 
Maha Pengasih. "(110) 


iaitu pada hari di mana setiap orang menumpukan 
seluruh perhatian kepada keselamatan dirinya sahaja 
dan tidak menghiraukan sesuatu yang lain: 

'k Z' ' J J ^ l , X' 

"(Kenangilah) hari Qiamat ketika setiap orang datang untuk 
membela dirinya sendiri dan setiap orang diberi balasan yang 
sempurna terhadap segala amalan yang telah dilakukannya 
dan mereka tidak dianiayai."(1 1 1) 

Ungkapan ini menyorotkan bayangan keadaan 
kehuru-haraan yang sibuk drfikir oleh setiap orang. 
Mereka berdebat dan berbantah mengenai hari itu 
dengan harapan untuk mendapat keselamatan dari 
'azab, sedangkan kesibukan dan perdebatan itu tidak 
memberi apa-apa faedah. Sesungguhnya itulah hari 
pembalasan, di mana setiap orang, dibalas mengikut 
amalannya "dan mereka sekali-kali tidak dianiayai". 


(Kumpulan ayat-ayat 112 - 128] 

"Dan Allah telah membuat satu perbandingan dengan 
sebuah negeri yang dahulunya aman tenteram, rezekinya 
datang melimpah-ruah dari segenap tempat, tetapi 
(penduduknya) telah mengkufuri ni'mat-ni'mat Allah, lalu 
Allah rasakan mereka pakaian kelaparan dan ketakutan 

dengan sebab perbuatan-perbuatan yang dilakukan 
merekafl 12). Dan sesungguhnya telah datang kepada 
mereka seorang rasul dari kalangan mereka sendiri, lalu 
mereka mendustakannya, maka kerana itu mereka telah 
ditimpakan 'azab dan mereka adalah orang-orang yang 
zalim(1 13). Makanlah kamu segala makanan yang halal dan 
baik dari rezeki yang dikurniakan Allah kepada kamu dan 
syukuri ni'mat Allah jika kamu benar-benar menyembah- 
Nya(1 14). Sesungguhnya Allah hanya mengharamkan ke 
atas kamu memakan bangkai, darah, daging babi dan 
sembelihan yang disembelih dengan menyebut nama yang 
lain dari Allah. Tetapi barang siapa yang terpaksa 
memakannya sedangkan dia tidak mencabul (dasar 
pengharaman) dan tidak pula melampaui batas, maka 
sesungguhnya Allah Maha Pengampun dan Maha 
Pengasih(115). Dan janganlah kamu berkata mengikut 
pembohongan yang diperikan lidah kamu ini halal dan ini 
haram untuk membuat pembohongan terhadap Allah. 
Sesungguhnya orang-orang yang mengada-adakan 
pembohongan terhadap Allah tidak akan beruntungd 1 6). 
(Faedahnya) hanya keni'matan yang sedikit sahaja dan 
mereka akan memperolehi 'azab yang amat pedih(1 17). Dan 
Kami telah mengharamkan ke atas orang-orang Yahudi 
makanan-makanan yang telah Kami ceritakan kepadamu 
sebelum ini, 7 dan Kami sekali-kali tidak menganiayai mereka, 
tetapi merekalah yang menganiayai diri mereka sendirid 18). 
Kemudian sesungguhnya Tuhanmu mengampunkan orang- 
orang yang melakukan kejahatan kerana kejahilan kemudian 
mereka bertaubat selepas itu dan memperbaiki (diri mereka). 
Sesungguhnya Tuhanmu sesudah itu Maha Pengampun dan 
Maha Pengasih(1 19). Sesungguhnya Ibrahim itu adalah satu 
umat yang patuh kepada Allah serta hanif dan dia bukan 
dan golongan Musyrikin(120). la sentiasa mensyukuri ni'mat- 
ni'mat-Nya. Allah telah memilihnya dan menghidayatkannya 
ke jalan yang lurus(121). Dan Kami kurniakan kepadanya 
kebaikan di dunia, dan sesungguhnya dia di Akhirat kelak di 
dalam golongan orang-orang yang soleh(122). Kemudian 
Kami wahyukan kepadamu: Ikutlah agama Ibrahim yang 
hanif, dan dia bukan dari golongan Musyrikin(123). 
Sesungguhnya hari Sabtu itu hanya dijadikan (hari kelepasan 
yang wajib dipatuhi) ke atas orang-orang (Yahudi) yang telah 
berselisihan mengenainya. Dan sesungguhnya Tuhanmu 
akan mengadili di antara mereka dalam perkara-perkara 
yang dipertikaikan di antara mereka(124). Berda'wahlah ke 
jalan Tuhanmu dengan hikmat kebijaksanaan dan 
pengajaran yang baik, dan berdebatlah dengan mereka 
dengan cara yang terbaik. Sesungguhnya Tuhanmu lebih 
mengetahui tentang mereka yang sesat dari jalan-Nya dan 
juga lebih mengetahui tentang orang-orang yang mendapat 
hidayat(1 25). Dan jika kamu membalas, maka hendaklah 
kamu membalas setimpal dengan tindakan yang telah 
dilakukan mereka terhadap kamu, tetapi jika kamu bersabar, 
maka itulah sikap yang sebaik-baiknya bagi orang-orang 
yang sabar(126). Bersabarlah (wahai Muhammad) dan 
kesabaranmu itu tidak tercapai melainkan dengan 
pertolongan Allah, dan janganlah engkau bersedih di atas 
(kekufuran mereka) dan janganlah engkau merasa bosan 
terhadap tipu daya yang dilakukan mereka(127). 
Sesungguhnya Allah bersama orang-orang yang bertaqwa 
dan orang-orang Muhsinin (128) 

Sebelum ini Allah telah mengemukakan dua 
perbandingan di dalam surah ini untuk mendekatkan 
kefahaman terhadap salah satu hakikat dari hakikat- 
hakikat 'agidah, dan di sini pula Aliah mengemukakan 


satu lagi perbandingan untuk menggambarkan 
keadaan negeri Makkah dan penduduknya kaum 
Musyrikin yang telah mengingkari ni'mat-ni'mat Allah 
yang telah dikurniakan kepada mereka. Tujuan 
perbandingan ini ialah supaya mereka melihat nasib 
kesusahan yang mengancam mereka di celah-celah 
perbandingan yang dibentangkan kepada mereka itu. 

Setelah menyebut ni'mat Allah dalam perbandingan 
itu, iaitu ni'mat rezeki yang melimpah-ruah, Al-Qur'an 
berpindah pula kepada memperkatakan tentang 
rezeki-rezeki yang baik yang telah diharamkan mereka 
ke atas diri mereka sendiri kerana mengikut 
kepercayaan-kepercayaan paganisme yang karut, 
sedangkan rezeki-rezeki itu telah dihalalkan Allah 
kepada mereka. Allah telah pun menentukan segala 
makanan-makanan yang haram dan menerangkannya 
dengan jelas, tetapi makanan yang diharamkan 
mereka ini tidak termasuk di dalam makanan- 
makanan yang diharamkan Allah. Itulah salah satu 
bentuk kekufuran terhadap ni'mat Allah dan sikap 
tidak bersyukur kepada-Nya, oleh itu Allah 
mengancam mereka dengan 'azab keseksaan kerana 
perbuatan itu merupakan pembohongan terhadap 
Allah yang tidak pernah menurunkan apa-apa hukum 
mengenainya, 

Sehubungan dengan penjelasan mengenai 
makanan-makanan yang tidak baik yang diharamkan 
kepada orang-orang Islam, Al~Qur'an menyebut 
makanan-makanan yang baik yang telah diharamkan 
Allah kepada orang-orang Yahudi dengan sebab 
kezaliman mereka. Pengharaman makanan-makanan 
telah dijadikan Allah sebagai balasan terhadap 
kederhakaan mereka, sedangkan makanan-makanan 
itu tidak pernah diharamkan kepada datuk nenek 
mereka di zaman Ibrahim yang merupakan satu umat 
yang patuh kepada Allah dan berpegang kukuh 
kepada agama yang benar. Beliau bukanlah dari 
golongan Musyrikin. Beliau amat bersyukur kepada 
ni'mat Allah yang telah memilihnya (menjadi Rasul) 
dan menunjukkannya ke jalan yang lurus. Makanan- 
makanan yang baik adalah halal kepada beliau dan 
kepada anak cucu-cicit selepasnya sehingga Allah 
haramkan setengah-setengahnya kepada orang-orang 
Yahudi sebagai satu bentuk balasan terhadap mereka 
khususnya. Adapun orang yang bertaubat selepas 
kejahilannya, maka Allah adalah Maha Pengampun 
dan Maha Pengasih. 

Kemudian datanglah agama yang dibawa oleh 
Muhammad sebagai lanjutan dan ikutan kepada 
agama yang di bawa Ibrahim, lalu segala makanan- 
makanan yang baik itu pun kembali menjadi halal. 
Demikianlah juga hari Sabtu yang menjadi hari 
larangan menangkap ikan kepada orang-orang 
Yahudi (kembali menjadi halal). Hari Sabtu telah 
diharamkan kepada orang Yahudi yang telah 
berselisih sesama mereka mengenainya. Segolongan 
dari mereka berhenti menangkap ikan pada hari itu, 
sedangkan segolongan yang lain pula membatalkan 
perjanjian mereka lalu Allah mengubahkan kejadian 

mereka dan akibatnya mereka terbalik jatuh dari taraf 
insaniyah yang mulia. 

Surah ini ditamatkan dengan pembicaraan ini. la 
diakhiri dengan penyampaian perintah kepada 
Rasulullah s.a.w. supaya beliau menyeru manusia 
kepada jalan Allah dengan hikmat kebijaksanaan dan 
pengajaran yang baik, dan supaya beliau berdebat 
dengan cara yang terbaik, dan seterusnya supaya 
beliau mematuhi dasar keadilan dalam tindak-tanduk 
menolak pencerobohan dengan tindak balas yang 
setimpal tanpa melampaui (batas keadilan), namun 
demikian kesabaran dan kemaafan adalah lebih baik. 
Selepas itu akibat yang baik akan diperolehi oleh 
orang-orang yang bertaqwa yang sentiasa melakukan 
kebaikan kerana Allah bersama mereka. Allah yang 
menolong mereka, menaungi mereka dan menunjuk 
kepada mereka jalan kebaikan dan keberuntungan. 


[Pentafsiran ayat-ayat 112 - 116) 



"Dan Allah telah membuat satu perbandingan dengan 
sebuah negeri yang dahulunya aman tenteram, rezekinya 
datang melimpah-ruah dari segenap tempat, tetapi 
(penduduknya) telah mengkufuri ni'mat-ni'mat Allah, lalu 
Allah rasakan mereka pakaian kelaparan dan ketakutan 
dengan sebab perbuatan-perbuatan yang dilakukan 
mereka(112). Dan sesungguhnya telah datang kepada 
mereka seorang rasul dari kalangan mereka sendiri,- lalu 
mereka mendustakannya, maka kerana Itu mereka telah 
ditimpakan 'azab dan mereka adalah orang-orang yang 
zaiim."(113) 


Cerita Negeri Makkah Dan Penduduk-penduduknya 

Negeri itu samalah dengan keadaan negeri Makkah, 
di mana Allah jadikan Baitullah dan sebuah negeri 
yang aman. Barang siapa yang memasukinya dia 
mendapat jaminan keamanan dan ketenteraman. 
Tiada siapa yang boleh mengganggunya walaupun 
dia seorang pembunuh, dan tiada siapa yang berani 
menyakitinya semasa dia berada di Baitullah yang 
mulia itu. Penduduk-penduduk negeri-negeri di 
sekeliling Baitullah dirompak dan disamun, sedangkan 
penduduk Makkah aman damai di bawah jagaan dan 
perlindungan Allah. Begitu juga rezeki mereka datang 
melimpah-ruah kepada mereka dari segenap tempat 
bersama jamaah-jamaah haji dan angkatan-angkatan 


kafilah yang aman, sedangkan mereka hidup di satu 
perlembahan yang tandus, kering dan tidak 
mempunyai kawasan tanaman. Segala jenis buah- 
buahan dibawa kepada mereka. Oleh itu mereka 
dapat meni'mati keamanan dan kemewahan sejak 
da'wah Nabi Ibrahim al-Khalil lagi. 

Kemudian lahirlah seorang rasul dari kalangan 
mereka, yang terkenal kepada mereka sebagai 
seorang yang benar dan amanah. Mereka tidak 
pernah mengetahui sesuatu yang tidak baik mengenai 
dirinya. Beliaulah Rasul yang dibangkitkan dari 
kalangan mereka untuk menjadi rahmat kepada 
mereka dan kepada semesta alam. Agama yang 
dibawa oleh beliau ialah agama Ibrahim pembina 
rumah suci Ka'bah, di mana mereka dapat meni'mati 
keamanan, ketenteraman dan kehidupan yang 
mewah. Tiba-tiba mereka bangkit mendustakan 
beliau dan mengadakan berbagai-bagai tohmah yang 
bohong terhadap beliau. Mereka bertindak 
melakukan berbagai-bagai penindasan terhadap 
beliau dan pengikut-pengikutnya. Mereka adalah 
orang-orang yang zalim. 

Perbandingan yang dikemukakan Aliah kepada 
mereka adalah menepati dan sama dengan keadaan 
mereka. Akibat perbandingan itu dibentangkan di 
hadapan mereka. Mereka dibandingkan dengan 
sebuah negeri yang aman damai, di mana rezekinya 
yang mewah datang dari segenap tempat, tetapi 
mereka telah mengkufuri ni'mat-ni'mat Allah dan 
mendustakan Rasul-Nya: ^ 

"Lalu Allah rasakan mereka pakaian kelaparan dan ketakutan 
dengan sebab perbuatan-perbuatan yang dilakukan 
mereka"(1 12) 

dan penduduknya telah ditimpa 'azab keseksaan 
kerana mereka adalah orang-orang yang zalim. 

Ayat ini menggambarkan kelaparan dan ketakutan 
itu dalam bentuk fizikal iaitu ia menjadikannya 
sebagai pakaian dan menjadikan mereka benar-benar 
dapat merasakan keseksaan pakaian itu, kerana rasa 
pakaian yang menyentuh kulit itu memberi kesan 
yang amat mendalam di dalam hati. Ungkapan ayat 
ini menimbulkan berbagai-bagai reaksi pancaindera 
yang membuat cubitan dan kesan perasaan kelaparan 
dan ketakutan itu bertambah hebat di dalam jiwa 
mereka supaya mereka merasa takut kepada akibat 
buruk yang akan menimpa mereka kerana perbuatan 
mereka yang zalim. 

Dalam suasana perbandingan ini, di mana 
terbayangnya ni'mat dan rezeki (yang melimpah-ruah) 
dan terbayangnya pengharaman dan penafian, Allah 
memerintah mereka supaya makan segala makanan 
yang baik yang dihalalkan kepada mereka dan supaya 
mensyukuri ni'mat Allah jika mereka mahu berdiri 

teguh di atas keimanan yang sebenar kepada Allah. 
Dan membulatkan Ubudiyah mereka kepada Allah 
dengan 'Ubudiyah yang bersih dari segala bentuk 
syirik yang membayangkan perbuatan mereka yang 
mengharamkan setengah-setengah makanan yang 
baik ke atas diri mereka atas nama tuhan-tuhan palsu: 



"Makanlah kamu segala makanan yang halal dan baik dari 
rezeki yang dikurniakan Allah kepada kamu dan syukuri 
ni'mat Allah jika kamu benar-benar menyembah-Nya."(1 14) 


Kemudian secara menyeluruh Allah menerangkan 
kepada mereka segala makanan yang haram, namun 
demikian tidak tersebut rezeki-rezeki Allah yang 
diharamkan mereka ke atas diri mereka sendiri iaitu 
Bahirah atau Sa'ibah atau Wasilah atau Ham: 


Makanan-makanan Yang Diharamkan Allah 






"Sesungguhnya Allah hanya mengharamkan ke atas kamu 
memakan bangkai, darah, daging babi dan sembelihan yang 
disembelih dengan menyebut nama yang lain dari 
Allah. "(1 15) 

Makanan-makanan ini diharamkan sama ada kerana 
ia mengandungi sesuatu yang membahayakan 
kesihatan badan dan perasaan seperti bangkai, darah 
dan daging babi atau membahayakan kesucian jiwa 
dan 'aqidah seperti sembelihan-sembelihan yang 
diniatkan oleh penyembeiihnya kepada yang lain dari 
Allah. 


"Tetapi barang siapa yang terpaksa memakannya sedangkan 
dia tidak mencabul (dasar pengharaman) dan tidak pula 
melampaui batas, maka sesungguhnya Allah Maha 
Pengampun dan Maha Pengasih." (1 15) 


Agama Islam ini mudah bukannya payah. Barang 
siapa yang takut mati atau takut mendapat sakit 
akjbat kelaparan dan kedahagaan, maka tidak 
menjadi apa-apa kesalahan baginya memakan 
makanan-makanan yang diharamkan itu sekadar yang 
boleh menghindarkannya dari bahaya-bahaya yang 
ditakutinya itu (tertakluk kepada perbezaan pendapat 
ahli fekah yang telah kami jelaskan sebelum ini) dan 
tanpa mencabul dasar pengharaman dan tanpa 
melampaui kadar darurat yang mengharuskan sesuatu 
yang terlarang itu. 


Itulah batas halal dan haram yang dikanunkan Allah 
dalam perkara makanan-makanan. Oleh itu janganlah 
kamu melanggar kanun ini kerana mengikut 
kepercayaan-kepercayaan paganisme yang karut, dan 


janganlah kamu berdusta dengan dakwaan-dakwaan 
yang mengharamkan makanan-makanan yang telah 
dihalalkan oleh Allah. Pengharaman dan penghalalan 
tidak boleh dilakukan melainkan dengan perintah dari 
Allah kerana kedua-duanya merupakan urusan 
mengatur perundangan, sedangkan urusan ini hanya 
dimiliki Allah sahaja dan tidak dimiliki seorang 
manusia pun. Tiada siapa yang sanggup mendakwa 
mempunyai kuasa mengatur perundangan tanpa 
perintah dari Allah melainkan pendusta, dan para 
pendusta yang mengada-adakan pembohongan 
terhadap Allah tidak akan beruntung: 



"Dan janganlah kamu berkata mengikut pembohongan yang 
diperikan lidah kamu ini halal dan ini haram untuk membuat 
pembohongan terhadap Allah. "(1 1 6) 


Sesungguhnya orang-orang yang mengada-adakan 
pembohongan terhadap Allah tidak akan beruntung. 

Yakni janganlah kamu berkata mengikut 
pembohongan yang dikarangkan oleh lidah kamu itu: 
Ini halal, itu haram. Perkataan ini halal dan ini haram 
tanpa berlandaskan nas merupakan pembohongan 
yang dilakukan kamu terhadap Ailah. Dan orang- 
orang yang berani mengada-adakan pembohongan 
terhadap Allah hanya mendapat faedah yang sedikit 
sahaja di dunia, sedangkan di Akhirat mereka akan 
memperolehi 'azab yang amat pedih, kekecewaan 
dan kerugian. 

Kemudian selepas itu manusia masih berani 
membuat undang-undang tanpa keizinan Allah dan 
tanpa berlandaskan nas di dalam syari'at Allah untuk 
menegakkan undang-undang yang digubalkan 
mereka, kemudian mereka menunggu mendapat 
keuntungan di dunia atau keuntungan di sisi Allah! 


(Pentafsiran ayat-ayat 118 - 119) 

Adapun makanan-makanan yang diharamkan Ailah 
kepada orang-orang Yahudi yang diterangkan 
sebelum ini di dalam Surah al-An'am: 

"Dan Kami haramkan kepada orang-orang Yahudi segala 
binatang yang berkuku 8 dan dari lembu dan kambing pula 
Kami haramkan kepada mereka iemak-lemaknya kecuali 
lemak yang ada pada belakangnya atau membalut perkakas- 
perkakas di dalam perutnya atau yang bercampur dengan 
tulang"(146) 

(Surah al-An'am : 146) 


maka pengharaman ini merupakan satu balasan 
terhadap mereka sahaja dan tidak berkuatkuasa ke 
atas orang-orang islam: 

,1 


\_£\ 3JJj 

" Dan Kami telah mengharamkan ke atas orang-orang 
Yahudi makanan-makanan yang telah Kami ceritakan 
kepadamu sebelum ini, 9 dan Kami sekali-kali tidak 
menganiayai mereka, tetapi merekalah yang menganiayai 
diri mereka sendiri(1 1 8). Kemudian sesungguhnya Tuhanmu 
mengampunkan orang-orang yang melaku-kan kejahatan 
kerana kejahilan kemudian mereka bertaubat selepas itu dan 
memperbaiki (diri mereka). Sesungguhnya Tuhanmu sesudah 
itu Maha Pengampun dan Maha Pengasih. "(1 19) 

Orang-orang Yahudi memang wajar menerima 
balasan Allah yang mengharamkan, makanan- 
makanan yang baik ini kepada mereka kerana 
perbuatan mereka yang melampaui batas dan 
melanggar perintah Allah. Ini bererti mereka sendiri 
telah menzalimi diri mereka dan bukannya Allah yang 
menzalimi mereka. Oleh itu sesiapa yang bertaubat 
dari mereka yang telah melakukan kejahatan kerana 
kejahilan dan tidak terus berdegil mengerjakan 
maksiat atau tidak terus bergelimang di dalam 
maksiat sehingga mati kemudian dia iringi taubat hati 
itu dengan amalan-amalan yang soleh, maka 
keampunan Allah dan rahmat-Nya akan 
merangkulinya. 

Nas-nas pengampunan ini merangkumi seluruh 
orang yang bertaubat sama ada dari orang-orang 
Yahudi atau lainnya sehingga hari Qiamat. 


8 Binatang-binatang yang jari kukunya tidak terbelah seperti 
unta dan lain-lainnya. 

9 Ayat 146 Surah al-An'am. 


(Pentafsiran ayat-ayat 120 - 124) 

Sesuai dengan pengharaman beberapa makanan 
kepada orang-orang Yahudi, dan sesuai dengan 
dakwaan kaum Musyrikin Quraysy bahawa mereka 
mengikut agama Ibrahim mengenai perkara makanan 
yang diharamkan kepada diri mereka dan 
diperuntukkan mereka kepada berhala-berhala itu, 
ayat berikut memperkatakan tentang Nabi Ibrahim 
a.s. untuk menjelaskan hakikat agama beliau dan 
menghubungkannya dengan agama yang dibawa 
oleh Nabi Muhammad s.a.w., juga menjelaskan 
larangan-larangan yang terkhusus kepada orang- 
orang Yahudi sahaja yang tidak ada di zaman Ibrahim 
a.s: 


Hubungan Agama Ibrahim Dengan Agama 
Yang Dibawa Muhammad 


^ ^ ' i ^ 











"Sesungguhnya Ibrahim itu adalah satu umat yang patuh 
kepada Allah serta hanif dan dia bukan dari golongan 
Musyrikin(120). la sentiasa mensyukuri ni'mat-ni'mat-Nya. 
Allah telah memilihnya dan menghidayatkannya ke jalan 
yang lurus(121). Dan Kami kurniakan kepadanya kebaikan di 
dunia, dan sesungguhnya dia di Akhirat kelak di dalam 
golongan orang-orang yang soleh(122). Kemudian Kami 
wahyukan kepadamu: Ikutlah agama Ibrahim yang hanif dan 
dia bukan dari golongan Musyrikin(123). Sesungguhnya hari 
Sabtu itu hanya dijadikan (hari kelepasan yang wajib 
dipatuhi) ke atas orang-orang (Yahudi) yang telah 
berselisihan mengenainya. Dan sesungguhnya Tuhanmu 
akan mengadili di antara mereka dalam perkara-perkara 
yang dipertikaikan di antara mereka. "(124) 


Al-Qur'anul-Karim menggambarkan Ibrahim a.s. 
sebagai contoh teladan hidayat, keta'atan, 
kesyukuran dan taubat kepada Allah. Di dalam ayat 

ini Allah sifatkan beliau sebagai (satu ummah). 
Kata-kata ini mungkin bermaksud menyatakan 
bahawa nilai beliau menyamai satu umat yang 
sempurna dengan segala kebaikan, keta'atan dan 
keberkatan yang ada pada mereka, dan mungkin juga 
kata-kata itu diertikan dengan "pemimpin" yang 
diikuti di dalam segala perkara yang baik. Kedua-dua 
pengertian ini terdapat dalam tafsir-tafsir yang 
ma'thur. Kedua-dua pengertian itu berhampiran 
sahaja kerana pemimpin yang diikuti di dalam segala 
perkara yang baik itu ialah pemimpin satu umat yang 
akan memperolehi pahaianya sendiri dan pahala 
orang-orang yang mengikut bimbingannya. Oleh itu 
beliau seolah-olah satu umat manusia yang sempurna 
dari segi kebaikannya dan pahalanya dan bukan 
hanya sebagai seorang individu sahaja. 

"Yang patuh kepada Allah"(120) 

yakni ta'at, khusyu' dan banyak beribadat kepada 
Allah. 


"Serta hanif."(120) 

Beliau sentiasa menjurus dan cenderung kepada 
kebenaran. 


^ 'l {J* 

"Kemudian Kami wahyukan kepadamu: Ikutlah agama 
Ibrahim yang hanif dan dia bukan dari golongan 
Musynkin."(123) 

(Perintah mengikut agama Ibrahim) itu merupakan 
sambungan 'aqidah tauhid yang telah terputus, dan 
hakikat 'aqidah ini telah ditegaskan nas Ai-Qur'an 
semula bahawa Ibrahim: 




" Dan dia bukan dari golongan Musyrikin."(1 20) 

Oleh itu kaum Musyrikin jangan cuba bergantung 
dengan beliau dan membabit-babitkan beliau kerana 
mengambil keberkatannya. 


"la sentiasa mensyukuri ni'mat-ni'mat-Nya."(121) 

Beliau menyatakan kesyukurannya dengan 
perkataan dan amalan. Sikap beliau bukannya seperti 
sikap kaum Musyrikin yang mengingkari ni'mat-ni'mat 
Allah dengan perkataan dan perbuatan. Mereka 
mempersekutukan Allah dengan tuhan-tuhan palsu 
yang didakwa mereka dalam urusan rezeki yang 
dikurniakan Allah kepada mereka, dan mereka 
mengharamkan ni'mat-ni'mat Allah yang dihalalkan 
kepada mereka kerana mengikut kepercayaan- 
kepercayaan yang karut dan hawa nafsu mereka. 

"Allah telah memilihnya dan menghidayatkannya ke jalan 
yang lurus."(121) 

laitu jalan tauhid yang tulen dan betul. 

Demikianlah sifat Nabi Ibrahim yang sebenar yang 
dijadikan kaum Yahudi sebagai tempat mereka 
bergantung dan dijadikan kaum Musyrikin Makkah 
sebagai nabi yang dibabit-babitkan mereka 
dengannya. 




1 02- o® u* 

"Bukan dari golongan Musyrikin."(123) 

Oleh itu yang haqiqi ialah hubungan agama yang 
baru. 

. Adapun pengharaman had Sabtu itu adalah khusus 
kepada kaum Yahudi sahaja yang telah berselisih 
faham mengenai hari itu. Pengharaman itu bukannya 
dari peraturan agama Ibrahim dan bukan pula dari 
peraturan agama Muhammad yang mengikut agama 
Ibrahim: 

U 1 C$ 

"Sesungguhnya hari Sabtu itu hanya dijadikan (hari 
kelepasan yang wajib dipatuhi) ke atas orang-orang (Yahudi) 
yang telah berselisihan mengenainya."(124) 

Perkara perselisihan mereka adalah terserah kepada 
pengadilan Allah: 

"Dan sesungguhnya Tuhanmu akan mengadili di antara 
mereka dalam peikara-perkara yang dipertikaikan di antara 
mereka."(124) 


(Pentafsiran ayat-ayat 125 - 128) 

Itulah penjelasan terhadap kekeliruan-kekeliruan 
mengenai hubungan di antara 'aqidah tauhid yang 
dibawa oleh Nabi Ibrahim a.s. sebelum ini dan telah 
disempurnakan di dalam agama yang akhir (yang di 
bawa oleh Nabi Muhammad s.a.w.) dengan 'aqidah- 
'aqidah yang menyeleweng yang dipegang oleh kaum 
Yahudi dan Musyrikin, la merupakan sebahagian dari 
tujuan Al-Qur'an yang diturunkan untuk 
menjelaskannya. Oleh itu Rasulullah s.a.w. hendaklah 
meneruskan perjuangannya berda'wah kepada agama 
Allah, iaitu agama tauhid dengan hikmat 

kebijaksanaan dan pengajaran yang baik, dan 
berdebat dengan penentang-penentangnya dengan 
cara yang sebaik-baiknya. Andainya mereka 
melakukan pencerobohan terhadap dirinya dan 
terhadap orang-orang Islam, maka hendaklah beliau 
membalas dengan tindakan yang setimpal dengan 
pencerobohan mereka kecuali beliau memberi 
kemaafan dan bersabar walaupun beliau boleh 
melakukan tindakan balas yang setimpal, kerana yakin 
bahawa akibat yang baik tetap diperolehi oleh para 

Muttaqin dan Muhsinin. Oleh itu beliau tidak usah 
berdukacita terhadap mereka yang enggan menerima 
hidayat dan tidak usah merasa bosan dengan tipu 
daya mereka terhadap beliau dan para Mu'minin: 

" Berda'wahlah ke jalan Tuhanmu dengan hikmat 

kebijaksanaan dan pengajaran yang baik, dan berdebatlah 
dengan mereka dengan cara yang terbaik. Sesungguhnya 
Tuhanmu lebih mengetahui tentang mereka yang sesat dari 
jalan-Nya dan juga lebih mengetahui tentang orang-orang 
yang mendapat hidayat(125). Dan jika kamu membalas, 
maka hendaklah kamu membalas setimpal dengan tindakan 
yang telah dilakukan mereka terhadap kamu, tetapi jika 
kamu bersabar, maka itulah sikap yang sebaik-baiknya bagi 
orang-orang yang sabar(126). Bersabarlah (wahai 

Muhammad) dan kesabaranmu itu tidak tercapai melainkan 
dengan pertolongan Allah, dan janganlah engkau bersedih 
di atas (kekufuran mereka) dan janganlah engkau merasa 
bosan terhadap tipu daya yang dilakukan mereka(127). 
Sesungguhnya Allah bersama orang-orang yang bertaqwa 
dan orang-orang Muhsinin."(1 28) 


Peraturan Da'wah Yang Digariskan Allah 

Di atas asas-asas inilah Al-Qur'anul-Karim 
meletakkan da'wah dan dasar-dasarnya, menentukan 
sarana-sarana dan cara-cara perjuangannya, 
menggariskan peraturan da'wah kepada Rasulullah 
yang budiman dan kepada para penda'wah 
selepasnya dalam rangka usaha menyampaikan 
agama Allah yang lurus. Marilah kita teliti peraturan 
da'wah yang digariskan Allah di dalam Al-Qur'an. 

Yang dimaksudkan dengan da'wah ialah, da'wah 
untuk agama Allah bukan untuk kepentingan 
penda'wah atau kepentingan kaumnya. Tiada 
matlamat lain bagi penda'wah dalam segala usaha 
da'wahnya selain dari menunaikan kewajipannya 
terhadap Allah. Tiada suatu jasanya yang boleh 
diperkatakannya sama ada terhadap da’wah dan tidak 
pula terhadap orang-orang yang mendapat hidayat 
melalui da'wahnya. Selain dari itu dia menyerahkan 
ganjarannya kepada Allah. 


Da'wah hendaklah dilakukan dengan cara-cara yang 
bijaksana dan memberi perhatian yang teliti terhadap 
keadaan-keadaan dan suasana-suasana yang 
melingkungi orang-orang yang hendak disampaikan 
da'wah itu kepada mereka, juga memberi perhatian 
yang teliti terhadap kadar da'wah setiap kali 
disampaikan kepada mereka supaya ia tidak 
memberatkan mereka. Dia tidak seharusnya 
menyulitkan mereka dengan taklif-taklif yang berat 
sebelum mereka bersedia untuk menerimanya. Juga 
memberi perhatian yang teliti terhadap cara berbicara 
dengan mereka dan mempelbagaikan cara-cara 
penyampaian ini mengikut kehendak-kehendak 
keadaannya yang sesuai. Dia tidak seharusnya 
dikongkong oleh semangat yang berkobar-kobar dan 
keghairahan yang terburu-buru hingga melampaui 
batas hikmat kebijaksanaan dalam melaksanakan 
semua langkah-langkah tersebut atau lainnya. 

Da'wah itu hendaklah dilakukan dengan pengajaran 
yang baik yang meresap ke dalam hati secara halus 
dan menembusi perasaan-perasaan manusia dengan 
lemah lembut bukan dengan menggunakan serkahan 
yang kasar dan kecaman-kecaman yang tidak perlu, 
dan bukan pula dengan mendedahkan kesalahan- 
kesalahan yang mungkin berlaku, kerana kejahilan 
atau dengan niatnya baik. Cara yang lemah lembut 
dalam menyampaikan pengajaran-pengajaran itu 
banyak sekali dapat memberi petunjuk kepada hati- 
hati yang liar dan dapat menjinakkan hati yang buas, 
la menghasilkan kebaikan yang tidak mungkin 
dihasilkan dengan menggunakan serkahan, kecaman 
dan celaan-celaan yang buruk. 

Da'wah hendaklah dilakukan dengan menggunakan 
perdebatan yang sebaik-baiknya tanpa tekanan yang 
zalim terhadap pihak lawan, tanpa menghina dan 
memburuk-burukkan mereka supaya mereka yakin 
kepada kejujuran penda'wah dan merasa bahawa 
matlamatnya yang sebenar bukannya untuk 
memenangi perdebatan, tetapi untuk memberi 
keyakinan dan mencapai kebenaran. Jiwa manusia 
mempunyai sifat-sifat angkuh dan degil; ia enggan 
mengalah dari pendapat-pendapat yang 
dipertahankannya melainkan dengan cara yang lemah 
lembut supaya ia tidak merasa kalah. Nilai diri dan 
nilai pendapat di sisi orang ramai begitu cepat 
bercampuraduk dalam jiwa seseorang. Tindakan 
mengalah terhadap sesuatu pendapat dianggap 
sebagai suatu tindakan mengalah terhadap 
kehormatan dan maruah dirinya. Hanya cara 
perdebatan yang sebaik-baiknya sahaja dapat 
menundukkan perasaan angkuh yang amat peka ini, 
di mana pihak lawan merasa bahawa kehormatan 
dirinya terpelihara (tidak tersentuh) dan nilai dirinya 
tetap mulia (tidak tergores) dan merasa bahawa 
penda'wah itu benar-benar bertujuan untuk 
menunjukkan kebenaran dan untuk membawa ke 
jalan Allah bukannya ke arah kepentingan dirinya, 
kemenangan fikirannya dan kekalahan fikiran orang 
lain. 

Untuk merendahkan tekanan semangat penda’wah 
yang berkobar-kobar dan keghairahannya yang 
terburu-buru itu, Al-Qur'an menunjukkan kepada 
hakikat iaitu hanya Allah sahaja yang lebih 
mengetahui tentang orang-orang yang sesat dari 
jalan-Nya dan tentang orang-orang yang boleh 
menerima hidayat Oleh itu tidaklah perlu 
menggunakan perdebatan yang kasar dan berlarut- 
larut, malah yang perlu ialah memberi penerangan 
yang jelas kemudian serahkan sahaja urusan selepas 
itu kepada Aliah. 


Islam mampu mencegahkan kejahatan dan 
pencerobohan, iaitu dalam keadaan-keadaan 
tertentu, di mana kemaafan dan kesabaran lebih 
mendatangkan kesannya yang mendalam dan lebih 
berfaedah untuk perkembangan da'wah. Tubuh 
mereka tidak lagi diberi apa-apa nilai andainya 
kepentingan da'wah itu memerlukan kepada sikap 
maaf dan sabar, tetapi andainya kemaafan dan 
kesabaran itu menyebabkan da'wah dipandang hina 
dan murah, maka dasar pertama iaitu balasan yang 
setimpal itulah yang lebih baik digunakan. 


Inilah peraturan dan undang-undang perlembagaan 
da'wah selama da'wah itu berada dalam lingkungan 
da'wah dengan lidah dan berdebat dengan hujjah. 
Tetapi apabila pencerobohan dilakukan ke atas para 
penda'wah, maka keadaan turut berubah. Oleh sebab 
pencerobohan itu merupakan satu tindakan fizikal, 
maka ia pasti dibalas dengan tindakan fizikal yang 
setimpal untuk mempertahankan kehormatan 
kebenaran dan menolak kemenangan kebatilan, 
dengan syarat tindakan itu tidak melampaui batasnya 
hingga ke darjat mencaing-caing dan memotong- 
motong anggota lawan. Islam agama keadilan dan 
kesaksamaan, agama damai dan berdamai. Islam 
berjuang mempertahankan keselamatan dirinya dan 
penganut-penganu'tnya tetapi Islam tidak bertindak 
zalim: 



"Dan jika kamu membalas, maka hendaklah kamu membalas 
setimpal dengan tindakan yang telah dilakukan mereka ke 
atas kamu."(1 26) 


Melakukan tindakan balas itu bukanlah merupakan 
sesuatu yang jauh dari kehendak perlembagaan 
da'wah, malah ia merupakan sebahagian dari 
perlembagaan itu, kerana tindakan mempertahankan 
keselamatan da'wah dalam batas yang sederhana dan 
adil dapat memelihara kehormatan dan menjaga 
maruahnya. la tidak boleh dipandang kecil dan hina di 
sisi orang ramai kerana da'wah yang dipandang kecil 
dan hina itu tidak akan dianuti oleh sesiapa dan tidak 
akan dipercayai sebagai da'wah dari Allah. Oleh 
kerana itu Allah tidak membiarkan da'wah-Nya 
terhina dan tidak berdaya mempertahankan 

keselamatan dirinya. Orang-orang yang beriman 
kepada Allah tidak sanggup menerima kezaliman 
kerana mereka adalah penda'wah-penda'wah Aliah 
dan kerana seluruh kemuliaan itu adalah milik Allah. 
Di samping itu mereka adalah para pemegang 
amanah untuk menegakkan agama yang benar di 
bumi ini di samping menegakkan keadilan di antara 
manusia dan membimbing mereka ke jalan yang 
lurus. Oleh itu bagaimana mereka dapat 
melaksanakan semua tugas ini jika mereka diceroboh, 
sedangkan mereka tidak dapat bertindak balas, atau 
mereka dicabul, sedangkan mereka tidak dapat 
membalas pencabulan itu? 

Walaupun Al-Qur'an menetapkan dasar balasan 
yang setimpal, namun Al-Qur'anui-Karim menyeru 
kepada kemaafan dan kesabaran ketika orang-orang 


Oleh sebab kesabaran itu memerlukan kepada 
pencegahan emosi, pengawalan sentimen dan 
penekanan terhadap fitrah, maka Al-Qur'an 
menghubungkan kesabaran itu dengan Allah dan 
memuji akibatnya yang baik: 

“Tetapi jika kamu bersabar, maka itulah sikap yang sebaik- 
baiknya bagi orang-orang yang sabar. Bersabarlah (wahai 
Muhammad) dan kesabaranmu itu tidak tercapai melainkan 
dengan pertolongan Allah. "(126-127) 


Hanya Allah yang dapat menolong seorang itu 
bersabar dan mengawal dirinya. Bertawajjuh kepada 
Allah dapat menundukkan keinginan semulajadi yang 
mahu melakukan tindakan balas yang setimpal. 

Kemudian Ai-Qur'an menyampaikan pesanan 
kepada Rasulullah s a.w., dan pesanan ini juga 
merupakan pesanan bagi setiap penda'wah selepas 
beliau, iaitu janganlah beliau, berdukacita apabila 
melihat orang ramai tidak mahu menerima hidayat, 
kerana yang menjadi tugasnya hanya menunaikan 
kewajipannya, sedangkan persoalan hidayat dan 
kesesatan itu adalah di tangan Allah mengikut 
peraturan-Nya yang telah ditetapkan pada fitrah 
manusia, pada kesediaan-kesediaan dan bakat-bakat 
kebolehannya, pada arah-arah tujuannya dan 
perjuangannya menuju hidayat atau menuju 
kesesatan. Begitu juga beliau jangan merasa bosan 
menghadapi tipu daya mereka kerana tugas beliau 
hanya berda'wah kerana Aliah dan Allah akan 
memeliharanya dari segala tipu daya dan tindakan 
jahat, Allah tidak akan membiarkan beliau menjadi 
mangsa kepada tipu daya para penentangnya, 
sedangkan beliau berda'wah dengan ikhlas dan tidak 
mengingini sesuatu faedah untuk kepentingan diri- 
Nya di sebalik da'wah itu. 


Beliau mungkin ditimpa penindasan yang 
menyakitinya untuk menguji kesabarannya, dan 
mungkin lambat menerima kemenangan atau 
pertolongan Allah untuk menduga keyakinan dan 
kepercayaannya kepada Allah, tetapi akibatnya tetap 
terjamin dan diketahui umum iaitu: 

"Sesungguhnya Allah bersama orang-orang yang bertaqwa 
dan orang-orang Muhsinin."(128) 

Barang siapa yang Allah bersamanya, maka dia 
tidak perlu takut dan bimbang terhadap orang-orang 
yang melakukan tindakan-tindakan jahat dan tipu 
daya kepadanya. 

Inilah peraturan atau perlembagaan da'wah kepada 
Allah yang digariskan oleh Allah dan kejayaannya 
bergantung kepada kepatuhan mengikuti peraturan 
ini sebagaimana yang telah dijanjikan Allah. Dan 
siapakah yang lebih benar dari Allah? 


(Tamat Juzu' Yang Keempat Belas) 


